വെള്ളാരം കണ്ണിനെ പ്രണയിച്ചവൾ - Part4| Malayalam Novel - അക്ഷരത്താളുകൾ\nHome » Novel » വെള്ളാരം കണ്ണിനെ പ്രണയിച്ചവൾ – Part4| Malayalam Novel\nവെള്ളാരം കണ്ണിനെ പ്രണയിച്ചവൾ – Part4| Malayalam Novel\nലേബർ റൂമിന്റെ മുന്നിലെ വിസിറ്റിങ് റൂമിൽ ഒരു കുഞ്ഞിക്കാല് കാണാനുള്ള ആഗ്രഹവുമായി ഇരിക്കുന്ന ആളുകൾക്കിടയിൽ, നന്ദനും അമ്മയും അച്ഛനും ആമിത്തയും ഷഹാനക്കും കുഞ്ഞിനുമായുള്ള പ്രാർത്ഥനയും പ്രതീക്ഷകളുമായി ഇരുന്നു… അപ്പോഴാണ് രാഖി ക്ലാസ് കഴിഞ്ഞു അങ്ങോട്ട് വന്നത്. രാഖി നന്ദനെ കണ്ടതും നിറ കണ്ണുകളോടെ അവന്റെ അടുത്തു വന്നിരുന്നു. അവന്റെ കയ്യിൽ പിടിച്ചു ചോദിച്ചു…\n“ഏട്ടത്തിയമ്മയെ എപ്പോഴാ ഏട്ടാ ലേബർറൂമിലോട്ട് മാറ്റിയെ….?”\n“കുറച്ചു നേരമായി.. മോളെന്താ ഇത്ര വൈകിയേ…?’\n“ബസ്സ് കിട്ടിയില്ല.. ഞാൻ ഒരു ഓട്ടോ പിടിച്ചാണ് വന്നത്. എനിക്ക് ഏട്ടത്തിയമ്മയെ ഒന്ന് കാണണം എന്നുണ്ടായിരുന്നു “… അവൾ വിഷമത്തോടെ പറഞ്ഞു.\n“അവൾ വരും മോളേ, എന്റെ മോൾക്ക് കളിപ്പിക്കാൻ ഒരു കുഞ്ഞുമായി “… അതു പറയുമ്പോൾ അവന്റെ കണ്ണുകൾ നിറഞ്ഞിരുന്നു…\nലേബർ റൂമിന്റെ വാതിൽ ഇടയ്ക്കിടയ്ക്ക് തുറന്നും അടഞ്ഞും കൊണ്ടിരുന്നു. ഓരോ വട്ടം തുറക്കുമ്പോഴും അവിടെ ഇരിക്കുന്ന ഓരോരുത്തരും പ്രതീക്ഷയോടെ അങ്ങോട്ട് നോക്കി. ഒരു തലയ്ക്കൽ സ്വന്തം പ്രാണൻ പ്രസവവേദന എന്ന മരണ വേദനയുമായി മല്ലിടുന്ന വേദനയുമായും മറുതലയ്ക്കൽ. സ്വന്തം ചോരയിൽ പിറന്ന കുഞ്ഞിനെ ഒന്നു കാണാൻ വേണ്ടിയും….\nപെട്ടന്നാണ് ലേബർ റൂമിന്റെ വാതിൽ തുറന്നു സിസ്റ്റർ പുറത്തോട്ട് വന്നത്. എല്ലാവരും ആകാംഷയോടെ പിടയ്ക്കുന്ന മനസ്സോടെ അവരുടെ മുഖത്തോട്ട് നോക്കി…\n“ആരാണ്…. രാധികയുടെ ഹസ്ബന്റ് നിരഞ്ജൻ…?”\nഅതു കേട്ടതും നന്ദന്റെ നേരെ മുന്നിൽ തല കുനിച്ചു കണ്ണീരോടെ ഇരുന്നിരുന്ന ഒരു ചെറുപ്പക്കാരൻ തല ഉയർത്തി, ചാടി എഴുന്നേറ്റ് സിസ്റ്ററുടെ അടുത്തേക്ക് ചെന്നത്…\n“ഞാനാണ് സിസ്റ്റർ ….”\n“നിങ്ങളുടെ ഭാര്യ പ്രസവിച്ചു… ആണ്കുഞ്ഞാണ് “. അതു കേട്ടതും നിറഞ്ഞു നിന്നിരുന്ന അയാളുടെ കണ്ണുകൾ തുളുമ്പി. അയാൾ കൈ രണ്ടും കൂപ്പി കണ്ണുകൾ അടച്ചു പ്രാർത്ഥിച്ചു ദൈവത്തിനോട് നന്ദി പറഞ്ഞു.തൂവി ഒലിച്ച കണ്ണുകൾ തുടച്ചു കൊണ്ട് ചോദിച്ചു…\n“സിസ്റ്റർ എന്റെ കുഞ്ഞിനും രാധികക്കും കുഴപ്പം ഒന്നും ഇല്ലല്ലോ…?”\n“കുഞ്ഞിന് കുഴപ്പം ഒന്നും ഇല്ല. കുഞ്ഞിനെ ഇപ്പോൾ പുറത്തോട്ട് കൊണ്ട് വരും. അമ്മക്ക് നല്ല ബ്ലീഡിങ് ഉണ്ട്. ബ്ലഡ് ഇനിയും വേണം. ബ്ലഡ് ബാങ്കിൽ അവയ്ലബിൾ അല്ല. ഉടൻ തന്നെ ഒരു ഡോണറെ കണ്ടു പിടിക്കണം. കിട്ടിയാൽ ഉടൻ തന്നെ ലാബിൽ പോയി ബ്ലഡ് കൊടുക്കണം “.അതും പറഞ്ഞു സിസ്റ്റർ അകത്തോട്ട് പോയി\nഅതു കേട്ടതും അയാളുടെ മുഖത്ത് വീണ്ടും വിഷമവും സങ്കടവും വന്നു. അയാൾ വെപ്രാളത്തോടെയും നിസഹായവസ്ഥയോടെയും അവിടെ കൂടിയിരിക്കുന്ന എല്ലാവരുടെയും മുഖത്തോട്ട് നോക്കി…. പിന്നെ അയാൾ മൊബൈൽ എടുത്തു പലരെയും വിളിച്ചു. പക്ഷെ നിരാശയായിരുന്നു ഫലം. അയാളുടെ വിഷമം കണ്ട നന്ദൻ അയാളോട് ചോദിച്ചു….\n“ഇല്ല. പെട്ടന്ന് ആയത് കൊണ്ട് ആരെയും കിട്ടുന്നില്ല. അവരെല്ലാം കുറച്ചു കഴിഞ്ഞു വിളിക്കാം എന്നാണ് പറയുന്നത്.. കുറച്ചു റെയർ ആയ ഗ്രൂപ്പാണ്… നിങ്ങൾക്ക് ആരെയെങ്കിലും പരിചയം ഉണ്ടോ…എന്തു വേണമെങ്കിലും കൊടുക്കാം….?” അയാളുടെ നിസഹായവസ്ഥയോടെ ഉള്ള ചോദ്യം കേട്ടപ്പോൾ നന്ദന് ആകെ വിഷമം ആയി.കാരണം നന്ദനും അതു അനുഭവിച്ചതാണ്.നന്ദൻ അയാളുടെ തോളിൽ പിടിച്ചു കൊണ്ട് പറഞ്ഞു….\n“നിങ്ങൾ വിഷമിക്കാതെയിരിക്കൂ. നമുക്ക് അന്വേഷിക്കാം. ഏതാ ബ്ലഡ് ഗ്രൂപ്പ് ?”\nഓ നെഗറ്റിവ്. നന്ദന്റെ അതേ ബ്ലഡ് ഗ്രൂപ്പ്. നന്ദന്റെ മാത്രമല്ല രാഖിയുടെയും, നന്ദൻ സന്തോഷത്തോടെ പറഞ്ഞു…\n“എന്റെ ഗ്രൂപ് ഓ നെഗറ്റിവ് ആണ്. ഞാൻ തരാം. അതു പോരെങ്കിൽ എന്റെ അനിയത്തിയുടെയും ഈ ഗ്രൂപ്പ് തന്നെയാണ് “.അതു കേട്ടതും അയാളുടെ കണ്ണുകൾ സന്തോഷം കൊണ്ട് നിറഞ്ഞു. അയാൾ നന്ദന്റെ കയ്യിൽ മുറുകെ പിടിച്ചു പറഞ്ഞു.\n“നിങ്ങളെ ദൈവം രക്ഷിക്കും . ഒരു നിമിഷം ഞാൻ ആകെ തളർന്നു പോയി. ആരും ഒരു സഹായത്തിനു കിട്ടാതെ”… അതു പറഞ്ഞു പൂർത്തിയാക്കാൻ അയാൾക്ക് പറ്റിയില്ല. ആ വാക്കുകൾ നിറഞ്ഞ കണ്ണുകളോടെ തൊണ്ടയിൽ കുരുങ്ങി നിന്നു….\nലേബർ റൂമിന്റെ വാതിൽ വീണ്ടും തുറന്നു. സിസ്റ്ററുടെ കയ്യിൽ അയാളുടെ കുഞ്ഞും ഉണ്ടായിരുന്നു.സിസ്റ്റർ കുഞ്ഞിനെ അയാളുടെ കയ്യിൽ കൊടുത്തു.കുഞ്ഞിനെ കയ്യിൽ കിട്ടിയതും അയാളുടെ കണ്ണുകൾ നിറഞ്ഞു തുളുമ്പി, അയാൾ കണ്ണീരോടെ കുഞ്ഞിനെ ഉമ്മകൾ കൊണ്ട് പൊതിഞ്ഞു. അവൻ അയാളുടെ കയ്യിൽ കിടന്നു പതിയെ അവന്റെ കുഞ്ഞി കണ്ണുകൾ തുറന്നു അയാളുടെ മുഖത്തേക്ക് നോക്കി.കുഞ്ഞിനെ കണ്ട നന്ദനും ഒരുപാട് സന്തോഷം ആയി… അയാൾ സന്തോഷത്തോടെ നിറഞ്ഞ കണ്ണുകളോടെ നന്ദനോട് പറഞ്ഞു…\n“അഞ്ചു വർഷം നോയമ്പും വഴിപാടും കൊണ്ടു നടന്നു കിട്ടിയ എന്റെ മുത്താണ് ഇത് “…അതും പറഞ്ഞു അയാൾ കുഞ്ഞിനെ മാറോട് അണച്ചു പിടിച്ചു…\nസിസ്റ്റർ കുഞ്ഞിനെ തിരിച്ചു വാങ്ങിച്ചു കൊണ്ട് പറഞ്ഞു… കുറച്ചു വിഷമത്തോടെ പറഞ്ഞു…\n“നിങ്ങളെ ഭാര്യക്ക് കുറച്ചു സീരിയസ് ആണ്. ബ്ലീഡിങ് നിൽക്കുന്നില്ല…ICU വിലോട്ട് മാറ്റുകയാണ് “.\nഅതു കേട്ടതും അയാൾക്ക് എന്താ ചെയ്യണ്ടതെന്നു അറിയാതെ ആയി. അയാൾ പിടക്കുന്ന മനസ്സുമായി നന്ദനെ നോക്കി…\n“ഞാനിപ്പോ എന്താ ചെയ്യാ…..?”\nകുറച്ചു സമയത്തിനുള്ളിൽ തന്നെ രാധികയെ ഓക്സിജനൊക്കെ കൊടുത്തു ഒരു സ്‌ട്രെച്ചറിൽ ഡോക്ടർമാരുടെ അകമ്പടിയോടെ icu വിലോട്ട് മാറ്റി… നന്ദൻ ലാബിൽ പോയി ബ്ലഡ് കൊടുത്തു വന്നപ്പോഴാണ്… അച്ഛൻ പറഞ്ഞത്. ഷഹാനക്ക് സർജറി വേണം എന്ന് ഡോക്ടർ പറഞ്ഞു എന്നും സർജറിക്കുള്ള പേപ്പറിൽ ഒപ്പിട്ടു കൊടുക്കാൻ പറഞ്ഞു എന്നും.\nഷഹാനയെ ഓപ്പറേഷൻ തിയേറ്ററിലോട്ടു മാറ്റി.. സെഡേഷൻ കൊടുത്തത് കൊണ്ട് അവൾ മയക്കത്തിൽ ആയിരുന്നു…\nഒരു സിസ്റ്റർ വന്നു ഒരു ഫോം നന്ദന്റെ കയ്യിൽ കൊടുത്തു പറഞ്ഞു….\n“ഇതു വായിച്ചിട്ട് ഇതിൽ ഒന്നു ഒപ്പിടണം “.\nനന്ദൻ ആ പേപ്പർ വായിച്ചു.. സർജറിക്കിടയിൽ അമ്മയ്ക്കോ കുഞ്ഞിനോ ജീവൻ നഷ്ടപ്പെടുകയോ അല്ലെങ്കിൽ മറ്റെന്തെങ്കിലും സംഭവിക്കുകയോ ചെയ്താൽ അതിന് ഹോസ്പിറ്റൽ മാനേജ്‌മെന്റോ ഡോക്ടർമാരോ ഉത്തരവാദികൾ അല്ല. എല്ലാം നിങ്ങളുടെ സമ്മതപ്രകാരമാണ്…. നന്ദൻ വായിച്ചതിനു ശേഷം തകർന്ന മനസ്സോടെ അച്ഛനെ നോക്കി. അച്ഛൻ അവന്റെ തോളിൽ പിടിച്ചു സമാധാനിപ്പിച്ചു ഒപ്പിട്ട് കൊടുക്കാൻ പറഞ്ഞു. നന്ദൻ പേപ്പറിൽ ഒപ്പിടുമ്പോൾ അവന്റെ കൈകൾ വിറക്കുന്നുണ്ടായിരുന്നു. ഒപ്പിട്ട പേപ്പർ സിസ്റ്ററെ ഏല്പിച്ചു സിസ്റ്റർ അകത്തോട്ട് പോയതും തിയേറ്ററിന്റെ മുകളിലത്തെ പച്ച ലൈറ്റ് കത്തി…… പിന്നെ അവിടെ ഒരു മൂകത മാത്രം ആയിരുന്നു. നന്ദൻ വാടി തളർന്നുകൊണ്ടു തിയേറ്ററിന്റെ ചുമരിൽ ചാരി നിന്നു…\nകുറച്ചു സമയങ്ങൾക്ക് ശേഷം തിയേറ്ററിന്റെ മുകളിലത്തെ പച്ച ലൈറ്റ് കെട്ടു. അൽപ സമയത്തിനുള്ളിൽ. സിസ്റ്റർ പുറത്തേക്ക് വന്നു പറഞ്ഞു…\n“ഷഹാനയുടെ സർജറി കഴിഞ്ഞു.. പെണ്കുഞ്ഞാണ് “…അതു കേട്ടതും എല്ലാവരുടെയും കണ്ണുകൾ സന്തോഷം കൊണ്ട് നിറഞ്ഞു.\n“ഞങ്ങളുടെ മോൾക്കും കുഞ്ഞിനും കുഴപ്പം ഒന്നും ഇല്ലല്ലോ അല്ലെ… അച്ഛൻ സിസ്റ്ററോട് ചോദിച്ചു….\n“അതൊക്കെ ഡോക്ടർ പറയും. ഡോക്ടർ ഇപ്പൊ പുറത്തോട്ട് വരും “.ഡോക്ടർ പുറത്തോട്ട് വന്നതും അച്ഛൻ ചോദിച്ചു…\n“എന്റെ മക്കൾക്ക് കുഴപ്പം ഒന്നും ഇല്ലല്ലോ ഡോക്റ്റർ ?”ഡോക്ടറുടെ മറുപടിക്കായി എല്ലാവരും പേടിച്ച മനസ്സാലെ ഡോക്ടറുടെ മുഖത്തേക്ക് നോക്കി….\n“ഇല്ല കുഴപ്പം ഒന്നും ഇല്ല. ഇപ്പൊ സെഡേഷനിൽ ആണ്.. കുറച്ചു സമയത്തിന് ശേഷം റൂമിലോട്ട് മാറ്റും.. പിന്നെ കുഞ്ഞിന് തൂക്കം വളരെ കുറവാണ്… അതുകൊണ്ടു ഒരു4ദിവസം ഇവിടെ കിടക്കേണ്ടി വരും. എല്ലാം ശുഭമായി തീർന്നതിന് ദൈവത്തിനോട് നന്ദി പറയൂ “… അതു കേട്ടതും… എല്ലാവരും കൈ കൂപ്പി ദൈവത്തിനോട് നന്ദി പറഞ്ഞു. ആ വാർത്ത കേട്ടതും നന്ദന്റെ കണ്ണുകൾ സന്തോഷം കൊണ്ട് നിറഞ്ഞു…\nഅൽപ സമയത്തിനുള്ളിൽ ടർക്കിയിൽ പൊതിഞ്ഞു അവരുടെ ഓമന കണ്മണിയെ സിസ്റ്റർ അമ്മയുടെ കയ്യിൽ ഏല്പിച്ചു. ‘അമ്മ കുഞ്ഞിനെ ഏറ്റുവാങ്ങിയതും പള്ളിയിൽ ബാംഗ് വിളിച്ചതും ഒരുമിച്ചായിരുന്നു… എല്ലാവരും അവളുടെ കുഞ്ഞി കയ്യിലും കാലിലും എല്ലാം ഉമ്മവെച്ചു. അവൾ കണ്ണു തുറന്നു എല്ലാവരെയും നോക്കി. അച്ഛൻ അവളുടെ കുഞ്ഞു വായയിൽ തേനും വയമ്പും ചലിച്ചത് തൊട്ടു കൊടുത്തു വായിൽ മധുരം തട്ടിയതും അവൾ അത് ഞൊട്ടി നുണഞ്ഞു ഇറക്കി..അമ്മ കുഞ്ഞിനെ നന്ദന്റെ കയ്യിൽ കൊടുത്തു. നന്ദൻ അവളെ കയ്യിലെടുത്തതും അവന്റെ കണ്ണിൽ നിറഞ്ഞു നിന്നിരുന്ന കണ്ണുനീർ ഉറ്റി വീണു. അവൻ അവളെ നെഞ്ചോട് ചേർത്തു പിടിച്ചു ഈശ്വരമ്മാരോട് നന്ദി പറഞ്ഞു. നന്ദന്റെ ആഗ്രഹപ്രകാരം ഒരു പെണ്കുഞ്ഞിനെ തന്നെ അവന് കിട്ടി.. പക്ഷെ അവളുടെ കണ്ണുകൾ വെള്ളാരം കണ്ണല്ലായിരുന്നു. ഷഹാനയുടെ കണ്ണുപോലത്തെ നല്ല തിളക്കമുള്ള കാഴ്ചയുള്ള കണ്ണുകളായിരുന്നു….\nമയക്കത്തിൽ നിന്നും ഉണർന്ന ഷഹാന ആദ്യം ചോദിച്ചത് നന്ദനെയാണ്.. നന്ദൻ അവളുടെ മുഖം കൈക്കുമ്പിളിൽ കോരിയെടുത്തു അവളുടെ നെറ്റിയിൽ ആധരംഅമർത്തിയതും അവളുടെ കണ്ണുകൾ നിറഞ്ഞു തുളുമ്പി. തുളുമ്പി ഒലിച്ച കണ്ണുനീർ തുടച്ചു കൊണ്ട് നന്ദൻ അവളുടെ വലത്തെ സൈഡിൽ കിടത്തിയ കുഞ്ഞിനെ എടുത്തു അവളുടെ മാറത്തു കിടത്തി കൊടുത്തു. അവൾ ഒരു കരച്ചിലോടെ നിറഞ്ഞു തുളുമ്പിയ വെളിച്ചമില്ലാ കണ്ണുകളുമായി കുഞ്ഞിനെ മാറോട് അണച്ചു പിടിച്ചു തുരു തുരാ ഉമ്മ വെച്ചു. എന്റ പൊന്നുമോൾ എന്നും പറഞ്ഞു കൊണ്ട്. അതു കണ്ട ചുറ്റും കൂടിനിൽക്കുന്ന എല്ലാവരുടെയും കണ്ണുകൾ നിറഞ്ഞു തുളുമ്പി…. പിന്നെ അവൾ നന്ദനെ അടുത്തേക്ക് വിളിച്ചു കൊണ്ട് ചോദിച്ചു….\n“നന്ദേട്ടാ നമ്മുടെ മോളെ കണ്ണ് എന്റ നന്ദേട്ടന്റെ കണ്ണു പോലെ വെള്ളാരം കണ്ണാണോ “..അതു കേട്ട നന്ദൻ അവളുടെ അടുത്തിരുന്നു വാത്സല്യത്തോടെ അവളുടെ തലയിൽ തലോടി കൊണ്ട് പറഞ്ഞു….\n“അല്ല വാവേ നമ്മുടെ മോളുടെ കണ്ണുകൾ എന്റെ വാവയുടെ കണ്ണുകളെ പോലെയുള്ള തിളക്കമുള്ള നല്ല വെളിച്ച മുള്ള കണ്ണുകളാണ്…” അതു കേട്ടതും വീണ്ടും അവളുടെ തൊണ്ട ഇടറി അവളുടെ മുഖത്ത് വിഷമം തിങ്ങി നിറഞ്ഞു…\n“എന്റെ നന്ദേട്ടന് നന്ദേട്ടന്റെ കണ്ണുകളെ പോലത്തെ ഒരു വെള്ളാരം കണ്ണുള്ള മോളെ തരാനായിരുന്നു. എനിക്ക് ആഗ്രഹം. എനിക്ക് അതിന് കഴിഞ്ഞില്ല “.. അതു പറഞ്ഞു തീർന്നപ്പോഴേക്കും അവളുടെ കണ്ണുകൾ വീണ്ടും നിറഞ്ഞു…അതു കണ്ട നന്ദൻ പുഞ്ചിരിച്ചു കൊണ്ട് പറഞ്ഞു…\n“ഇതാപ്പോ നന്നായെ എനിക്ക് ഏറ്റവും ഇഷ്ട്ടം എന്റെ മോളുടെ ഈ കണ്ണുകളാണ്.. എന്റെ വാവയുടെ കണ്ണുകളെ പോലത്തെ ഈ കണ്ണുകൾ “.. അതും പറഞ്ഞു അവൻ അവളെ അവന്റെ മാറോട് ചേർത്തു പിടിച്ചു….അതു കേട്ടതും അവൾക്ക് സന്തോഷായി…\nപിന്നെ അവൾ അച്ഛനെ വിളിച്ചു അച്ഛനോട് ആവേഷത്തോടും സന്തോഷത്തോടും പറഞ്ഞു….\n“അച്ഛാ ഞാൻ കുഞ്ഞിന് ഒരു പേര് കണ്ട് വെച്ചിട്ടുണ്ട് ഇവൾ പെണ്ണാണെങ്കിൽ ഇടാൻ വെച്ച ഒരു പേര്. ആ പേര് അച്ഛൻ തന്നെ ഇപ്പോൾ ഇവളുടെ കാതിൽ ചൊല്ലണം.. ഇവൾ ജനിക്കുന്നതിന് മുന്നേ ഞാൻ എന്റെ മനസ്സിൽ ഉറപ്പിച്ചതാണ്. ഇവളെ അച്ഛന്റെ മടിയിൽ കിടത്തി അച്ഛൻ ഇവളെ പേര് ചൊല്ലി വിളിക്കണം എന്ന്….”\nഅതു കേട്ടതും അച്ഛന്റെ മനസ്സ് നിറഞ്ഞു..അച്ഛൻ അവളുടെ അടുത്തു ചെന്ന് അവളുടെ ശിരസ്സിൽ തലോടി കൊണ്ട് നിറകണ്ണുകളോടെ പുഞ്ചിരിച്ചു കൊണ്ട് പറഞ്ഞു……\n“അച്ഛന് സന്തോഷായി. സാധാരണ കുഞ്ഞിന് പേരിടൽ മാസങ്ങൾ കഴിഞ്ഞിട്ടാണ്. പക്ഷെ എന്റെ മോളുടെ ആഗ്രഹം ഇവൾക്ക് ഇപ്പോൾ പേരിടണം എന്നാണെങ്കിൽ അച്ഛൻ അതു നടത്തി തരും. പറ എന്താ എന്റ മോള് ഇവൾക്ക് കണ്ട് വച്ച പേര്…”\n“അവൾ എല്ലാവരെയും നിറമില്ലാ കണ്ണുകളുമായി നോക്കി പുഞ്ചിരിച്ചു കൊണ്ട് ചോദിച്ചു….\n“പറയട്ടെ ഞാൻ ആ പേര് “….. അതു കേട്ടതും എല്ലാവരും ഒരേ സ്വരത്തിൽ ആവേഷത്തോടെയും ആകാംഷയോടെയും സന്തോഷത്തോടെയും പുഞ്ചിരിച്ചു കൊണ്ട് പറയാൻ പറഞ്ഞു….അതു കേട്ടതും അവൾ ഒരു ആവേശത്തോടെ പറഞ്ഞു…..\n“നന്ദന…. നന്ദനാ നന്ദൻ…. ഈ പേരാണ് ഞാൻ എന്റെ മോൾക്ക് കണ്ടു വെച്ചിരുന്നത്… എന്റെ നന്ദേട്ടന്റെ പേര്… എന്റെ ജീവിതത്തിൽ ഏറ്റവും വിലമതിക്കാത്ത ഒന്നാണ് എന്റെ നന്ദേട്ടൻ. ഈ പൊട്ടകണ്ണിക്ക് കിട്ടിയ പടച്ചവന്റെ തുല്യമായ സമ്മാനം.. ആ നന്ദേട്ടന്റെ പേരാണ് ഞാൻ എന്റെ മോൾക്ക് കണ്ടു വെച്ചിരുന്നത് “….. അതു കേട്ടതും നന്ദന്റെ കണ്ണുകൾ നിറഞ്ഞു തുളുമ്പി……\nഷഹാന കുഞ്ഞിനെ അമ്മയുടെ കയ്യിൽ കൊടുത്തു.. അച്ഛനും അമ്മയും നിലത്ത് ചമ്രം പടിഞ്ഞു ഇരുന്നു. ഒപ്പം നന്ദനും ഇരുന്നു. ആമിത്തയും രാഖിയും ഷഹാനയുടെ കൂടെ ഇരുന്നു സന്തോഷത്തോടെ അതു നോക്കിയിരുന്നു… ‘അമ്മ അച്ഛന്റെ കയ്യിൽ കുഞ്ഞിനെ കൊടുത്തു.. അച്ഛൻ അവളെ കൈക്കുമ്പിളിൽ കോരിയെടുത്തു ചുണ്ട് അവളുടെ കുഞ്ഞി കാതിനോട് ചേർത്തു പിടിച്ചു പതിയെ മൂന്നു വട്ടം നന്ദന എന്ന് ചൊല്ലി വിളിച്ചു. ആ വിളി അവൾ കേട്ടതും അവൾ അച്ഛന്റെ കയ്യിൽ കിടന്നു ഒന്നു പുഞ്ചിരിച്ചു… പിന്നെ നന്ദനും അമ്മയും ഷഹാനയും ആമിത്തയും രാഖിയും എല്ലാം അവളെ പേര് ചൊല്ലി വിളിച്ചു……………………\nപിറ്റേ ദിവസം നന്ദനെ ഡോക്ടർ ക്യാബിനിലോട്ട് വിളിപ്പിച്ചു… നന്ദന്റെ മനസ്സിൽ ഭയം വീണ്ടും ഉരുണ്ടു കൂടി. എന്തിനായിരിക്കും ഡോക്ടർ വിളിച്ചത്. എന്തെങ്കിലും കുഴപ്പം ഉണ്ടോ ഷഹാനക്ക്….\nനന്ദനും അച്ഛനും ഡോക്ടറുടെ അടുത്തോട്ട് പോയി….\n“എന്തിനാ ഡോക്ടർ വിളിപ്പിച്ചത്. ഷഹാനക്കോ കുഞ്ഞിനോ എന്തെങ്കിലും പ്രശ്നം ഉണ്ടോ… ? “അതു കേട്ടതും ഡോക്ടർ പുഞ്ചിരിച്ചു കൊണ്ട് പറഞ്ഞു….\n“ഇല്ല അമ്മയ്ക്കും കുഞ്ഞിനും ഒരു കുഴപ്പവും ഇല്ല… ഞാൻ നിങ്ങളോട് ഒരു കാര്യം പറയാനാണ് വിളിപ്പിച്ചത് “….\nഅവർ ഒന്നും മനസ്സിലാകാതെ ഡോക്ടറെ നോക്കി….\n“ഇന്നലെ മിസ്റ്റർ നന്ദൻ ബ്ലഡ് കൊടുത്ത ഒരു പെണ്കുട്ടി ഉണ്ടല്ലോ രാധിക…ആ കുട്ടി മരിച്ചു “.. ആ വാർത്ത കേട്ടതും നന്ദന്റെ ഉള്ളിൽ ഒരു സ്ഫോടനം ഉണ്ടായി. നന്ദന് തന്റെ ദേഹം മൊത്തം തളരുന്ന പോലെ തോന്നി… നന്ദൻ ഇരിക്കുന്ന കസേരയിൽ നിന്നും ചാടിയെണീറ്റു ചോദിച്ചു…\n“എപ്പോഴാണ് ഡോക്റ്റർ രാധിക മരിച്ചത്..അതു ചോദിക്കുമ്പോൾ അവന്റെ കണ്ണുകളെല്ലാം നിറഞ്ഞിരുന്നു “… നന്ദന്റെ മനസ്സിലൂടെ നിരഞ്ജന്റെ ദയനീയ അവസ്ഥയിൽ ഉള്ള മുഖവും ആ ചോര കുഞ്ഞിന്റെ മുഖവും രാധികയുടെ മുഖവും എല്ലാം മിന്നി മറഞ്ഞു…\n“ഇപ്പൊ കുറച്ചു മുന്നേ ഒരു മണിക്ക്യൂർ ആയികാണും എന്തു ചെയ്യാം. എല്ലാം ദൈവത്തിന്റെ ഓരോ വികൃതികൾ. പാവം പെണ്കുട്ടി. ആ കുഞ്ഞിന്റെ മുഖം പോലും ആ കുട്ടിക്ക് നല്ല പോലെ ഒന്നു കാണാൻ പറ്റിയില്ല.” അതു പറയുമ്പോൾ ഡോക്റ്ററുടെ കണ്ണും നിറഞ്ഞിരുന്നു….. “ഞാൻ നിങ്ങളെ വിളിപ്പിച്ചത് വേറെ ഒരു കാര്യം പറയാനാണ്. ഇപ്പൊൾ പറയാൻ പാടില്ലാത്ത ഒന്നാണ്… മരിച്ച ആ കുട്ടിയുടെ കണ്ണുകൾ ദാനം ചെയ്യാം എന്ന് ആ കുട്ടി എഴുതി ഒപ്പിട്ടു കൊടുത്തിരുന്നത്രെ. നിങ്ങൾ ആ കുട്ടിയുടെ ഹസ്ബന്റുമായി ഒന്നു സംസാരിച്ചാൽ ചിലപ്പോൾ നിങ്ങളുടെ ഭാര്യക്ക് ആ കുട്ടിയുടെ കണ്ണുകളിലൂടെ ഈ ലോകം കാണാം.അയാൾ തയ്യാറാണ്.. കാരണം അവളുടെ അവസാനത്തെ ആഗ്രഹം അതായിരുന്നത്രെ… മരിക്കുമ്പോൾ ആണെങ്കിലും ഒരു പുണ്യ കർമം ചെയ്തിട്ട് ഈ ലോകം വിട്ട് പോകണം എന്നായിരുന്നത്രെ ആ കുട്ടിയുടെ അവസാനത്തെ ആഗ്രഹം. അതറിഞ്ഞപ്പോൾ തന്നെ ഞാൻ ആ കുട്ടിയുടെ ഹസ്ബന്റ് മായി നിങ്ങളുടെ കാര്യം സംസാരിച്ചിരുന്നു. അയാൾ കൊടുക്കാം എന്ന് സമ്മതിച്ചിട്ടും ഉണ്ട്. ഇനി നിങ്ങളും കൂടി ഒന്നു സംസാരിച്ചാൽ മതി…ഞാൻ അയാളെ ഇങ്ങോട്ട് വിളിപ്പിക്കാം “….\nഡോക്റ്റർ സിസ്റ്ററെ വിട്ടു അയാളെ വിളിപ്പിച്ചു. സിസ്റ്റർ അയാളെ കൂട്ടിക്കൊണ്ടു വന്നു…\nനന്ദൻ നോക്കിയപ്പോൾ അയാളുടെ കയ്യിൽ അയാളുടെ കുഞ്ഞും ഉണ്ടായിരുന്നു. അയാൾ കുഞ്ഞിനെ മാറോട് അണച്ചു പിടിച്ചാണ് കൊണ്ടു വന്നത്. അതു കണ്ടപ്പോൾ നന്ദന്റെ സങ്കടം ഇരട്ടിച്ചു..ഡോക്ടർ അയാളോട് ഇരിക്കാൻ പറഞ്ഞു.അയാൾ നന്ദനേയും അച്ഛനെയും നോക്കി. അയാളുടെ മുഖത്തേക്ക് നോക്കാനുള്ള ശക്തി ഉണ്ടായിരുന്നില്ല നന്ദന്… അയാൾ വാടി തളർന്നു ആകെ അവശനായിരുന്നു.\n“നിങ്ങളുടെ ഇപ്പോഴത്തെ മാനസികാവസ്ഥ എനിക്കറിയാം. പക്ഷെ നിങ്ങളുടെ ഭാര്യയുടെ അവസാനത്തെ ആഗ്രഹം, അത് നടത്തണ്ടേ.. അവയവദാനം മഹാദാനം എന്നല്ലേ. അതിനാത്രം പുണ്യം വേറെ ഒന്നും ഇല്ല ഭൂമിയിൽ. അതു നിങ്ങളുടെ ഭാര്യക്ക് നല്ല പോലെ അറിയാം അതു കൊണ്ടാണ് അവൾ മരിക്കുന്നതിന് മുന്നേ ഇങ്ങനെ ഒരു തീരുമാനം എടുത്തത്…ഇയാളുടെ ഭാര്യക്കാണ് ഞാൻ പറഞ്ഞിരുന്നത് “.\nഅതു കേട്ടതും അയാൾ തൊണ്ട ഇടറി കൊണ്ട് പറഞ്ഞു..\n“അറിയാം ഡോക്റ്റർ എന്റെ രാധുവിന് അവസാനമായി രക്തം കൊടുത്തത് നന്ദനാണ്.. അതിന് പതില് അവൾ അവളുടെ കണ്ണുകൾ തന്നെ ഇപ്പോൾ ഇവർക്ക് കൊടുക്കുന്നു. അത്രക്കും വലിയ മനസ്സാണ് എന്റെ രാധുവിന്റേത്. കൊടുക്കാം സാർ അവളുടെ അവസാനത്തെ ആഗ്രഹമാണ്… അവളെ ഞാൻ അവളുടെ വീട്ടിൽ നിന്നും വിളിച്ചിറക്കി കൊണ്ടു വന്നതിന് ശേഷം ഇന്നേവരെ അവൾ ഒരു ആഗ്രഹവും എന്നോട് പറഞ്ഞിട്ടില്ല. അവളുടെ അച്ഛനെയും അമ്മയെയും പോലും ഒരു വട്ടം കാണണം എന്ന് പോലും അവൾ എന്നോട് പറഞ്ഞിട്ടില്ല. എന്നിട്ടും ഞാൻ അവളെ അവളുടെ വീട്ടിൽ കൊണ്ടു പോകാം എല്ലാവരെയും കാണിക്കാം ഞാൻ അവരോട് മാപ്പ് പറയാം എന്ന് പറഞ്ഞപ്പോഴും അവൾ പറഞ്ഞത്. അനാഥനായ എന്നെ അംഗീകരിക്കാത്ത അവരെ അവൾക്ക് വേണ്ടാ എന്നാണ്..ആദ്യമായിട്ടും അവസാനമായിട്ടും അവൾ എന്നോട് പറഞ്ഞ ഒരേ ഒരു ആഗ്രഹം ഇതാണ്. അവൾ എന്നെയും എന്റെ മോനെയും വിട്ടു പോയില്ലേ ഇനി അവളുടെ കണ്ണുകൾ ഞങ്ങൾക്ക് എന്തിനാ..അവളുടെ കണ്ണുകൾ വേറെ ഒരാൾക്ക് വെളിച്ചം ആകുന്നത് ഒരു പുണ്യം അല്ലെ. അവരുടെ പ്രാർത്ഥനയും അവൾക്ക് കിട്ടുമല്ലോ., അവൾക്ക് വീണ്ടും ഈ ലോകം കാണാൻ പറ്റുന്നതിന് തുല്യമല്ലെ അത് “…. അതു പറഞ്ഞു തീർന്നപോഴേക്കും അയാളുടെ കണ്ണുകൾ നിറഞ്ഞു തൂവിയിരുന്നു. സ്വരം ഇടറിയിരുന്നു… അതു കണ്ട നന്ദന്റെയും അച്ഛന്റെയും ഡോക്റ്ററുടെയും കണ്ണുകളെല്ലാം നിറഞ്ഞു…പിന്നെ ഡോക്റ്റർ പറഞ്ഞു…\n“ഈ വിഷമഘട്ടത്തിലും നിങ്ങളുടെ ഈ ഉറച്ച വലിയ മനസ്സുണ്ടല്ലോ അതാണ് ഇനിയും നിങ്ങൾക്ക് വേണ്ടത്. നഷ്ട പെട്ടതിനെ ഓർത്തു ഒരിക്കലും വിഷ്‌മിക്കരുത് എന്ന് ഞാൻ പറയില്ല നിങ്ങളുടെ പാതിയാണ് പോയത്. എന്നാലും എല്ലാം നിങ്ങൾ സഹിക്കണം നിങ്ങളുടെ ഈ കുഞ്ഞിന് വേണ്ടി. നമ്മൾ എല്ലാവരും ഒരു ദിവസം ഇവിടം വിട്ട് പോകും. ഇതു ഒരു ചാറ്റൽ മഴയത്ത് മഴ നനയാതെ ഇരിക്കാൻ കയറി നിൽക്കുന്ന ഒരു ഇടത്താവളം മാത്രമാണ്… അവൾ ഈ ഇരുണ്ട ലോകത്ത് നിന്ന് കുറച്ചു നേരത്തെ പോയന്ന് മാത്രം.. ഈ ഒരു അവയവദാനം നാളെ ചരിത്രത്തിൽ തന്നെ ഒരു ഏടായി മാറും “.\nഅതും പറഞ്ഞു ഡോക്ടർ അയാളുടെ കയ്യിൽ പിടിച്ചു….\nഡോക്ടറുടെ ക്യാമ്പനിൽ നിന്നും പുറത്തോട്ട് വന്നതും നന്ദൻ അയാളുടെ കൈകളിൽ പിടിച്ചു കണ്ണീരോടെ നന്ദി അറിയിച്ചു….\n“ഈ വിഷമഘട്ടത്തിലും. ഇങ്ങനെ ഒരു പുണ്യം ഞങ്ങൾക്ക് ചെയ്തു തന്ന നിങ്ങളോട് എങ്ങനെ നന്ദി പറയണം എന്ന് എനിക്കറിയില്ല. നിങ്ങളും രാധികയും ഇപ്പോൾ ഞങ്ങൾക്ക് ഈശ്വരന് തുല്യമാണ്. ഞാനും എന്റെ ഭാര്യയും കുഞ്ഞും എന്റെ കുടുംബവും എല്ലാം നിങ്ങളോട് എന്നും കടപെട്ടിരിക്കും. ഞങ്ങളുടെ എല്ലാ പ്രാർത്ഥനയിലും ഞങ്ങൾ നിങ്ങളെ ഉൾപ്പെടുത്തും മരണം വരെ.. ഇതിന് പ്രത്യുപകാരമായി എന്താ ഞാൻ നിങ്ങൾക്ക് തരാ. എന്ത് തന്നാലാണ് ഇതിന് പകരമാകാ…”\nഅതു കേട്ടതും നിറഞ്ഞ കണ്ണുകളോടെയും നിറഞ്ഞ മനസ്സോടെയും അയാൾ ഒന്നു മാത്രമേ നന്ദനോട് ആവശ്യപ്പെട്ടൊള്ളൂ….\n“എന്റെ കുഞ്ഞിന് അവന്റെ അമ്മയുടെ കണ്ണ് കാണണം എന്ന് തോന്നുമ്പോൾ അവൻ നിങ്ങളുടെ അടുത്തേക്ക് വരും ആ ആഗ്രഹം മാത്രം നിരസിക്കരുത്.. അവന്റെ അമ്മയുടേതായിട്ട് ഈ ഭൂമിയിൽ ഇനി ഉള്ളത് ആ രണ്ട് കണ്ണുകൾ മാത്രമാണ്…. വല്ലപ്പോഴും അവൻ ആ കണ്ണുകളിൽ നോക്കി അമ്മേ എന്നു വിളിക്കുമ്പോൾ ആ വിളി നിങ്ങൾ കേൾക്കാതിരിക്കരുത്. അവന് അങ്ങനെ വിളിക്കാൻ ഈ ഭൂമിയിൽ വേറെ ആരും ഇല്ല.. അവനു അങ്ങനെ വിളിക്കാൻ നിങ്ങളുടെ ഭാര്യയോളം അവകാശം വേറെ ആരെയും ഇല്ല ” അതു പറയുമ്പോൾ അയാളുടെ സ്വരം ഇടറിയിരുന്നു ആ കണ്ണുകൾ നിറഞ്ഞു തൂവിയിരുന്നു…ഇതു മാത്രം മതി എനിക്ക് പ്രത്യുപകാരമായി “… അതും പറഞ്ഞു അയാൾ നടന്നു നീങ്ങി…\nപിന്നെ എല്ലാം പെട്ടന്നായിരുന്നു. ആ ഹോസ്പിറ്റലിലെ ഒരു കണ്ണു സ്പെഷ്യലിസ്റ്റ് സർജൻ തന്നെ രാധികയുടെ കണ്ണുകൾ ഷഹാനയുടെ കണ്ണിൽ വെച്ചു പിടിപ്പിച്ചു. ഷഹാന ആദ്യമായിട്ട് ഈ ലോകം കാണാൻ പോകുന്നു…\nആഴ്ചകൾക്ക് ശേഷം…… ഇന്ന് ഷഹാനയുടെ കണ്ണിലെ കെട്ടഴിക്കുന്ന ദിവസമാണ്.എല്ലാവരും ഷഹാനയുടെ ചുറ്റും കൂടി നിന്നു. മുൻനിരയിൽ തന്നെ നന്ദൻ നിന്നിരുന്നു. അവളുടെ അരികത്തായിട്ട് . ഡോക്ടർ ഷഹാനയുടെ കണ്ണുകളിലെ കെട്ട് പതുക്കെ അഴിച്ചു.\n“ഷഹാന ഇനി പതുക്കെ കണ്ണു തുറക്കൂ…”.\nഅതു കേട്ടതും ഷഹാന പതുക്കെ കണ്ണുകൾ തുറന്നു… അവളുടെ കണ്ണുകളിൽ പ്രകാശം സൂചി കണക്കെ കുത്തികയറുന്ന പോലെ അവൾക്കു തോന്നി. അവൾ കണ്ണുകൾ വീണ്ടും ഇറുക്കി അടച്ചു. അതു കണ്ട ഡോക്ടർ കണ്ണുകൾ വീണ്ടും തുറക്കാൻ പറഞ്ഞു.അവൾ പതുക്കെ തുറന്നു… എല്ലാം ഒരു മങ്ങിയ വെളിച്ചത്തിൽ അവൾ കാണാൻ തുടങ്ങി. അവൾ എല്ലാവരെയും നോക്കി..അവൾക്ക് ആരെയും വ്യക്തമായി മനസ്സിലായില്ല. അതു കണ്ട ഡോക്ടർ അവളോട് ചോദിച്ചു ;\n“ഇത് ആരൊക്കെയാണെന്ന് മനസ്സിലായോ ഷഹാനക്ക്…”\nഅതു കേട്ടതും അവളുടെ മുഖത്തേക്ക് നിറഞ്ഞ കണ്ണുകളോടെ നോക്കി നിൽക്കുന്ന നന്ദനെ നോക്കി കൊണ്ട് ഇടറുന്ന സ്വരത്തിൽ പറഞ്ഞു.. എന്റെ നന്ദേട്ടൻ… അതു കേട്ടതും നിറഞ്ഞ കണ്ണുകളോടെ നന്ദൻ അവളെ വിളിച്ചു വാവേ എന്ന്….\nപിന്നെ അമ്മ കുഞ്ഞിനെയും കൊണ്ട് അവളുടെ അരികിൽ ഇരുന്നു. അവൾ ആദ്യമായി അവളുടെ കുഞ്ഞിനെ കണ്ടു അവൾ കുഞ്ഞിനെ തുരു തുരാ ഉമ്മവെച്ചു കൊണ്ട് പറഞ്ഞു. ” എന്റെ കുഞ് “. അവൾ അമ്മയുടെ നെഞ്ചിൽ തലചായിച്ചു കൊണ്ട് “‘അമ്മ എന്ന് വിളിച്ചു. ആ വിളികേട്ടതും അമ്മയുടെ കണ്ണുകൾ നിറഞ്ഞു തൂവി ‘അമ്മ അവളുടെ ശിരസ്സിൽ ഉമ്മവെച്ചു. പിന്നെ ആമിത്തയെ നോക്കി വിളിച്ചു. എന്റെ ആമിത്ത എന്റെ ഉമ്മ. അതു കേട്ടതും ആമിത്തയുടെ കണ്ണും മനസ്സും നിറഞ്ഞു. പിന്നെ അച്ഛനെയും രാഖിയെയും ഓരോരുത്തരെയും ശബ്ദം മനസ്സിലാക്കി പേര് വിളിച്ചു.അവരെല്ലാം വാത്സല്യത്തോടെ സ്നേഹം കൊണ്ട് അവളെ പൊതിഞ്ഞു… പിന്നെ അവൾ ഒരാളെയും കൂടി അന്വേഷിച്ചു വേറെ ആരെയും അല്ല… അവൾക്ക് കണ്ണു കൊടുത്ത രാധികയുടെ ഭർത്താവ് നിരഞ്ജനേയും കുഞ്ഞിനെയും… അവൾ അവൾക്ക് അവരെ കാണണം എന്ന് പറഞ്ഞു. ഹോസ്പിറ്റലിൽ നിന്നും ഡിസ്ചാർജ് ആയി.\nആമിത്തയെ നന്ദൻ വീട്ടിൽ കൊണ്ടു വിടാൻ നിന്നതും ഷഹാന ആമിത്തയെ കെട്ടിപിടിച്ചു പൊട്ടിക്കരഞ്ഞു… ആമിത്തയെ നിറഞ്ഞ മനസ്സോടെ എല്ലാവരും യാത്രയാക്കി.. ആമിത്തയെ വീട്ടിൽ കൊണ്ടു വിട്ട് നന്ദൻ തിരിച്ചു വന്നതും എല്ലാവരും കൂടി നേരെ പോയത്, നിരഞ്ജനേയും കുഞ്ഞിനെയും കാണാൻ ആയിരുന്നു…\nഅവൾ നിരഞ്ജന്റെ മുന്നിൽ നിറഞ്ഞ കണ്ണുകളോടെ കൈ കൂപ്പി നിന്ന് നന്ദി അറിയിച്ചു. പിന്നെ നിരഞ്ജന്റെ കയ്യിൽ നിന്നും കുഞ്ഞിനെ വാങ്ങി തുരു തുരെ ഉമ്മ വെച്ചു കൊണ്ട് കുഞ്ഞിനെയും കൊണ്ട്, രാധികയുടെ കുഴിമാടത്തിൽ നിന്നു നിറ കണ്ണുകളോടെ പറഞ്ഞു…\n“നിന്റെ കുഞ്ഞു ഒരിക്കലും അമ്മയില്ലാതെ വളരില്ല. ഇനി ഇവന്റെ അമ്മ ഞാനാണ്… എനിക്ക് ഇനി രണ്ട് മക്കളാണ്….”\nഅപ്പോഴാണ് കുഞ്ഞു അവളുടെ കയ്യിൽ കിടന്നു വിശന്ന് കരഞ്ഞത്. അതു മനസ്സിലായ ഷഹാന നിരഞ്ജനോട് ചോദിച്ചു അവന് മുല കൊടുത്തോട്ടെ എന്ന്. നിരഞ്ജൻ നിറഞ്ഞ കണ്ണുകളോടെ പുഞ്ചിരിച്ചു കൊണ്ട് നിറഞ്ഞ മനസ്സാലെ കൊടുക്കാൻ പറഞ്ഞു.. ഷഹാന അവന് മുല കൊടുത്തു. അവന്റെ ചുണ്ട് മുലയിൽ തട്ടിയതും ഷഹാന അപ്പോൾ മുതൽ അവന്റെ അമ്മയും കൂടി ആവുകയായിരുന്നു. അപ്പോഴാണ് മറ്റവളും വിശന്ന് കരഞ്ഞത്. നന്ദൻ അവളെയും ഷഹാനയുടെ കൈകളിൽ കൊടുത്തു. അവൾക്കും മുല കൊടുത്തു…. അവളുടെ രണ്ട് കരങ്ങളിൽ കിടന്നു രണ്ടു കുഞ്ഞുങ്ങളും മുല കുടിക്കുമ്പോൾ, ആ രണ്ടു കുഞ്ഞുങ്ങളുടെയും കുഞ്ഞി കൈകൾ അവർ കോർത്തു പിടിച്ചിരുന്നു… അതു കണ്ട നന്ദന്റെയും നിരഞ്ജന്റെയും കണ്ണുകൾ സന്തോഷം കൊണ്ട് നിറഞ്ഞു… അന്ന് മുതൽ അവിടെ ഒരു ആങ്ങളയും പെങ്ങളും പിറക്കുകയായിരുന്നു… നന്ദൻ നിരഞ്ജനോട് മനസ്സ് നിറഞ്ഞ ഒരു പുഞ്ചിരിയോടെ പറഞ്ഞു……\n“നിരഞ്ജൻ ഇന്ന് മുതൽ നിങ്ങൾ എന്റെ കൂടപിറപ്പാണ്.. ഇന്ന് മുതൽ എന്റെ മകൾക്ക് ഒരു സഹോദരനെ കിട്ടി. നിന്റെ മകന് ഒരു സഹോദരിയെയും കിട്ടി….. ഇനി ഇവരായിരിക്കട്ടെ ലോകത്തിലെ ഏറ്റവും ഭാഗ്യം ചെയ്ത സഹോദരങ്ങൾ….ഇനി ഇവരിലൂടെ തുടങ്ങട്ടെ നാളത്തെ നല്ല ഒരു അധ്യായം……….\nഷഹാന കുഞ്ഞിനെ നിരഞ്ജന്റെ കയ്യിൽ തിരിച്ചേല്പിക്കുമ്പോൾ അവളുടെ മാതൃത്വം വിങ്ങി പൊട്ടുന്നുണ്ടായിരുന്നു. അവളുടെ കണ്ണുകൾ നിറഞ്ഞിരുന്നു. അവൾ കുഞ്ഞിനെ മാറോട് അണച്ചു പിടിച്ചു ഉമ്മവെച്ചു… അതു കണ്ട നിരഞ്ജന്റെ കണ്ണും മനസ്സും നിറഞ്ഞു.. അതു കണ്ടു കൊണ്ടിരുന്ന അച്ഛന്റെയും അമ്മയുടെയും രാഖിയുടെയും കണ്ണുകൾ നിറഞ്ഞു. അവൾ കുഞ്ഞിനെ നിരഞ്ജന്റെ കയ്യിൽ മനസ്സല്ലാ മനസ്സോടെ തിരിച്ചേല്പിച്ചു…. ഇനി പിന്നൊരിക്കൽ വരാം എന്നും പറഞ്ഞു… കുറച്ചു ദിവസ്സം കഴിഞ്ഞു നിരഞ്ജനോട് കുഞ്ഞിനെയും കൊണ്ട് വീട്ടിലോട്ട് വരാനും പറഞ്ഞു. കുറച്ചു ദിവസം അവിടെ താമസിക്കണം എന്നും പറഞ്ഞു. നരഞ്ജൻ വരാം എന്ന് സമ്മതിച്ചു. നിരഞ്ജൻ അവരെ നിറഞ്ഞ മനസ്സാലെ യാത്രയാക്കി……\nവീട്ടിൽ എത്തിയതും ‘അമ്മ കുഞ്ഞിനെ രാഖിയുടെ കയ്യിൽ ഏല്പിച്ചു അകത്തു പോയി ഏഴു തിരിയിട്ടു കത്തിച്ച നിലവിളക്കുമായി വന്നു ഷഹാനയുടെ വലതു കയ്യിൽ കൊടുത്തു. ആരതി ഉഴിഞ്ഞു നിറഞ്ഞ മനസ്സാലെ വലതു കാൽ വെപ്പിച്ചു അകത്തു കയറ്റി……\nരാത്രി എല്ലാവരും ചിരിയും കളിയുമായി ഭക്ഷണം എല്ലാം കഴിച്ചു. ഇന്ന് ആ നാലുകെട്ടിനുള്ളിൽ ആഘോഷത്തിന്റെ രാത്രിയാണ്…… രാത്രി എല്ലാവരും മാനത്തു ഉദിച്ചു നിൽക്കുന്ന ചന്ദ്രകലയുടെ അരണ്ട വെളിച്ചത്തിൽ നടുമുറ്റത്തു കൂടിയിരുന്നു….\nഅപ്പോഴാണ് അച്ഛൻ ഷഹാനയോട് ഒരു ആഗ്രഹം പറഞ്ഞത്…..\n“മോളേ… വാവേ.. ഇന്ന് ഞങ്ങൾക്ക് എല്ലാവർക്കും നിന്റെ ആ ഗിറ്റാർ വായന ഒന്നു കേൾക്കണം.. നന്ദു പറഞ്ഞു. മോള് നന്നായിട്ട് ഗിറ്റാർ വായിക്കും എന്ന് നിന്റെ ഒരു ഫേവറേറ്റ് പാട്ടും ഉണ്ടന്ന്….ആ പാട്ട് ഇന്ന് ഞങ്ങൾക്ക് എല്ലാവർക്കും ഒന്നു കേൾക്കണം…. അതു കേട്ടതും അവൾ ഒരു പുഞ്ചിരിയോടെ വായിക്കാം എന്നു പറഞ്ഞു…\nരാഖി അകത്തു പോയി ഷഹാനയുടെ ഗിറ്റാറുമായി വന്നു… ഷഹാന ഗിറ്റാർ വാങ്ങി എല്ലാവരെയും ഒരു പുഞ്ചിരിയോടെ നോക്കി. പിന്നെ അവൾ അവൾക്ക് ദൈവം വരാധാനമായി നൽകിയ കണ്ണുകൾ അടച്ചു പിടിച്ച് നന്ദന്റെ മാറോട് ചാരിയിരുന്നു… ഗിറ്റാറിൽ….തളിരണിഞ്ഞൊരു കിളി മരത്തിന്റെ എന്ന മിന്നാരം സിനിമയിലെ ആ ഫേവറേറ്റ് ഗാനം ഗിറ്റാറിൽ അവൾ സാഗരം തീർത്തു… ആ പാട്ട് കുഞ്ഞു നന്ദന അമ്മയുടെ മടിയിൽ കിടന്നു ആസ്വദിച്ചു… ഗിറ്റാറിൽ ഈണം ആ സായം സന്ധ്യയിൽ ആ നാലുകെട്ടിന്റെ അകത്തളങ്ങളിൽ സാഗരം കണക്കെ അലയടിച്ചു കൊണ്ടിരുന്നു……………….\nവെള്ളാരം കണ്ണിനെ പ്രണയിച്ചവൾ – Part3| Mala...\nവെള്ളാരം കണ്ണിനെ പ്രണയിച്ചവൾ – Part2| Mala...\nവെള്ളാരം കണ്ണിനെ പ്രണയിച്ചവൾ – Part 1 | Mala...\nFaisal Babu Nashva\nPrevious Post: എന്റെ പാറു | Malayalam Story\nNext Post: ഉള്ളം കവർന്ന ചിരി | Malayalam Story\nWow supper ����\nBLOGS OF NISMI


p null blood journey from maharashtra to kerala 'പി നൾ' രക്തം അനുഷ്‌കമോളെ തേടിയെത്തിയത് മഹാരാഷ്ട്രയിൽ നിന്ന്; ഇന്ത്യയിൽ ആകെ മൂന്ന് പേർക്ക് മാത്രമുള്ള ഈ രക്തഗ്രൂപ്പിനുടമയെ കണ്ടെത്തിയതിനെ കുറിച്ച് ബിജു ട്വന്റിഫോറിനോട്\nBy : Bindiya Muhammed July 17, 2020 comments\nശരിയായ സോഷ്യൽ മീഡിയ ഉപയോഗം എങ്ങനെ ജീവനുകൾ രക്ഷിക്കാൻ ഉപകരിക്കുമെന്നത് നാം 2018 ലെ പ്രളയകാലത്ത് കണ്ടതാണ്. പിന്നീടും പലർക്കും സഹായമെത്തിക്കാൻ സോഷ്യൽ മീഡിയ സഹായകമായിട്ടുണ്ട്. ഇന്ന് മലപ്പുറം സ്വദേശിയായ അഞ്ചുവയസുകാരി അനുഷ്‌കയുടെ ജീവൻ രക്ഷിക്കുന്നതും അത്തരത്തിലൊരു ഫേസ്ബുക്ക് പോസ്റ്റാണ്. ‘പി നൾ’ എന്ന അത്യപൂർവ ബ്ലഡ് ഗ്രൂപ്പിനായുള്ള തെരച്ചിലിനും കാത്തിരിപ്പിനുമാണ് ഒടുവിൽ വിരാമമായിരിക്കുന്നത്.\nമലപ്പുറം സ്വദേശികളാണെങ്കിലും ഗുജറാത്തിൽ സ്ഥിരതാമസമാക്കിയവരാണ് അനുഷ്‌കയുടെ മാതാപിതാക്കൾ. കഴിഞ്ഞ വർഷമാണ് കെട്ടിടത്തിന്റെ മുകളിൽ നിന്ന് വീണ് അനുഷ്‌കയുടെ തലയ്ക്ക് സാരമായി പരുക്കേൽക്കുന്നത്. ഇതേ തുടർന്ന് ഡോക്ടർമാർ ശസ്ത്രക്രിയക്ക് നിർദേശിച്ചു. ചികിത്സയുടെ ആദ്യഘട്ടമായി കുഞ്ഞിന് ചെറിയ ശസ്ത്രക്രിയ നടത്തി. പ്ലാസ്റ്റിക് സർജറിയാണ് നടത്തിയത്. തലയോട്ടിയുടെ ഭാഗങ്ങൾ ചേർക്കുക എന്നുള്ളതാണ് അടുത്തഘട്ടം. ഇതിനായാണ് ‘പി നൾ’ രക്തം ആവശ്യമായിട്ടുള്ളത്.\n‘പി നൾ’ രക്തത്തിനായുള്ള അന്വേഷണം\nജൂലൈ 8നാണ് ഓൾ കേരള ബ്ലഡ് ഡോണേഴ്‌സ് അസോസിയേഷൻ കോർഡിനേറ്റർ ബിജുവിന്റെ ഫേസ്ബുക്ക് വോളിൽ ‘പി നൾ’ രക്തത്തിനായുള്ള പോസ്റ്റ് പ്രത്യക്ഷപ്പെടുന്നത്. മിനിറ്റുകൾക്കകം തന്നെ സോഷ്യൽ മീഡിയ ഉപഭോക്താക്കൾ കൈകോർത്തു. ഫേസ്ബുക്കിലും വാട്ട്‌സാപ്പിലുമായി നൂറുകണക്കിന് പേരാണ് പോസ്റ്റ് പങ്കുവച്ചത്.\nകാത്തിരിപ്പിന് വിരാമം, രക്തം പറന്നെത്തിയത് മഹാരാഷ്ട്രയിൽ നിന്ന്\nപോസ്റ്റിട്ട് ദിവസങ്ങൾക്കകം തന്നെ മുംബൈലെ ബോംബെ ആശുപത്രിയിൽ നിന്ന് അമൃത ആശുപത്രിയിലേക്ക് ഒരു ഫോൺ കോൾ വന്നു. പി നൾ രക്ത ഗ്രൂപ്പുള്ള വ്യക്തിയെ കണ്ടെത്തിയെന്നതായിരുന്നു ഫോൺ കോളിന്റെ ഉള്ളടക്കം. തുടർന്ന് ബോംബെ ആശുപത്രി അധികൃതർ നൽകിയ നിർദേശമനുസരിച്ച് കുഞ്ഞിന്റെ സാമ്പിൾ ബോംബെ ആശുപത്രിയിലേക്ക് അയച്ചു. ഡോണറിന്റെ രക്തഗ്രൂപ്പുമായി മാച്ച് ആയതോടെ ഇദ്ദേഹത്തിൽ നിന്ന് രക്തം അമൃത ആശുപത്രിയിലേക്ക് അയക്കുകയായിരുന്നു.\nRead Also : അനുഷ്‌ക മോൾക്ക് ‘പി നൾ’ രക്തദാതാവിനെ കണ്ടെത്തി\nഇന്ത്യയിൽ രണ്ട് പേർക്ക് മാത്രമുള്ള ഈ അത്യപൂർവ രക്തഗ്രൂപ്പിന് ഉടമ ആര് ?\nഇന്ത്യയിൽ ആകെ മൂന്ന് പേർക്ക് മാത്രമാണ് ‘പി നൾ’ രക്തഗ്രൂപ്പ് ഉള്ളത്. ഇന്ത്യയിൽ പി നൾ രക്തഗ്രൂപ്പ് കണ്ടെത്തിയത് 2018ൽ ആണ്. കെഎംസി മണിപ്പാലിലെ ഡോ. ഷമീ ശാസ്ത്രിയും സംഘവുമാണ് അന്നത് തിരിച്ചറിഞ്ഞത്. ഇന്ത്യയിൽ അറിയപ്പെടുന്നതായ പി നൾ വ്യക്തികൾ അന്നത്തെ ആ രോഗിയും ഇപ്പോൾ ചികിത്സയിലുള്ള ഈ കുഞ്ഞും മാത്രമാണ്. എന്നാൽ പി നള്ളിനും ട്രാൻസ്ഫ്യൂഷൻ നടത്തണമെങ്കിൽ എബിഒ കോംപാറ്റിബിലിറ്റി ഉണ്ടായിരിക്കണം. ഇവരുടേത് തമ്മിൽ മാച്ചാവുന്നില്ലായിരുന്നു. ഒടുവിലാണ് മഹാരാഷ്ട്രയിൽ നിന്ന് പി നൾ ഗ്രൂപ്പുള്ള, കുട്ടിയുടെ രക്തവുമായി മാച്ച് ചെയ്യുന്ന വ്യക്തിയെ കണ്ടെത്തുന്നത്.\nഅമൃത ആശുപത്രിയിലെ കുഞ്ഞിന് പി നൾ രക്ത ഗ്രൂപ്പ് വേണമെന്ന സോഷ്യൽ മീഡിയ പോസ്റ്റ് ശ്രദ്ധയിൽപ്പെട്ട വ്യക്തി സ്വമേധയാ ബോംബെ ആശുപത്രി അധികൃതരെ സമീപിക്കുകയായിരുന്നുവെന്ന് ഓൾ കേരള ബ്ലഡ് ഡോണേഴ്‌സ് അസോസിയേഷൻ കോർഡിനേറ്റർ ബിജു കുമ്പഴ ട്വന്റിഫോർ ന്യൂസ്.കോമിനോട് പറഞ്ഞു. എന്നാൽ ആശുപത്രി അധികൃതർ ഈ വ്യക്തി ആരാണ് ന്നെത് പുറത്തുവിട്ടിട്ടില്ല. ഇദ്ദേഹത്തിന്റെ സ്വകാര്യത കണക്കിലെടുത്താണ് വ്യക്തിത്വം രഹസ്യമാക്കി വച്ചിരിക്കുന്നത്.\nStory Highlights – p null blood group


സംരംഭകരെ പരാജയത്തിലേക്ക് നയിക്കുന്ന ആ മൂന്നു കാര്യങ്ങൾ ഇവയാണ് – Media Ink Online\nപരാജയ ഭീതിയോടു കൂടിയാണ് കാര്യങ്ങളെ കാണുന്നത് എങ്കിൽ പരാജയത്തിന്റെ കയ്പ് അറിയുകയും ചെയ്യും\nബിസിനസിലേക്ക് ഇറങ്ങിത്തിരിക്കുന്നതിനു മുൻപ് തന്നെ ഓരോ സംരംഭകനും അറിയേണ്ടത് താൻ ഈ ബിസിനസിൽ വിജയിക്കുമോ എന്നാണ്. ബിസിനസിലെ വിജയം ആശയത്തെയും നിക്ഷേപിച്ച തുകയെയും മാത്രം ആശ്രയിച്ചല്ല ഇരിക്കുന്നത്. അറിയാതെ നാം വിപത്ത് വരുത്തി വയ്ക്കുന്നതിന് തുല്യമാണ് അശ്രദ്ധമൂലം ബിസിനസിൽ വരുത്തുന്ന ചില പിഴകൾ. ജീവിതത്തിലും ബിസിനസിലും വിജയം സാധ്യമാകണം എങ്കിൽ അടിസ്ഥാനപരമായിതാഴെ പറയുന്ന തെറ്റുകൾ ഒഴിവാക്കുക.\nസ്വയം പരാജയപ്പെടുത്തുന്ന മനോഭാവം അഥവാ നെഗറ്റിവ് ചിന്തകളാണ് ആദ്യത്തെ വില്ലൻ. നാം വിജയിക്കും എന്ന് അടിയുറച്ചു വിശ്വസിച്ചാൽ വിജയിക്കുക തന്നെ ചെയ്യും. പരാജയ ഭീതിയോടു കൂടിയാണ് കാര്യങ്ങളെ കാണുന്നത് എങ്കിൽ പരാജയത്തിന്റെ കയ്പ് അറിയുകയും ചെയ്യും. അതിനാൽ ബിസിനസിൽ എന്ത് ചെയ്യുവാനുമുള്ള ആത്മവിശ്വാസം ആർജ്ജിക്കുക എന്നതാണ് പ്രധാനം.സ്വയം പരാജയപ്പെടുത്തുന്ന മനോഭാവം വിജയിച്ച ആളുകളുടെ ഫോർമുല പിന്തുടരാൻ ശ്രമിക്കിക.\nഇങ്ങനെ തുടര്‍ച്ചയായി ചെയ്താല് അകത്തും പുറത്തുമുള്ള സാഹചര്യങ്ങള് അയാള്‍ക്കനുകൂലമായി മാറി വരും. അഥവാ മനസ്സിനകത്ത് ആത്മവിശ്വാസം ഉണ്ടാവുകയും അതോടൊപ്പം പുറമെയുള്ള സാഹചര്യങ്ങള് ബിസിനസ് അനുകൂലമായി വരുന്നതും അവർ വിജയിക്കുന്നതും കാണാം.\nഏതുകാര്യത്തിനായാലും അച്ചടക്കം നിർബന്ധമാണ്. എന്റെ സ്വന്തം ബിസിനസ് ആണ്, എനിക്കിഷ്ടമുള്ള പോലെ കാര്യങ്ങൾ ചെയ്യാം ഈ മനോഭാവമാണ് നിങ്ങൾക്ക് എങ്കിൽ നിങ്ങൾ അപകടം ചോദിച്ചു വാങ്ങുകയാണ്. സാമ്പത്തിക അച്ചടക്കം, കൃത്യനിഷ്ഠ , ക്ഷമ തുടങ്ങിയവ ബിസിനസിന്റെ കാതലായ തത്വങ്ങളാണ്. ബിസിനസിലെ എല്ലാ കാര്യങ്ങളിലും നിങ്ങളുടെ ശ്രദ്ധ എത്തണം എന്ന് വാശിപിടിക്കരുത്.\nഅത് നിങ്ങളുടെ ജോലിക്കാരെ മടിയന്മാരാക്കും, അവർക്ക് സ്ഥാപനത്തോടുള്ള താല്പര്യം നഷ്ടപ്പെടുകയും ചെയ്യും. എല്ലാ വ്യക്തികൾക്കും സ്ഥാപനത്തിൽ നല്ല രീതിയിൽ പ്രവർത്തിക്കുന്നതിനുള്ള അനുവാദം നൽകുക. ചെയ്യാനുള്ള കാര്യങ്ങള് കുറിച്ച് വെക്കുകയും പ്രാധാന്യത്തിനു അനുസരിച്ച് ചെയ്യുകയും ചെയ്യുക,\nഭാഗ്യം നിങ്ങളെത്തേടി വരും കാത്തിരിക്കുക\nബിസിനസ് വിജയത്തില് ഭാഗ്യത്തിന് പങ്കുണ്ടോ എന്ന് ചോദിച്ചത് ഇന്നും ഉത്തരമില്ല. എന്നാൽ പല മികച്ച സംരംഭകരും തങ്ങളുടെ വിജയകഥയിൽ ബിസിനസിലെ ഭാഗ്യത്തിന്റെ പങ്കിനെ പറ്റി പറഞ്ഞിട്ടുണ്ട്. അതിനാൽ അല്പം ഭാഗ്യപരീക്ഷണം ആവാം. എന്നാൽ അതിന്റെ ശരിയായ സമയം വരും വരെ കാത്തിരിക്കുക. എടുത്തുചാട്ടം ഇപ്പോഴും അപകടം ക്ഷണിച്ചു വരുത്തും


മേക്കോവർ നടത്തി ഗ്ലാമർ ലുക്കിൽ ഗായിക രഞ്ജിനി ജോസ്;ചിത്രങ്ങൾ കാണാം\nസിനിമകളിലും ആൽബങ്ങളിലും നിരവധി ഹിറ്റ് ഗാനങ്ങൾ സമ്മാനിച്ച് പ്രേക്ഷർക്ക് പ്രിയങ്കരിയായ ഗായികയാണ് രഞ്ജിനി ജോസ്. ഇപ്പോൾ തന്റെ പുത്തൻ ഫോട്ടോഷൂട്ടുമായി താരം എത്തിയിരിക്കുകയാണ്. ആരാധകരെയും മറ്റു ഫോളോവേഴ്‌സിനെയും ഒരുപോലെ ഞെട്ടിച്ചുകൊണ്ടുള്ള ഒരു മേക്കോവർ ഫോട്ടോഷൂട്ടാണ് രഞ്ജിനി ചെയ്തിരിക്കുന്നത്. അല്പം സ്റ്റൈലിഷ് ലുക്കിലുള്ള ഫോട്ടോഷൂട്ടിന് മികച്ച പ്രതികരണമാണ് ആരാധകരുടെ ഭാഗത്ത് നിന്നും ഉണ്ടാവുന്നത്.\n2000-ൽ പുറത്തിറങ്ങിയ മേലെ വാര്യത്തെ മാലാഖകുട്ടികൾ എന്ന സിനിമയിൽ കൂടി ആയിരുന്നു രഞ്ജിനിയുടെ അരങ്ങേറ്റം, സിനിമയിൽ കൂടി തന്റെ ആദ്യം ഗാനം ആലപിച്ചാണ് രഞ്ജിനി പിന്നണിഗായിക രംഗത്തേക്ക്എത്തിച്ചേർന്നത്, പിന്നീട് അങ്ങോട്ട് രഞ്ജിനിയെ തേടി നിരവധി അവസരങ്ങൾ ആണ് വന്നെത്തിയത്. പാടിയ പാട്ടുകൾ മിക്കതും ഹിറ്റായി മാറി. 20 വർഷത്തിനുള്ളിൽ 200ലേറെ സിനിമകളിൽ രഞ്ജിനി പാടി, പാട്ടിൽ മാത്രമല്ല അഭിനയതിലും തനിക്ക് കഴിവ് ഉണ്ടെന്നു തെളിയിച്ചു രഞ്ജിനി, മൂന്ന് ചിത്രങ്ങളിൽ രഞ്ജിനി അഭിനയിച്ചിട്ടുണ്ട്. മോഹൻലാൽ നായകനായ റെഡ് ചിലീസ്, ദ്രോണ, ബഷീറിന്റെ പ്രേമലേഖനം തുടങ്ങിയ സിനിമകളിലാണ് രഞ്ജിനി അഭിനയിച്ചത്, 2017 ൽ ഏക എന്ന പേരിൽ സ്വന്തമായി ഒരു ബാന്റും ഗായിക തുടങ്ങി.5വ്യത്യസ്തമായ സംഗീത തരങ്ങളാണ് എകയിൽ അവതരിപ്പിക്കുന്നത്.\nPrevious Articleഫഹദ് ഫാസിൽ ചിത്രം ‘ട്രാൻസ്’ ടൊറന്റോ ഇന്ത്യൻ ഇന്റർനാഷണൽ ഫെസ്റ്റിവലിലേക്ക്\nNext Article മമ്മൂട്ടി ചിത്രം മാമാങ്കത്തിലെ നായിക പ്രാചി തെഹ്ലാൻ വിവാഹിതയാകുന്നു


Emalayalee.com - ഉന്നം പ്രദര്‍ശനത്തിന് (മൂവി ഗ്യാലറി)\nഉന്നം പ്രദര്‍ശനത്തിന് (മൂവി ഗ്യാലറി)\nസിബി മലയിലിന്റെ ഉന്നം പ്രദര്‍ശനത്തിനു തയാറായി. അഞ്ചു വ്യത്യസ്ത പ്രായത്തിലുള്ളവരുടെ സംഗമത്തിലൂടെ ഉരുത്തിരിയുന്ന ഒരു ചിത്രമാണ്. ജീവിതത്തിലെ വസന്തകാലങ്ങളില് ചെയ്തുകൂട്ടിയത് പാപങ്ങളാണ്. മുംബൈ അധോലോകമായിരുന്നു താവളം. സണ്ണി കളപ്പുരയ്ക്കലിനും മുരുകനും അതൊക്കെ ഓര്‍ക്കാന്‍പോലും ഇന്നു കഴിയുന്നില്ല. എല്ലാം മതിയാക്കി നാട്ടിലെത്തി കുടുംബജീവിതത്തിലേക്ക് കയറിയിരിക്കുന്നു ഇരുവരും. സണ്ണിയുടെ ഭാര്യ പത്മ നല്ലൊരു സംഗീതജ്ഞയാണ്. പത്മയുടെ കീഴില് സംഗീതം പഠിക്കാനാണ് അലോഷി എത്തുന്നത്. പത്മയുടെ വിയോഗത്തിനുശേഷവും അലോഷിക്ക് അവിടവുമായുള്ള ബന്ധം വിടാന് കഴിഞ്ഞില്ല. പ്രായത്തില് കുറഞ്ഞതാണെങ്കിലും മുരുകന് സംഗീതയെ വിവാഹം കഴിച്ചു. അവരുടെ ജീവിതം ഇന്നു ഭദ്രമാണ്. ഇവര്‍ക്കൊപ്പം എണ്ണപ്പെട്ട മറ്റു രണ്ടുപേരാണ് ടോമിയും ഭദ്രനും. രണ്ടുപേരും സണ്ണി, മുരുകന് എന്നിവര്‍ക്കൊപ്പം മുംബൈ അധോലോകത്ത് പ്രവര്‍ത്തിക്കുന്നവരുടെ മക്കള്.\nമുരുകന് ഉപജീവനമാര്‍ഗം തേടുന്നത് ഒരു ക്ലബ്ബ് ഉണ്ടാക്കിയാണ്. എല്ലാവരുടെയും ജീവിതം ഏറെ കഷ്ടപ്പാടുകള് നിറഞ്ഞതായിരുന്നു. ഒരു പച്ചപ്പ് എല്ലാവരും പ്രതീക്ഷിക്കുന്നതുപോലെ. അവര്‍ക്കിടയിലേക്കാണ് കര്‍ണാടക കേഡറിലെ എസ്‌ഐയും മലയാളിയുമായ ബാലകൃഷ്ണന് എത്തുന്നതത്. എസ്‌ഐ ബാലകൃഷ്ണന് ഇവര്‍ക്കു നല്കിയത് പ്രത്യാശയുടെ പൂച്ചെണ്ടുകളാണ്. ഇത് അഞ്ചുപേരുടെയും ജീവിതത്തില് ഉണ്ടാക്കുന്ന സംഭവങ്ങളുടെ ചലച്ചിത്രാവിഷ്‌കാരമാണ് ഈ ചിത്രം.\nതുടക്കംമുതല് ഒടുക്കംവരെയും സസ്‌പെന്‍സ് നിലനിര്‍ത്തിക്കൊണ്ടാണ് ഈ ചിത്രം അവതരിപ്പിക്കുന്നത്.\nലാലും നെടുമുടി വേണുവും സണ്ണിയെയും മുരുകനെയും അവതരിപ്പിക്കുന്നു. അലോഷി, ടോമി എന്നിവരെ അവതരിപ്പിക്കുന്നത് ആസിഫ് അലി, പ്രശാന്ത് നാരായണന് എന്നിവരാണ്. ശ്രീനിവാസന് എസ്‌ഐ ബാലകൃഷ്ണനെയും അവതരിപ്പിക്കുന്നു.\nജനിഫര് എന്ന നായിക കഥാപാത്രത്തെ അവതരിപ്പിക്കുന്നത് റിമാ കല്ലുങ്കലാണ്. ശ്വേതാ മേനോനാണ് സെറീനയെ അവതരിപ്പിക്കുന്നത്. കെ.പി.എ.സി ലളിത, രാജേഷ് ഹെബ്ബാര്, വിജു കൊടുങ്ങല്ലൂര് എന്നിവരും ഈ ചിത്രത്തിലെ പ്രധാന താരങ്ങളാണ്. സ്വാതി ഭാസ്‌കറിന്റേതാണ് തിരക്കഥ. റഫീഖ് അഹമ്മദിന്റെ ഗാനങ്ങള്‍ക്ക് ജോണ് പി. വര്‍ക്കി ഈണം പകരുന്നു. അജയന് വിന്‍സന്റ് ഛായാഗ്രഹണവും ശ്രീജിത് ബാല എഡിറ്റിംഗും നിര്‍വഹിക്കുന്നു. കലാസംവിധാനം- പ്രശാന്ത് മാധവ്, അസോസിയേറ്റ് ഡയറക്ടര്- ഗിരീഷ് മാറാര്, പ്രൊഡ. കണ്‍ട്രോളര്- രാജു നെല്ലിമൂട്, പ്രൊഡ. എക്‌സിക്യൂട്ടീവ്- ബെന്നി കട്ടപ്പന. ഫെബ്രുവരി രണ്ടാംവാരം ഈ ചിത്രം പ്രദര്‍ശനത്തിനെത്തുന്നു.\nഉന്നം- കൂടുതല് ചിത്രങ്ങള്


സംശയത്തെ തുടർന്ന് യുവതിയെ വെട്ടി കൊലപ്പെടുത്താൻ ഒപ്പം താമസിച്ച് വന്ന കാമുകന്റെ ശ്രമം.Punalur News \nഹോം Pathanapuram സംശയത്തെ തുടർന്ന് യുവതിയെ വെട്ടി കൊലപ്പെടുത്താൻ ഒപ്പം താമസിച്ച് വന്ന കാമുകന്റെ ശ്രമം.\nസംശയത്തെ തുടർന്ന് യുവതിയെ വെട്ടി കൊലപ്പെടുത്താൻ ഒപ്പം താമസിച്ച് വന്ന കാമുകന്റെ ശ്രമം.\nസംശയത്തെ തുടർന്ന് യുവതിയെ വെട്ടി കൊലപ്പെടുത്താൻ ഒപ്പം താമസിച്ച് വന്ന കാമുകന്റെ ശ്രമം. കഴുത്തിന് വെട്ടേറ്റ് ഗുരുതരാവസ്ഥയിലായ യുവതി തിരുവനന്തപുരം മെഡിക്കൽ കോളജിൽ .കാമുകൻ പോലീസ് പിടിയിൽ.വ്യാഴാഴ്ച വൈകിട്ടോടെയാണ് സംഭവം.\nപിറവന്തൂർ വെരുകുഴി കുടമുക്ക് അജി ഭവനിൽ തുളസി - ശകുന്തള ദമ്പതികളുടെ മകൾ ബീന (35)ക്കാണ് വെട്ടേറ്റത്. ഭർത്താവുമായി പിരിഞ്ഞ് കഴിയുന്ന ബീന രണ്ട് കുട്ടികളുടെ മാതാവാണ്. ഇവരോടൊപ്പം ചാങ്ങപ്പാറ സ്വദേശിയായ അരുൺ കുറച്ച് നാളായി താമസിച്ചു വരികയാണ്. ഇയാളാണ് കൊലപ്പെടുത്താൻ ശ്രമിച്ചത്.\nമദ്യലഹരിയില് ആയിരുന്ന പ്രതി യുവതിയെ തലങ്ങും വിലങ്ങും വെട്ടിയ ശേഷം മരിച്ചു എന്ന് കരുതി ശേഷം നാട്ടുകാരോട് യുവതിയെ കൊലപ്പെടുത്തിയ കാര്യം അറിയിച്ചു.\nഅരുണിനെ തടഞ്ഞു വെച്ച നാട്ടുകാര് പത്തനാപുരം പോലീസില് വിവരം അറിയിക്കുകയും തുടര്‍ന്ന് നടന്ന തെരച്ചിലില് ഗുരുതരമായി പരുക്കേറ്റ നിലയില് ബീനയെ കണ്ടെത്തുകയായിരുന്നു.\nഅക്രമത്തിൽ ബീനയുടെ കഴുത്തിലും കൈയ്ക്കും ഗുരുതരമായ പരിക്കുണ്ട്. ബീന ഇയാളെ ഒഴിവാക്കുവാൻ ശ്രമിക്കുന്നതായുള്ള സംശയം ആണ് ആക്രമണത്തിന് കാരണം എന്ന് പോലീസ് പറയുന്നു.\nപത്തനാപുരം സി.ഐ അൻവർ, എസ്.ഐ പുഷ്പകുമാർ എന്നിവരുടെ നേതൃത്വത്തിൽ പോലീസ് എത്തിയാണ് ഇവരെ ആംബുലൻസിൽ പുനലൂർ താലൂക്ക് ആശുപത്രിയിൽ എത്തിച്ചത്.പ്രാഥമിക ചികിത്സ നൽകിയ ശേഷം ഇവരെ തിരുവനന്തപുരം മെഡിക്കൽ കോളജിലേക്ക് മാറ്റി.


Thu Feb 21 2019 13:59:37 GMT+0530 (IST)\nHome > Fortnightly\nപണ്ടു പണ്ട് ചങ്ങാരക്കാട് എന്ന കാട്ടില് പൊങ്ങച്ചക്കാരനായ ചെമ്പന് എന്ന നല്ല തടിമിടുക്കുള്ള ഒരാനയുണ്ടായിരുന്നു. ഒരു ദിവസം അവന് കാട്ടില് ഭക്ഷണം തേടി നടക്കുകയായിരുന്നു. അപ്പോഴാണ് വലിയ ഒരു സിംഹം മുന്നിലേക്ക് ചാടിവീണത്.\nചെമ്പന് ഒരുപേടിയുമുണ്ടായിരുന്നില്ല. സിംഹം അലറി ചോദിച്ചു: ''എന്താ കിടന്നു ഞെളിയുന്നത്? നിന്നെ ഞാനിപ്പോള് ഭക്ഷിക്കും.''…ചെമ്പന് പറഞ്ഞു: ''നിന്നെ എന്റെ തുമ്പിക്കൈകൊണ്ട് പാറക്കെട്ടിലേക്ക് എറിയും, മിണ്ടാതിരുന്നോ മര്യാദയ്ക്ക്...'' ദേഷ്യം വന്ന സിംഹം വിളിച്ചു പറഞ്ഞു: ''കൂട്ടുകാരേ.. ഓടിവായോ ഒരുഗ്രന് കോളുണ്ടേ...'' ചെമ്പന് പേടിച്ചെങ്കിലും അതു പുറത്തു കാണിച്ചില്ല.\nസിംഹത്തിന്റെ കൂട്ടുകാര് വന്നുതുടങ്ങി.\nഎന്നിട്ട് ചെമ്പനോട് പറഞ്ഞു: ''നീ ഞങ്ങളുടെ അടിമയാവണം.''\nഅടിമയായില്ലെങ്കിലോ എന്നായി ചെമ്പന്.\nസിംഹം പറഞ്ഞു: ''ഞാന് ചങ്ങാരക്കാട്ടിലെ രാജാവിനെ വിളിക്കും.''\nരാജാവിനെ തേടി ആളു പോയി. അല്‍പ്പസമയംകൊണ്ട് രാജാവെത്തി. കയ്യില് ചാട്ടവാറുമുണ്ടായിരുന്നു. വിളിക്കാന് പോയ ആള് രാജാവിന് സംഭവങ്ങള് വിശദമായി പറഞ്ഞുകൊടുത്തിരുന്നു. രാജാവ് ചെമ്പനെ നല്ല ഊക്കോടെ പത്തു തവണ അടിച്ചു. ചെമ്പന് ചിന്നം വിളിച്ച് അമ്മയുടെ അടുത്തേക്ക് ഓടിപ്പോയി. പിന്നീട് അവന് നല്ല ഒതുക്കവും അനുസരണയുമുള്ള ആനയായി ജീവിച്ചു.


തിരു: ആധുനിക കേരളത്തിന്റെ ശിൽപികളിൽ പ്രമുഖനായ ശ്രീനാരായണഗുരുവിന്റെ പ്രതിമ സെപ്തംബർ 21 ന് രാവിലെ 9.30 ന് മുഖ്യമന്ത്രിപിണറായി വിജയൻ ഒബ്‌സർവേറ്ററി ഹിൽസിൽ അനാച്ഛാദനം ചെയ്യും. സാംസ്‌കാരിക,പാർലമെന്ററി കാര്യമന്ത്രി എ.കെ.ബാലൻ അധ്യക്ഷനാകും. ടൂറിസം മന്ത്രി കടകംപള്ളി സുരേന്ദ്രൻ മുഖ്യാതിഥിയാകും.\nഗുരുവിന്റെ നമുക്ക് ജാതിയില്ല വിളംബരത്തിന്റെ നൂറാം വാർഷികത്തിന്റെ സ്മരണക്കായാണ് സർ ക്കാർ ശ്രീനാരായണഗുരു പ്രതിമ സ്ഥാപിക്കുന്നത്. നമുക്ക് ജാതിയില്ല വിളംബരത്തിന്റെ നൂറാം വാർ ഷികം വിപുലമായ പരിപാടികളോടെയാണ് സംസ്ഥാന സർക്കാർ ആഘോഷിച്ചത്. കേരളീയനവോ ത്ഥാനത്തിന് ഉജ്ജ്വലമായ തുടക്കം കുറിച്ച യുഗപ്രഭാവനായ ശ്രീനാരായണഗുരുവിനു ഉചിതമായ സ്മാരകം ഇതുവരെ തലസ്ഥാന നഗരിയിൽ ഇല്ലായിരുന്നു. 1.19 കോടി രൂപ ചെലവിൽ സാംസ്‌കാ രിക വകുപ്പാണ് പ്രതിമ സ്ഥാപിക്കുന്നത്. പ്രശസ്ത ശില്പി ഉണ്ണി കാനായിയാണ് പ്രതിമ നിർമ്മിച്ചത്. തിരുവനന്തപുരം മ്യൂസിയം പോലീസ് സ്റ്റേഷന് എതിർവശത്തുള്ള ഒബ്‌സർവേറ്ററി ഹിൽസിലാണ് പ്രതിമ സ്ഥാപിക്കുന്നത്. ഒരു ഉദ്യാനവും ഇവിടെ ഒരുക്കും.\nശ്രീനാരായണഗുരു സമാധി ദിനമായ കന്നി അഞ്ചിന് നടക്കുന്ന ചടങ്ങിൽ തിരുവനന്തപുരം മേയർ കെ.ശ്രീകുമാർ, വി.എസ്. ശിവകുമാർ എം.എൽ.എ, ഡോ.ശശി തരൂർ എം.പി, വി.കെ. പ്രശാന്ത് എം.എൽ.എ, ഓ. രാജഗോപാൽ എം.എൽ.എ, ചെമ്പഴന്തി ശ്രീനാരായണ ഗുരുകുലം സെക്രട്ടറി സ്വാമി ശുഭാംഗാനന്ദ, കേരള ലളിതകലാ അക്കാദമി ചെയർമാൻ നേമം പുഷ്പരാജ് എന്നിവർ സംസാ രിക്കും. ചടങ്ങിൽ ശില്പി ഉണ്ണി കാനായിയെ ആദരിക്കും. സാംസ്‌കാരിക വകുപ്പ് സെക്രട്ടറി റാണി ജോർജ് സ്വാഗതവും സാംസ്‌കാരിക ഡയറക്ടർ ടി.ആർ.സദാശിവൻ നായർ നന്ദിയും പറയും.


മുല്ലപ്പെരിയാര് അണക്കെട്ടില് പുതിയ ചോര്‍ച്ചകള് | Mullaperiyar dam: water level reaches 134.8 feet - Malayalam Oneindia\nമുല്ലപ്പെരിയാര് അണക്കെട്ടില് പുതിയ ചോര്‍ച്ചകള്\nPublished: August72013, 11:41 [IST]\nകുമളി: കനത്ത മഴയെ തുടര്‍ന്ന് മുല്ലപ്പെരിയാര് അണക്കെട്ടിലെ ജലനിരപ്പ് ഉയര്‍ന്നതോടെ പുതിയ ദ്വാരങ്ങള് കണ്ടെത്തി. 17, 18 ബ്ലോക്കിനിടയില് ആറിടങ്ങളിലായാണ് പുതിയ ദ്വാരങ്ങള് കണ്ടെത്തിയത്. ഈ ഭാഗത്തുകൂടെ വെള്ളം ചീറ്റിത്തെറിക്കാന് തുടങ്ങി. 134.8 അടിയാണ് ഇപ്പോള് അണക്കെട്ടിലെ ജലനിരപ്പ്. ജലനിരപ്പ് ഇനിയും ഉയര്‍ന്നാല് ചോര്‍ച്ച കൂടാന് സാധ്യതയുണ്ടെന്നതിനാല് പ്രദേശവാസികള് ആശങ്കയിലാണ്.\n17,18 ബ്ലോക്കുകളില് നേരത്തെ ചെറിയ രീതിയിലുള്ള ചോര്‍ച്ച കണ്ടെത്തിയിരുന്നു. എന്നാല് ചോര്‍ച്ച പുറത്തു കാണാതിരിക്കാന് അറ്റകുറ്റപ്പണിക്കിടെ തമിഴ്‌നാട് ഇവിടെ സിമന്റ് പൂശി അടച്ചുവച്ചിരിക്കയായിരുന്നു. ഇതും മറികടന്നാണ് ഇപ്പോള് വെള്ളം ചീറ്റിഒഴുകുന്നത്.\nമുല്ലപ്പെരിയാര് അണക്കെട്ടിന്റെ സംഭരണശേഷി കവിയുന്ന സാഹചര്യത്തില് വേണ്ട നിയമനടപടികളും സുരക്ഷാക്രമീകരണങ്ങളും ഒരുക്കുമെന്ന് മുഖ്യമന്ത്രി അറിയിച്ചിട്ടുണ്ട്. ജലനിരപ്പ് ക്രമാതീതമായി ഉയര്‍ന്നതിനെ തുടര്‍ന്ന് സ്ഥിതിഗതികള് വിലയിരുത്താന് ജലവിഭവ വകുപ്പ് എക്‌സിക്യുട്ടീവ് എന്‍ജിനീയര് അണക്കെട്ട് സന്ദര്‍ശിച്ച് പരിശോധന നടത്തി.\nഅതേസമയം മുല്ലപ്പെരിയാര് കേസില് സുപ്രീം കോടതിയില് കേരളത്തിന്റെ വാദം ബുധനാഴ്ച അവസാനിക്കാനാണ് സാധ്യത. കേസിന്റെ വിശദാംശങ്ങളെ കുറിച്ചറിയാന് ജലവിഭവ മന്ത്രി പിജെ ജോസഫ് ദില്ലിയിലെത്തിയിട്ടുണ്ട്.\nmullapperiyar dam water idukki oommen chandy court മുല്ലപ്പെരിയാര് അണക്കെട്ട് വെള്ളം ഇടുക്കി ഉമ്മന് ചാണ്ടി കോടതി\nFollowing heavy rain the water level in Mullaperiyar dam has reached 134.8 feet.


ചുറ്റും ആ ക്യാമറ കണ്ണുകൾ! വളഞ്ഞിട്ടു പൂട്ടും!? കല്ലേ പിളർക്കുന്ന കൽപ്പന, പിടിമുറുക്കി ക്രൈംബ്രാഞ്ച്! ദിലീപ് അഴിക്കുള്ളിലേക്കെന്ന് സൂചന? - metromatinee.com Lifestyle Entertainment & Sports\nകഴിഞ്ഞ കുറച്ച് ദിവസങ്ങളായി നടി ആക്രമിക്കപ്പെട്ട സംഭവുമായി ബന്ധപ്പെട്ട് നിരവധി വാർത്തകളാണ് ഓരോ കോണുകളിൽ നിന്നും ഉയർന്ന് വരുന്നത്. കേസ് അവസാനിക്കാൻ ഇരിക്കെ ബാലചന്ദ്ര കുമാറിന്റെ വെളിപ്പെടുത്തലും, പൾസർ സുനിയുടെ അമ്മയുടെ വെളിപ്പെടുത്തലും, ദിലീപിന്റെ ശബ്ദ രേഖയും, ജയിലിൽ നിന്ന് പള്‍സര് സുനിയും കേസിലെ സാക്ഷിയും സുനിയുടെ സുഹൃത്തുമായ ജിന്‍സണുമായുള്ള ഫോണ് സംഭാഷണം, ഏറ്റവും ഒടുവിലായി ആക്രമിക്കപ്പെട്ട നടിയുടെ പ്രതികരണവും പുറത്തുവന്നു. ദിനം പ്രതി ഞെട്ടിപ്പിക്കുന്ന വെളിപ്പെടുത്തലുകള് പുറത്ത് വരുമ്പോള് സത്യം എന്താണെന്ന് അറിയാനുള്ള ആകാംക്ഷയിലാണ് മലയാളികൾ\nനടൻ ദിലീപിനെ വൈകാതെ അറസ്റ്റ് ചെയ്തേക്കുമെന്നുള്ള റിപ്പോർട്ടുകളാണ് ഇപ്പോൾ പുറത്തുവരുന്നത്. അറസ്റ്റിന് തയ്യാറെടുക്കാനും ദിലീപിൻ്റെ ചലനങ്ങൾ നിരീക്ഷിക്കാനുമുള്ള നിർദ്ദേശം ക്രൈംബ്രാഞ്ച് മേധാവി നൽകിയതായി സൂചന. അന്വേഷണ ഉദ്യോ ഗസ്ഥരെ അപായപെടുത്താൻ ദിലീപ് ഗൂഢാലോചന നടത്തിയെന്ന ആരോപണത്തിൻ്റെ അടിസ്ഥാനത്തിൽ ദിലീപിനെ ചോദ്യം ചെയ്ത ശേഷമായിരിക്കും അറസ്റ്റ് രേഖപ്പെടുത്തുക. ഇത് സംബന്ധിച്ചുള്ള പുതിയ എഫ് ഐ ആർ ഇന്ന് ആലുവ മജിസ്ട്രേറ്റ് കോടതിയിൽ സമർപ്പിച്ച ശേഷമായിരിക്കും ചോദ്യം ചെയ്യൽ. ഡി വൈ എ സ്പി ബൈജു പൗലോസിൻ്റെ പരാതിയിലാണ് നടപടി. ജാമ്യമില്ലാ കുറ്റം ചുമത്തിയ തിനാൽ അറസ്റ്റ് ചെയ്താൽ ജയിലിൽ കിടക്കും.\nനടിയെ ആക്രമിച്ച കേസിൽ ദിലീപിന് കുരുക്കായി ജയിലിലെ ഫോൺവിളി പുറത്തുവന്നതോടെയാണ് കുരുക്ക് മുറുകിയത്. മുഖ്യ പ്രതി പൾസർ സുനി എന്ന സുനിൽ കുമാർ, സാക്ഷിയായ ജിൻസനുമായി നടത്തിയ ഫോൺ സംഭാഷണമാണ് പുറത്ത് വന്നത്. സംവിധായകൻ ബാലചന്ദ്രകുമാറിനെ മൂന്നിലേറെ തവണ കണ്ടിട്ടുണ്ടെന്ന് സുനിൽ ഫോൺ സംഭാഷണത്തിൽ പറയുന്നുണ്ട്.\nആലുവയിലെ ദിലീപിന്‍റെ വീട്ടിൽവെച്ചും ഹോട്ടലിൽ വെച്ചും ബാലചന്ദ്രകുമാറിനെ കണ്ടു. പിക് പോക്കറ്റ് സിനിമയുമായി ബന്ധപ്പെട്ടും കണ്ടിട്ടുണ്ടെന്ന് സുനിൽ പറയുന്നുണ്ട്. ദിലീപിനൊപ്പം മുഖ്യ പ്രതിയായ സുനിലിനെ നിരവധി വട്ടം കണ്ടിരുന്നെന്നായിരുന്നു ബാല ചന്ദ്രകുമാറിന്‍റെ വെളിപ്പെടുത്തൽ. ഇതോടെ ദിലീപും ബാലചന്ദ്രകുമാറും സുനിൽകുമാറും തമ്മിലുള്ള ബന്ധം വ്യക്തമായിരിക്കുകയാണ്.\nപൾസർ സുനിയുടെ ഫോൺ വിളി ശരിക്കും ദിലീപിന് കുരുക്കായിതീർന്നിരിക്കുകയാണ് . ബാലചന്ദ്രകുമാറുമായി ദിലീപിന് വ്യക്തമായ ബന്ധം ഉണ്ടെന്ന് തെളിയിക്കേണ്ടത് പോലീസിൻ്റെ ബാധ്യതയായിരുന്നു.\nനടിയെ ആക്രമിച്ച കേസുമായി ബന്ധപ്പെട്ട് നടൻ ദിലീപിനെതിരെ പുതിയ കേസ് കഴിഞ്ഞ ദിവസം റജിസ്റ്റർ ചെയ്തിരുന്നു. അന്വേഷണ ഉദ്യോഗസ്ഥരെ അപായപ്പെടുത്താൻ ദിലീപ് ശ്രമിച്ചുവെന്ന് വ്യക്തമാക്കി സംവിധായകൻ ബാലചന്ദ്രകുമാർ നൽകിയ മൊഴിയുടെ അടിസ്ഥാനത്തിലാണ് പുതിയ കേസ്. ക്രൈംബ്രാഞ്ചാണ് ജാമ്യമില്ലാക്കുറ്റം ചുമത്തി കേസെടുത്തിരിക്കുന്നത്. അന്വേഷണസംഘത്തിലുള്ള ചിലരെയും പ്രതിപ്പട്ടികയിലുള്ള ചിലരെയും ദിലീപ് ലോറിയിടിപ്പിച്ച് കൊല്ലാൻ ശ്രമിച്ചുവെന്നാണ് സംവിധായകൻ ബാലചന്ദ്രകുമാർ വെളിപ്പെടുത്തിയത്.\nഅന്വേഷണ ഭാഗമായി പൾസർ സുനിയെ ചോദ്യം ചെയ്യാൻ ക്രൈം ബ്രാഞ്ച് ഇന്ന് കോടതിയിൽ അപേക്ഷ നൽകും. ബാലചന്ദ്ര കുമാറിന്റെ വെളിപ്പെടുത്തലിൽ ആണ് ചോദ്യം ചെയ്യൽ.\nദിലീപിനെതിരെ പുതിയ വെളിപ്പെടുത്തലിന്‍റെ അടിസ്ഥാനത്തിൽ കേസെടുക്കാമെന്ന് പൊലീസിന് നിയമോപദേശം കിട്ടിയിരുന്നു. ദിലീപിനെയും കേസിലെ മുഖ്യപ്രതി പൾസർ സുനി എന്ന് വിളിക്കപ്പെടുന്ന സുനിൽ കുമാറിനെയും വീണ്ടും അന്വേഷണസംഘം ചോദ്യം ചെയ്യാനൊരുങ്ങുകയാണ്.\nവീണ്ടും ദിലീപ് ജയിലിലാകുമെന്ന സൂചന തന്നെയാണ് ലഭിക്കുന്നത്. പോലീസുദ്യോഗസ്ഥരെ അപായപ്പെടുത്താൻ ഗൂഢാലോചന നടത്തിയെന്ന ആക്ഷേപത്തിൽ ഏതായാലും ഉന്നത ഉദ്യോഗസ്ഥർ പൊറുക്കാൻ തയ്യാറാവില്ല. അതു കൊണ്ടു തന്നെയാണ് പരമാവധി തെളിവുകൾ ശേഖരിച്ച് ദിലീപിനെ അവസാനിപ്പിക്കാനുള്ള ശ്രമങ്ങൾ പോലീസ് നടത്തുന്നത്. ദിലീപിൻ്റെ അപായ ഭീഷണി നിസാരവത്കരിക്കാൻ പോലീസ് തയ്യാറല്ല.കാരണം ഇരയായ നടിയെ പോലെ ഇത്രയും പ്രശസ്തയായ ഒരാളെ ഇല്ലാതാക്കാൻ ദിലീപ് ശ്രമിച്ചെങ്കിൽ എന്തിനും ഇയാൾ തയ്യാറാകുമെന്ന്പോ ലീസ് കരുതുന്നു.


ഓണ്‍ലൈന് വഴി കാര്‍വില്‍പന; ചതിയില് കുടുങ്ങരുതെന്ന് പൊലീസ് | Madhyamam\nE-paper Photos Videos ഓണ്‍ലൈന് വഴി കാര്‍വില്‍പന; ചതിയില് കുടുങ്ങരുതെന്ന് പൊലീസ്\nPublished on Sat, 06/09/2012 - 11:06 ( 49 weeks5days ago) (+)(-) Font Size\nമസ്കത്ത്: ആകര്‍ഷകമായ വില വാഗ്ദാനം ചെയ്ത് ഓണ്‍ലൈന് വഴി കാര്‍വില്‍പനക്ക് ശ്രമിക്കുന്ന തട്ടിപ്പുസംഘത്തിനെതിരെ റോയല് ഒമാന് പൊലീസ് ജാഗ്രതാ നിര്‍ദേശം നല്‍കി. വെബ്സൈറ്റുകള് വഴിയും ഇ-മെയില് വഴിയും ആകര്‍ഷകമായ വിലയില് കാര് ലഭ്യമാക്കാമെന്ന് വാഗ്ദാനം ചെയ്താണ് ഇവര് ആളുകളെ കബളിപ്പിക്കുന്നത്. വിദേശത്ത് നിന്നാണ് ഇവര് തട്ടിപ്പ് ആസൂത്രണം ചെയ്യുന്നത്. ഇവരുടെ മോഹനവാഗ്ദാനങ്ങളില് വീണ പലരും ഓണ്‍ലൈന് വഴിയും, ബാങ്ക് വഴിയും ഇവര്‍ക്ക് പണം കൈമാറി. എന്നാല്, പറഞ്ഞപോലെ വാഹനം എത്താതായപ്പോള് നടത്തിയ അന്വേഷണത്തില് വാഹനം ഒമാനിലെത്തിക്കാനുള്ള കസ്റ്റംസ് നടപടികള്‍ക്കെന്ന പേരില് വന്‍തുക ഇവര് ആവശ്യപ്പെടുകയാണത്രെ. ഇത്തരത്തില് പലര്‍ക്കും പണം നഷ്ടമായിട്ടുണ്ട്. ആര്‍ക്കും വാഹനം ലഭിച്ചിട്ടുമില്ല. ഇത്തരം ഓണ്‍ലൈന് ഇടപാടുകള് ജാഗ്രതയോടെയാണ് നിര്‍വഹിക്കേണ്ടതെന്നും ജനങ്ങള് മുന്‍കരുതല് സ്വീകരിക്കണമെന്നും പൊലീസ് വ്യക്തമാക്കി.


ജിമ്മേ, ജിമ്മേ...കോടിയെവിടെ?...2 | Kerala: MoUs for 96 projects signed at GIM - Malayalam Oneindia\n6 min ago 'ഇരുണ്ട പാതയിലേയ്ക്ക് മോദി ഇന്ത്യയെ തള്ളിവിട്ടു;രഘുരാം രാജന്റെ പ്രസംഗം ചർച്ച ചെയ്യണമെന്ന് തോമസ് ഐസക്\n11 min ago ഗാംഗുലി ബിസിസിഐ പ്രസിഡന്റാകും; അമിത് ഷായുടെ മകന് സെക്രട്ടറി, കൂടെ മലയാളിയും\nകെഎസ്ഐഡിസി മാത്രം 20 ധാരണാപത്രങ്ങളില് ഒപ്പിട്ടു. ഇതില് വിവാദമായ കടല് മണല് ഖനന പദ്ധതിയും ഉള്‍പ്പെടുന്നു. കടല്‍മണല് ഖനനം പാരിസ്ഥിതിക പഠനത്തിന് ശേഷം മാത്രം നടപ്പാക്കുന്ന പദ്ധതിയാണ്. ക്രൗണ് മാരിടൈം ഇന്ത്യാ ലിമിറ്റഡ് എന്ന പദ്ധതിയാണ് ഇതിന്റെ പ്രൊമോട്ടര്‍മാര്. 180 കോടിയാണ് മുതല്‍മുടക്കുന്നത്.\nബിനാനി സിങ്കിന്റെ വികസനത്തിനും കാപ്റ്റീവ് പവര് യൂണിറ്റിനുമായി ബിനാനി ഇന്‍ഡസ്ട്രീസ് 1,000 കോടി മുടക്കും. നെസ്റ് ഗ്രൂപ്പിന്റെ ജാവേദ് ഹസ്സന് സ്ഥാപിച്ച വെന്‍ച്വര് കാപ്പിറ്റല് ഫണ്ട് 100 കോടിയുടെ മൂലധനം നല്കും. കണ്‍സോളിഡേറ്റഡ് റിസോര്‍ട്ടിന്റെ മുഹമ്മദലി വാഗമണില് റിസോര്‍ട്ട് കോംപ്ലക്സ് സ്ഥാപിക്കാന് 50 കോടി മുതല് മുടക്കും. പോബ്സ് ഗ്രൂപ്പിന്റെ അബ്രഹാം ജേക്കബ് ഗ്രാനൈറ്റ് ക്രഷിംഗ് യൂണിറ്റ് സ്ഥാപിക്കാന് 25 കോടി മുടക്കും. വിവാഹസാമഗ്രികള് ഒരിടത്തുനിന്നും വാങ്ങാവുന്ന ഏഴ് കേന്ദ്രങ്ങള് ആലുക്കാസ് ഗ്രൂപ്പ് കേരളത്തില് സ്ഥാപിക്കും. 400 കോടി മുതലിറക്കും. ഇത്രയുമാണ് കെഎസ്ഐഡിസിയുമായി ബന്ധപ്പെട്ടുള്ള കരാര്. ടൂറിസം വകുപ്പും സ്വകാര്യപ്രൊമോട്ടര്‍മാരുമായി ചേര്‍ന്ന് ഒട്ടേറെ പദ്ധതികള് ഒപ്പിട്ടു. 400 കോടി ചെലവില് സ്ഥാപിക്കുന്ന കണ്ണൂരിലെ വിമാനത്താവളം ആണ് ഇതിലെ ഒരു പദ്ധതി. ബേക്കലില് റിസോര്‍ട്ട് സ്ഥാപിക്കാന് 100 കോടി മുടക്കും. ഇത് രണ്ടും ലീലാ ഗ്രൂപ്പുമായി ചേര്‍ന്നുള്ള പദ്ധതിയാണ്. വേളിയില് അമ്യൂസ്മെന്റ പാര്‍ക്ക് സ്ഥാപിക്കാന് അബുദാബിയിലെ എസ്എഫ്സി ഗ്രൂപ്പ് 105 കോടി മുടക്കും. മുംബൈയിലെ ഇന്‍ഹെറിറ്റന്‍സ് ഇന്ത്യ ഒരു ഹോളിസ്റിക് ടൂറിസം-വിദ്യഭ്യാസ പദ്ധതിക്ക് 50 കോടി മുടക്കും. കൊച്ചിയില് മുത്തൂറ്റ് ഗ്രൂപ്പ് 30 കോടി ചെലവില് ഒരു എയര്‍പോര്‍ട്ട് ഹോട്ടലും ഫ്ലൈറ്റ് കിച്ചണും സ്ഥാപിക്കും.\nതദ്ദേശസ്വയംഭരണ വകുപ്പ് 11 പദ്ധതികളിലാണ് ധാരണാപത്രം ഒപ്പിട്ടത്. മൂലധനമായി ആകെ വരുന്നത് 237 കോടിയാണ്. കുടുംബസമേതം ആഹ്ലാദിക്കാവുന്ന വിനോദകേന്ദ്രങ്ങള്, ഷോപ്പിംഗ് കോംപ്ലക്സുകള്, ബസ് സ്റേഷനുകള്, മാര്‍ക്കറ്റ് കോംപ്ലക്സുകള്, ഓഷ്യനേറിയം എന്നിവയാണ് ഈ പദ്ധതികള്.\nആരോഗ്യവകുപ്പ് ഒപ്പിട്ടത് 13 പദ്ധതികളിലാണ്. ആകെ മൂലധനം 1,875 കോടി രൂപ. മെഡിക്കല് കോളെജുകളിലും ജില്ലാ ആശുപത്രികളിലും സൂപ്പര് സ്പെഷ്യാലിറ്റി ബ്ലോക്കുകള്, പേ വാര്‍ഡുകള്, ഹ്രസ്വകാല താമസത്തിനുതകുന്ന വീടുകള് എന്നിവ സ്ഥാപിക്കാനുള്ളതാണ് പ്രധാനപദ്ധതി. ടെലി മെഡിസിന് കേന്ദ്രവും മാലിന്യ സംസ്കരണ പ്ലാന്റും ഇതില് ഉള്‍പ്പെടുന്നു. ഇക്കൂട്ടത്തില് മൂന്ന് മെഗാപദ്ധതികളും ഉള്‍പ്പെടുന്നു: വിദേശ മെഡിക്കല് സര്‍വകലാശാല, മെഡിക്കല് പഠനത്തിനുള്ള ഒരു ഇന്‍സ്റിറ്റ്യൂട്ട്, മെഡിക്കല് ഗവേഷണത്തിനുള്ള ഒരു ഇന്‍സ്റിറ്റ്യൂട്ട് എന്നിവയാണ് ഈ പദ്ധതികള്. ഇവയ്ക്കെല്ലാം കൂടി 500 കോടി നിക്ഷേപം വരും.\nവിദ്യാഭ്യാസ മേഖലയില് ഏഷ്യാനെറ്റ് ഗ്രൂപ്പുമായി ചേര്‍ന്ന 400 കോടിയുടെ പദ്ധതി പ്രധാനമാണ്. സ്കൂളുകളിലെ ഐടി പഠനത്തിന് ഏഷ്യാനെറ്റ് ഗ്രൂപ്പ് സഹായിക്കുമെന്നതാണ് ഈ പദ്ധതി. നെസ്റ് ഗ്രൂപ്പ് ഒരു വര്‍ച്വല് സര്‍വകലാശാല 100 ചെലവില് സ്ഥാപിക്കും. ബാംഗ്ലൂരിലെ ജെയിന് ഗ്രൂപ്പ് ഒരു വിദ്യാഭ്യാസപാര്‍ക്ക് സ്ഥാപിക്കും.\nതുറമുഖ വകുപ്പിന്റെ പദ്ധതികളില് ബേപ്പൂര് തുറമുഖ പദ്ധതിയ്ക്ക് മാത്രമേ പ്രതികരണമുണ്ടായുള്ളൂ. കോഴിക്കോട്ടെ പാരിസണ് ഗ്രൂപ്പാണ് ഈ പദ്ധതിക്ക് തുറമുഖവകുപ്പുമായി കരാറൊപ്പിട്ടിരിക്കുന്നത്. 350 കോടി രൂപയുടേതാണ് ഈ പദ്ധതി. ട്രാന്‍സ്പോര്‍ട്ട് വകുപ്പ് 134 കോടിയുടെ ഏഴ് പദ്ധതികള് ഒപ്പിട്ടു. ഇതില് രണ്ടെണ്ണം റിലയന്‍സ് ഗ്രൂപ്പുമായി ചേര്‍ന്നതാണ്. തമ്പാനൂര് ബസ് സ്റേഷന്, എറണാകുളം ബോട്ട്ജെട്ടിയിലെ ബസ്സ്റേഷന് എന്നിവ ആധുനികവല്ക്കരിക്കുക എന്നതാണ് പദ്ധതികള്.\nകിന്‍ഫ്ര 28 ധാരണാപത്രങ്ങളില് ഒപ്പിട്ടു. 559 കോടിയുടെ മൂലധനം കൊണ്ടുവരാവുന്ന പദ്ധതികളാണിവ. പ്രവാസിവകുപ്പ് 12 കോടി മുതല് മുടക്കുള്ള മൂന്ന് പദ്ധതികളില് ധാരണാപത്രം ഒപ്പിട്ടു.


കോഴിക്കോട് ജില്ലയിലെ താഴ്ന്ന ഭാഗങ്ങള് വെള്ളത്തിനടിയിലായി\nകണ്ണപ്പന്‍കുണ്ടിനടത്ത് വരാല് മൂലയില് ഉരുള്‍പൊട്ടലുണ്ടായി\nകനത്ത മഴയില് കോഴിക്കോട് ജില്ലയിലെ താഴ്ന്ന ഭാഗങ്ങള് വെള്ളത്തിനടിയിലായി. 300 ലേറെ പേരെ മാറ്റി പാര്‍പ്പിച്ചു. മാവൂര് തെങ്ങിലക്കടവില് 80 കുടുംബങ്ങള് ഒറ്റപ്പെട്ടു. കണ്ണപ്പന്‍കുണ്ടിനടത്ത് വരാല് മൂലയില് ഉരുള്‍പൊട്ടലുണ്ടായി. ഇവിടെ ശക്തമായ മലവെള്ളപാച്ചില് തുടരുകയാണ്. കക്കയത്തും താമരശേരി ചുരത്തിലും മണ്ണിടിഞ്ഞ് ഗതാഗത തടസം ഉണ്ടായി.\nഇരച്ചെത്തിയ മഴ. തോരാതെ തിമിര്‍ത്ത് പെയ്തപ്പോള് താഴ്ന്ന പ്രദേശങ്ങളില് പലയിടത്തും വീടുകള് വെള്ളത്തിനടിയിലായി.മാവൂരിലും, ചെറുവാടിയിലും കാരശേരിയിലും ചാത്തമംഗലത്തും പലയിടത്തും ആളുകള്‍ക്ക് വീട് വിട്ടറങ്ങേണ്ടി വന്നു. മാവൂര് തെങ്ങിലക്കടിവിലും മറ്റും പല കുടുംബങ്ങളും ഒറ്റപ്പെട്ട് പോകുവകയും ചെയ്തു.\nഒളവണ്ണയില് ബികെ കനാല് മുതല് പൂളക്കടവ് പാലം വരെ ഇരുകരകളിലും താമസിക്കുന്നവരെ മാറ്റി പാര്‍പ്പിച്ചു. വരാല് മൂലയില് ഉരുള്‍പൊട്ടിയതോടെ കണ്ണപ്പന്‍കുണ്ടിലേക്ക് മലവെള്ളം ഇരച്ചെത്തി. പാലത്തിന് മുകളിലൂടെ വെള്ളം ഒഴുകി.\nകക്കയത്തും താമരശേരി ചുരത്തിലും മരം വീണും മണ്ണിടിഞ്ഞും വാഹനഗതാഗതം ഭാഗികമായി തടസ്സപ്പെട്ടു. മാവൂര് കോഴിക്കോട് റൂട്ടിലും മരം വീണത് ഗതാഗത തടസ്സത്തിന് ഇടയാക്കി. വൈസ്റ്റ് ഹില്ലിലടക്കം പല പ്രദേശങ്ങളിലും കനത്ത കാറ്റും നാശം വിതച്ചു. മാവൂര്,കാവിലുംപാറ,രാരോത്ത്,പിലാശേരി എന്നിവിടങ്ങളിലായാണ് ദുരിതാശ്വാസ ക്യാമ്പുകള് തുറന്നത്. പൂനൂര്,ഇരുവഴഞ്ഞിപുഴകള് പലയിടത്തും നിറഞ്ഞ് കവിഞ്ഞാണ് ഒഴുകുന്നത്.\ncalicut rainRain 2019


ബാലുവും നീലുവുമൊരുക്കുന്ന സര്‍പ്രൈസ്! പ്രണയദിനത്തില് ഗംഭീര സമ്മാനവുമായി ഉപ്പും മുളകും ടീം! കാണൂ! | Valantines day gift from Uppum Mulakum team - Malayalam Filmibeat\nബാലുവും നീലുവുമൊരുക്കുന്ന സര്‍പ്രൈസ്! പ്രണയദിനത്തില് ഗംഭീര സമ്മാനവുമായി ഉപ്പും മുളകും ടീം! കാണൂ!\n| Updated: Wednesday, February 13, 2019, 9:19 [IST]\nമിനിസ്‌ക്രീന് പ്രേക്ഷകരുടെ പ്രിയപ്പെട്ട പരിപാടികളിലൊന്നായ ഉപ്പും മുളകിന് ഗംഭീര സ്വീകരണമാണ് ലഭിച്ചുകൊണ്ടിരിക്കുന്നത്. സോഷ്യല് മീഡിയയിലൂടെ നിമിഷനേരം കൊണ്ടാണ് പരിപാടിയുമായി ബന്ധപ്പെട്ട കാര്യങ്ങള് വൈറലായി മാറുന്നത്. പ്രമോ വീഡിയോകള്‍ക്ക് മികച്ച സ്വീകാര്യതയാണ് ലഭിച്ചുകൊണ്ടിരിക്കുന്നത്. കണ്ണടച്ച് തുറക്കുന്നതിന് മുന്‍പ് തന്നെ വീഡിയോയും ചിത്രങ്ങളും വൈറലായി മാറാറുണ്ട്. സ്വഭാവികത നിറഞ്ഞ അഭിനയവുമായാണ് താരങ്ങളെത്തുന്നത്. വീട്ടില് എങ്ങനെയാണോ പെരുമാറുന്നത് അത് പോലെ ചെയ്താല് മതിയെന്നുള്ള നിര്‍ദേശമാണ് തങ്ങള്‍ക്ക് ലഭിച്ചതെന്നാണ് താരങ്ങള് വ്യക്തമാക്കിയത്. കുടുംബ സദസ്സുകളുടെ സ്വന്തം താരങ്ങളാണ് ബാലുവും നീലുവും മക്കളും. ഇവര്‍ക്കിടയിലേക്ക് അതിഥികളും പ്രേക്ഷകര്‍ക്ക് പ്രിയപ്പെട്ടവരാണ്.\nപ്രണയദിനത്തെ വരവേല്‍ക്കാനുള്ള തയ്യാറെടുപ്പിലാണ് മുടിയന്. മുടിയന്റെ സുഹൃത്തായ ജൂണ് വീട്ടിലേക്കെത്തുന്നതായുള്ള സൂചന ഇതിനോടകം തന്നെ അണിയറപ്രവര്‍ത്തകര് നല്‍കിയിട്ടുണ്ട്. പ്രമോ വീഡിയോ ഇതിനോടകം തന്നെ സോഷ്യല് മീഡിയയിലൂടെ വൈറലായി മാറിയിട്ടുണ്ട്. അതിഥിയെക്കണ്ട് ഞെട്ടിയ ബാലുവിനേയും പ്രമോയില് കണ്ടിരുന്നു. ജൂണിനെ കാണാനായുള്ള കാത്തിരിപ്പിലാണ് ആരാധകര്. ജൂണ് മാത്രമല്ല ഈ ദിനത്തില് മറ്റൊരു സര്‍പ്രൈസും കൂടി ഉപ്പും മുളകും സംഘം നല്‍കുന്നുണ്ട്. കുടുംബസമേതം ലൈവിലെത്തിയാണ് ബാലു ഇക്കാര്യത്തെക്കുറിച്ച് വ്യക്തമാക്കിയത്.\n5 വര്‍ഷം പ്രണയിച്ച് വിവാഹം ചെയ്തവര്‍ക്കും പ്രണയിച്ചുകൊണ്ടിരിക്കുന്നവര്‍ക്കുമാണ് ഉപ്പും മുളകും ടീമിന്റെ കോണ്ടസ്റ്റില് പങ്കെടുക്കാനാവുന്നത്.5വര്‍ഷം മുന്‍പും5വര്‍ഷത്തിന് ശേഷമുള്ള മനോഹരമായ ചിത്രങ്ങള് ചെറുകുറിപ്പോടെ ഫേസ്ബുക്കില് പോസ്റ്റ് ചെയ്യാനാണ് ബാലുവും നീലുവും ആവശ്യപ്പെട്ടിട്ടുള്ളത്. വാലന്റൈന്‍സ് ഡേ വിത്ത് ഫ്‌ളവേഴ്‌സ് എന്ന ഹാഷ് ടാഗോട് കൂടിയാണ് ചിത്രങ്ങള് പോസ്റ്റ് ചെയ്യേണ്ടത്. മത്സരത്തില് വിജയിക്കുന്നവരെ കാത്തിരിക്കുന്നത് സുവര്‍ണ്ണാവസരമാണ്. 12 വര്‍ഷം പ്രണയിച്ചാണ് തങ്ങള് വിവാഹിതരായതെന്നും ബാലുവും നീലുവും പറഞ്ഞിരുന്നു.\nRead more about: uppum mulakum biju sopanam ബിജു സോപാനം\nValantines day gift from Uppum Mulakum team


കോവിഡ് കവർന്നത് ഒരു കുടുംബത്തിലെ മൂന്നു ജീവനുകൾ : Deepika.com Nattu Visesham\nMonday, May 3, 2021 10:43 PM IST\nനെടുങ്കണ്ടം: ഒരു കുടുംബത്തിലെ മൂന്നു ജീവനുകൾ കോവിഡ് കവർന്നു. ദിവസങ്ങളുടെ വ്യത്യാസത്തിൽ ഭാര്യയും ഭർത്താവും മകനും കോവിഡ് ബാധിച്ച് മരിച്ചു. വലിയതോവാള മന്നാക്കുടി കപ്യാരുതോട്ടത്തിൽ ചാക്കോ (പാപ്പൻ, 93) ആണ് ഇന്നലെ മരിച്ചത്.\nഇദ്ദേഹത്തിന്‍റെ ഭാര്യ അന്നമ്മ(92) ഏപ്രിൽ 22-ന് കോവിഡ് ബാധിച്ച് മരിച്ചിരുന്നു. ഇവരുടെ മകൻ ബിജു(50) ഏപ്രിൽ 30-നാണ് കോവിഡ് മൂലം മരിച്ചത്. രണ്ടാഴ്ച മുന്പാണ് കോവിഡ് ബാധിതരായ മൂന്നുപേരെയും കട്ടപ്പനയിലെ കോവിഡ് സെന്‍ററിൽ പ്രവേശിപ്പിച്ചത്. ബിജുവിന് ശ്വാസതടസം നേരിട്ടതിനാൽ തിരുവല്ലയിലെ സ്വകാര്യ മെഡിക്കൽ കോളജിൽ പ്രവേശിപ്പിച്ചിരുന്നു.\nചാക്കോയുടെ സംസ്കാരം കോവിഡ് പ്രോട്ടോക്കോൾ പാലിച്ച് നടത്തി. മറ്റുമക്കൾ: ആലി, ജെയിംസുകുട്ടി, തങ്കമ്മ, ബാബു, ജയ്നമ്മ, സജിമോൻ, ബൈജു, പരേതയായ മേരി. മരുമക്കൾ: ബേബി, ഓമന, ബേബി, ഷേർളി, ബേബി, സൂസമ്മ, വിനീത, സ്മിത, പരേതനായ വർക്കി.


ദൈവത്തെ കണ്ടിട്ടുണ്ടോ ?, ഇല്ലെങ്കിൽ തീർച്ചയായും നിങ്ങൾ ഒറ്റക്കൊരു ദൂരയാത്ര പോകണം! | Have you seen God? |\nJobin Ovelil November 15, 2020\nദൈവത്തെ കണ്ടിട്ടുണ്ടോ ? ഇല്ലെങ്കിൽ നിങ്ങൾ ഒറ്റക്ക് ഒരു ദൂരയാത്ര നടത്തിയാൽ മതി. എന്താണ് യാത്രയും ദൈവവും തമ്മിലുള്ള ബന്ധം എന്ന് നിങ്ങൾ ചിന്തിക്കുന്നുണ്ടാകും!. നിങ്ങളുടെ യാത്രയിൽ ഒറ്റക്കായി എന്ന തോന്നലിൽ, തളർന്നു പോയി എന്ന് കരുത്തുന്നിടത്തു, നിങ്ങൾ പ്രശ്നത്തിലായി എന്ന് തോന്നുമ്പോൾ നിങ്ങളുടെ കഴിവുകൾക്കും അപ്പുറം നിസ്സഹായരായി നിൽക്കുമ്പോൾ നിങ്ങളെ തേടിയെത്തുന്ന ചില കരങ്ങളുണ്ട്. നിങ്ങൾ ആരെന്നു പോലും അറിയാത്തവർ.. നിങ്ങളിൽ നിന്നും ഒന്നും പ്രതീക്ഷിക്കാതെ തന്നെ നിങ്ങളുടെ പ്രശ്നങ്ങളെ പരിഹരിച്ചു തരുന്നവർ.. അവർ അവർണ്ണർ ആകാം സവർണ്ണർ ആകാം, ഹിന്ദു ആകാം മുസ്ളീം ആകാം ക്രിസ്ത്യാനിയാകാം, സമ്പന്നൻ ആകാം പാവപ്പെട്ടവർ ആകാം, അവർ ആരും ആയിക്കൊള്ളട്ടെ അവരാണ് യഥാർത്ഥ ദൈവങ്ങൾ. ഒരു ദൂരയാത്ര നടത്തിയിട്ടുള്ളവർ ആണ് നിങ്ങൾ എങ്കിൽ ഈ ദൈവങ്ങളുടെ സാന്നിധ്യം നിങ്ങൾ ഒരിക്കലെങ്കിലും അനുഭവിച്ചിരിക്കാം.\nഎട്ട് വർഷങ്ങൾക്ക് മുൻപ് കാറിൽ ഉള്ള ഒരു ലഡാക്ക് യാത്രയിൽ സംഭവിച്ച ഇതുപോലെയുള്ള എന്റെ ഒരു പഴയ യാത്രാ അനുഭവം ആണ് ഞാൻ പറഞ്ഞു വരുന്നത്... ലഡാക്ക് സന്ദർശനത്തിന് ശേഷം തിരിച്ചുള്ള യാത്രയിൽ ചില കാരണങ്ങളാൽ എന്റെ സുഹൃത്തുക്കൾക്ക് നേരത്തെ പോരേണ്ടി വന്നു, അങ്ങനെ തിരിച്ചു ഹിന്ദി ഒട്ടും വശമില്ലാത്ത ഞാനും ഒരു സ്വിഫ്റ്റ് കാറും മാത്രമായി... പ്രശ്നങ്ങൾ ഒന്നും തന്നെ ഇല്ലാത്ത യാത്രയിൽ മുബൈയിൽ എത്തിയപ്പോൾ ചെറിയൊരു ആവശ്യത്തിന് മുംബൈയിൽ ഫീനിക്സ് മാളിൽ ഒന്ന് പോകേണ്ടി വന്നതാണ് പ്രശ്നങ്ങളുടെ തുടക്കം.\nഎന്റെ മൊബൈലിൽ ഫീനിക്സ് മാൾ here മാപ്പിൽ ലൊക്കേഷൻ സെറ്റ് ചെയ്തു ഞാൻ യാത്ര തുടങ്ങി.. കുറച്ചു ദൂരം കഴിഞ്ഞു കാർ മെയിൻ റോഡുകൾ വിട്ട് മുംബൈയുടെ തിരക്കേറിയ ഇടറോഡുകളിലൂടെയായി യാത്ര. അല്പം കൂടി മുൻപിലെത്തിയപ്പോൾ മാപ്പ് ഒരു വണ്ടി മാത്രം പോകാൻ വീതിയുള്ള തിരക്കേറിയ വലത്തേക്കുള്ള ഒരു വഴി തിരിയാൻ കാണിച്ചു. മാപ്പ് ഈസി റൂട്ട് കാട്ടിയതാകാമെന്നും മുൻപിൽ നല്ല വഴി കാണും എന്ന പ്രതീക്ഷയോടെ ഞാൻ ആ റൂട്ട് അവഗണിച്ചു മുൻപോട്ട് യാത്ര തുടർന്നു. കുറച്ചുകൂടി മുൻപോട്ട് എത്തിയപ്പോളേക്കും അത്യാവശ്യം വീതിയുള്ള ഒരു റോഡ് വലത്തേക്ക് മാപ്പ് കാണിച്ചു നല്ല തിരക്കുണ്ട്. ഭാഷ വശമില്ലാത്തതിനാൽ ആരോടും വഴി ചോദിക്കുവാനും തരമില്ല. രണ്ടും കൽപ്പിച്ചു ഞാൻ മാപ്പ് കാണിച്ച വഴിയിലൂടെ വണ്ടി തിരിച്ചു. അത്യാവശ്യം വീതിയുള്ള റോഡ് കുറച്ചു യാത്ര ചെയ്തപ്പോളേക്കും മെലിഞ്ഞു വന്നുകൊണ്ടിരിക്കുന്നു. ഏതോ മാർക്കറ്റിലേക്കാണ് ആ വഴി പോകുന്നത് എന്ന് തോന്നുന്നു. ഇരു വശങ്ങളിലും പച്ചക്കറിയും മാംസവും വിൽക്കുന്ന ഒരുപാട് കടകൾ. കുറച്ചൂടെ കഴിഞ്ഞപ്പോൾ എന്റെ വണ്ടിക്ക് പോകാൻ സാധിക്കാത്ത അത്രയും ചെറിയ വഴിയായി മാറി അത് ഒരു ഓട്ടോക്ക് മാത്രം പോകാവുന്ന വീതി. ശരിക്കും പെട്ടു എന്ന് ഞാൻ തിരിച്ചറിയുകയായിരുന്നു. ഞാൻ വണ്ടി നിർത്തി. പുറകിൽ ഓട്ടോക്കാരുടെ ഹോൺ അടിയുടെ ബഹളം. ഒരുപാട് ഓട്ടോകൾ എന്റെ കാറിനു പുറകിലായി നിരന്നു കിടക്കുന്നു.\nഞാൻ പുറകിലുള്ളവരെ എങ്ങനെ എങ്കിലും കാര്യം ബോധിപ്പിക്കുവാനായി കാറിനു പുറത്തിറങ്ങി. ഹോൺ അടിയുടെ ബഹളം കൂടി വരുന്നു , കടക്കാർ ഒക്കെ എന്തൊക്കെയോ പറയുന്നുണ്ട്. അവർ എന്തൊക്കെയായിരിക്കാം പറയുന്നത് എന്ന് ഞാൻ ഊഹിച്ചു. ദേഹം ആസകലം തളരുന്നത് പോലെ. പുറകിൽ മുഴുവൻ ബ്ലോക്ക് ആയി കിടക്കുകയാണ്. ഒരുപാട് ആൾക്കാർ ഇവിടെക്കൂടി പോകുന്നുണ്ട് എല്ലാവരും വണ്ടിയും എന്നെയും നോക്കി നിൽക്കുന്നു. തൊട്ട് പുറകിലെ ഓട്ടോക്കാരനോട് ഞാൻ ആംഗ്യഭാഷയിലൂടെയും അറിയാവുന്ന ഹിന്ദി വച്ചും കാര്യം പറഞ്ഞതും ഒന്നും ഓട്ടോക്കാരൻ കൂസാക്കാതെ എനിക്കെതിരെ ആക്രോശിച്ചുകൊണ്ടിരിക്കുന്നു. പുറകിലുള്ള ഓട്ടോക്കാരും ഇത് തന്നെ ആവർത്തിക്കുന്നത് അല്ലാതെ ആരും പുറകിലേക്ക് ഒന്ന് മാറ്റിത്തരാൻ ദയ കാണിക്കുന്നില്ല. ഭാഷ പോലും മനസിലാകാതെ ഏത് സമയവും തല്ല് പ്രതീക്ഷിച്ചു കൊണ്ട് നിസ്സഹായനായി അതിന്റെ നടുവിൽ എല്ലാവരുടെയും ആക്രോശങ്ങളും പരിഹാസവും ഏറ്റ് ഞാൻ നിൽക്കുന്നു.\nപെട്ടന്നാണ് എന്റെ പുറകിൽ ആരോ വലിയ സ്വരത്തിൽ എന്തൊക്കെയോ വിളിച്ചു പറയുന്നു. ഒറ്റ നോട്ടത്തിൽ നല്ല ആരോഗ്യവാനന്ന് തോന്നിക്കുന്ന ഉയരം കൂടിയൊരു മുഷിഞ്ഞ വസ്ത്രധാരി. എന്നെയാണ് പറയുന്നത് എന്ന് കരുതി ഞാൻ അടിയും പ്രതീക്ഷിച്ചു നിന്നും. അതുവരെ എന്നെ എന്തൊക്കെയോ പറഞ്ഞുകൊണ്ട് നിന്നവർ ആരും ഒന്നും മിണ്ടുന്നില്ല. ഓട്ടോക്കാർ എല്ലാവരും ഭവ്യതയോടെ അവരുടെ ഓട്ടോയിൽ പോയി ഇരിക്കുന്നു. അദ്ദേഹം എന്നോട് എന്തോ വന്ന് ഹിന്ദിയിൽ പറഞ്ഞു എനിക്കൊന്നും മനസിലായില്ല എന്ന് മനസിലായത് കൊണ്ടാരിക്കണം എന്റെ കാറിന്റെ ഡോർ അദ്ദേഹം തന്നെ തുറന്ന് കയറി ഇരിക്കാൻ എന്നെ ആഗ്യം കാണിച്ചു. ഞാൻ വേഗം തന്നെ കാറിൽ കയറി വണ്ടി സ്റ്റാർട്ട് ആക്കി. പുറകിൽ ഉള്ള ഓട്ടോക്കാരോടൊക്കെ എന്തൊക്കെയോ അദ്ദേഹം ഉയർന്ന സ്വരത്തിൽ പറയുന്നുണ്ടായിരുന്നു. നിമിഷ നേരങ്ങൾക്കുള്ളിൽ തന്നെ പുറകിലുണ്ടായിരുന്ന ഓട്ടോകൾ എല്ലാം റിവേഴ്‌സ് പോകാൻ തുടങ്ങി.. ഏകദേശം ഒരു 200 മീറ്ററോളം പുറകിൽ വരെ അദ്ദേഹം എന്നെയും പുറകിലുണ്ടായിരുന്ന ഇരുപതോളം ഓട്ടോകളെയും പുറകിലേക്ക് എടുപ്പിച്ചു. എനിക്ക് വണ്ടി തിരിക്കാൻ ഉള്ള വഴി ഒരുക്കി തന്നു.\nസ്വർഗം കിട്ടിയപോലെയായിരുന്നു എനിക്ക്. അദ്ദേഹം എന്റെ അടുക്കൽ വന്നു എന്തൊക്കെയോ പറയുന്നുണ്ടായിരുന്നു, എനിക്ക് എന്താണ് പറഞ്ഞത് എന്നൊന്നും മനസ്സിലായിരുന്നില്ല, നന്ദി പറയുവാൻ എനിക്ക് വാക്കുകൾ ഇല്ലായിരുന്നു.. എന്റെ പഴ്സിൽ ഉണ്ടായിരുന്ന 300 രൂപ ഞാൻ അദ്ദേഹത്തിന് നേർക്ക് നീട്ടി.. ആ പൈസ വാങ്ങാതെ ഒരു പുഞ്ചിരി സമ്മാനിച്ചു കൊണ്ട് അദ്ദേഹം ആ തിരക്കുകളിലേക്ക് നടന്നകന്നു.\nനീണ്ട എട്ട് വർഷങ്ങൾക്ക് ശേഷവും ആ വ്യെക്തിയെ ഞാൻ ഇന്നും ആദരവോടെ ഓർക്കാറുണ്ട്. ഒരുപക്ഷെ അദ്ദേഹം അവിടുത്ത എല്ലാവരും ആദരിക്കുന്ന ഉയർന്ന വ്യക്തിയാകാം, അല്ലങ്കിൽ ഒരു പക്ഷെ എല്ലാവരും വെറുക്കുന്നൊരു ക്രിമിനൽ ആകാം. ആരായാലും അദ്ദേഹം എനിക്ക് മുൻപിൽ ദൈവതുല്യൻ ആണ്. ദൂരയാത്ര നടത്തുന്ന എല്ലാവരുടെ മുൻപിലും ഏതെങ്കിലുമൊക്കെ രൂപത്തിൽ ഇവരെപ്പോലെയുള്ള ദൈവങ്ങൾ കടന്നുവരാറുണ്ട്.\nദൈവത്തെ കണ്ടിട്ടുണ്ടോ ?, ഇല്ലെങ്കിൽ തീർച്ചയായും നിങ്ങൾ ഒറ്റക്കൊരു ദൂരയാത്ര പോകണം!


പരാതി നല്‍കാനെത്തിയ ആളെ വിലങ്ങുവെച്ച് കെട്ടിനിര്‍ത്തിയ സംഭവം; പൊലീസ് ഇന്‍സ്പെക്ടര്‍ക്ക് സസ്പെന്‍ഷന് | Police inspector suspended for handcuffing complainant – News18 Malayalam\nപരാതി നല്‍കാനെത്തിയ ആളെ വിലങ്ങുവെച്ച് കെട്ടിനിര്‍ത്തിയ സംഭവം; പൊലീസ് ഇന്‍സ്പെക്ടര്‍ക്ക് സസ്പെന്‍ഷന്\nപൊലീസിനെതിരെ ഗുരുതരമായ കണ്ടെത്തലുകളോടെ തിരുവനന്തപുരം റേഞ്ച് ഡിഐജി സഞ്ജയ് കുമാര് ഗുരുദിന് റിപ്പോര്‍ട്ട് നല്‍കിയിരുന്നു\nകൊല്ലം: പരാതി നല്‍കാനെത്തിയ ആളെ വിലങ്ങുവെച്ച് കൈവരിയില് കെട്ടിനിര്‍ത്തിയ സംഭവത്തില് പൊലീസ് ഇന്‍സ്‌പെക്ടര്‍ക്ക് സസ്‌പെന്‍ഷന്. ആലപ്പുഴ കുറത്തികാട് സ്റ്റേഷന് ഇന്‍സ്‌പെക്ടറായ വിശ്വംഭരനെയാണ് ദക്ഷിണമേഖല ഐജി ഹര്‍ഷിത അട്ടലൂരി സസ്‌പെഡ് ചെയ്തത്. പരാതി വിശദമായി അന്വേഷിച്ച് 14 ദിവസത്തിനകം റിപ്പോര്‍ട്ട് നല്‍കാന് കൊല്ലം റൂറല് ക്രൈംബ്രാഞ്ച് ഡിവൈഎസ്പിയ്ക്ക് നിര്‍ദേശം നല്‍കി.\nപൊലീസിനെതിരെ ഗുരുതരമായ കണ്ടെത്തലുകളോടെ തിരുവനന്തപുരം റേഞ്ച് ഡിഐജി സഞ്ജയ് കുമാര് ഗുരുദിന് റിപ്പോര്‍ട്ട് നല്‍കിയിരുന്നു. തെന്മല സ്റ്റേഷനില് പരാതി നല്‍കാനെത്തിയ ഉറുകുന്ന് ഇന്ദിരാ നഗറില് രജനിവിലാസത്തില് രാജീവിനായിരുന്നു പൊലീസിന്റെ പീഡനം ഏല്‍ക്കേണ്ടി വന്നത്.\nപരാതിയുടെ രസീത് ചോദിച്ചതിനായിരുന്നു രാജീവിന് ദുരനുഭവം ഉണ്ടായത്. ഫെബ്രുവരി മൂന്നിനായിരന്നു കേസിനാസ്പദമായ സംഭവം നടന്നത്. ബന്ധു ഫോണിലൂടെ അസഭ്യം പറഞ്ഞതില് പരാതി നല്‍കാനായിരുന്നു രാജീവ് സ്റ്റേഷനിലെത്തിയത്. എന്നാല് തന്നെ ചൂരല് കൊണ്ട് അടിക്കുകയും പിന്നീട് രസീത് ചോദിച്ചതിന്റെ പേരില് വിലങ്ങണിയിച്ച് തടഞ്ഞുവെക്കുകയും ചെകിടത്ത് അടിക്കുകയും ചെയ്തതായി രാജീവ് പറയുന്നു.\nAlso Read-'പരാതി നല്‍കാനെത്തിയ ആളെ വിലങ്ങുവെച്ച് കെട്ടിനിര്‍ത്തിയ പോലീസ് നടപടി ചിന്തിക്കാന്‍പോലും കഴിയാത്ത കാടത്തം'; ഹൈക്കോടതി\nതുടര്‍ന്ന് അമ്മയെയും സഹോദരനെയും വിളിച്ചുവരുത്തിയാണ് വിട്ടയച്ചത്. അടുത്തദിവസം ഉദ്യോഗസ്ഥരുടെ ജോലി തടസ്സപ്പെടുത്തിയെന്ന് ആരോപിച്ച് എസ്ഐ ശാലു കേസ് രജിസ്റ്റര് ചെയ്തു.\nകൊല്ലം ഡിസിആര്‍ബി ഡിവൈഎസ്പി ജില്ലാ പൊലീസ് മേധാവിയ്ക്ക് നല്‍കിയ റിപ്പോര്‍ട്ടില് നടപടിയുണ്ടായില്ലെന്ന് ആരോപിച്ച് രാജീവ് ഹൈക്കോടതിയെ സമീപിച്ചു.\nസംഭവത്തില് ആരോപണവിധേയരായ ഇന്‍സ്പെക്ടര് വിശ്വംഭരനും കൂട്ടുനിന്ന എസ്ഐ ശാലുവും സര്‍വീസില് തുടരുന്നത് ഞെട്ടിപ്പിക്കുന്നതാണെന്ന് ജസ്റ്റിസ് ദേവന് രാമചന്ദ്രന് പറഞ്ഞു.


കക്കൂസ് മാലിന്യം ഓടയില്... വൃത്തിയാക്കി നഗരസഭ; വയനാട് വിഷന് വാര്‍ത്ത ഫലം കണ്ടു | Wayanad Vision\nകക്കൂസ് മാലിന്യം ഓടയില്… വൃത്തിയാക്കി നഗരസഭ; വയനാട് വിഷന് വാര്‍ത്ത ഫലം കണ്ടു\nBy NEWS DESK\t Last updated Jan 16, 2022\nവയനാട് വിഷന് വാര്‍ത്ത ഫലം കണ്ടു. മാനന്തവാടി നഗരസഭ കക്കൂസ് മാലിന്യം ഓടയിലേക്കൊഴുകിയ സംഭവത്തില് നഗരസഭയുടെ ഇടപെടല്. മാലിന്യങ്ങള് നീക്കം ചെയ്ത് പരിസരം വൃത്തിയാക്കി നഗരസഭ ആരോഗ്യ വിഭാഗം. അതേസമയം വൃത്തിയാക്കല് നടപടി ജനങ്ങളുടെ കണ്ണില് പൊടിയിടാനെന്ന് ഓട്ടോ ഡ്രൈവര്‍മാര്.\nമൂക്ക് പൊത്തിയും ദുര്‍ഗന്ധം സഹിച്ചുമാണ് പരിസരത്തെ കച്ചവടക്കാരും ഓട്ടോ ഡ്രൈവര്‍മാരും നിന്നിരുന്നത്. പതിറ്റാണ്ടുകള് പഴക്കമുള്ളതാണ് ഇവിടുത്തെ ടാങ്ക് അതുകൊണ്ട്തന്നെ പുതിയ ടാങ്ക് പണിതു കൊണ്ട് നിലവിലെ പ്രശനത്തിന് ശാശ്വത പരിഹാരം കാണുമെന്ന് നഗരസഭ അധികൃതര് വ്യക്തമാക്കി.\nപട്ടയഭൂമിയില് നിര്‍മ്മാണം; അപേക്ഷ നിരസിച്ചു: പുനഃപരിശോധിക്കാന് ഹൈക്കോടതി നിര്‍ദ്ദേശം\nഫെബ്രുവരി ആദ്യ രണ്ടാഴ്ചകളില് മൂന്നാം തരംഗം; കൊവിഡ്…\nകുടിവെള്ളം പാഴാക്കിയാല് ഇനി ലക്ഷങ്ങള് പിഴ\nക്ഷീര കര്‍ഷകര്‍ക്ക് അധിക വില നല്‍കി\nകോവിഡ് രോഗികള്‍ക്കും നിരീക്ഷണത്തില് കഴിയുന്നവര്‍ക്കും…\nസംസ്ഥാനത്ത് ഇന്ന് 4905 പേർക്ക് കൂടി കൊവിഡ് 19 സ്ഥിരീകരിച്ചു


19 March 2015 6:39 AM GMT\nഗള്‍ഫിലെ തൊഴില് മേഖലയെക്കുറിച്ച് പറയുമ്പോള് മാറ്റി നിര്‍ത്താനാവാത്ത ഒരു ജനതയാണ് ഫിലിപ്പൈന്‍സുകാ൪. ചെറുകിട ഷോപ്പുകളിലെ സെയില്‍സ് മുതല് വന്‍കിട മാളുകളിലെ കാഷ്കൌണ്ടെറുകളില്‍വരെ കൂടുതലായും നമുക്ക് കാണാനാവുക ഫിലിപ്പിനികളെയാണ്. അതില് കൂടുതലും സ്ത്രീകള്‍തന്നെ. പ്രായമെത്രയയാലും പതിനാറ്, പതിനെഴിനപ്പുറം തോന്നിക്കാത്ത സുന്ദരി പെണ്‍കുട്ടികളാണ് അവരെല്ലാം. ഒരുക്കത്തിലെയും ആഭരണങ്ങളിലെയും ലാളിത്യം അവരുടെ സൌന്ദര്യം കൂട്ടുന്നു. സത്യസന്ധതയും തികഞ്ഞ വൃത്തിബോധവും സൌന്ദര്യവുമാണ് ജോലിമേഖലയില് അവരെ കൊണ്ടുവരാനുള്ള പ്രധാന കാരണങ്ങള്. കൂടാതെ ജോലിസ്ഥാപനങ്ങള്‍ക്കുപോലും അലങ്കാരമായി മാറുന്ന തരത്തിലുള്ള ഒരോമനത്തം. കസ്റ്റമേഴ്സിനെ ആകര്‍ഷിക്കാനായി നിര്‍ത്തിയിരിക്കുന്ന പ്രതിമകള്‍ക്ക് ജീവന് വെച്ചതുപോലെ തോന്നും അവരെ കാണുമ്പോള്.\nഇങ്ങനെയൊക്കെയാണെങ്കിലും, റോസാപ്പൂ പോലുള്ള ഫിലിപ്പിനികളുടെ ജീവിതങ്ങളിലേക്ക് ഇറങ്ങിച്ചെല്ലുമ്പോള് അവിടെയും കാണാം മൂര്‍ച്ചയുള്ള മുള്ളുകളും അതേറ്റുണ്ടായ ഒരുപാട് മുറിവുകളും. നമ്മുടെ കൊച്ചുകേരളത്തില് നിന്നും ഇന്ത്യയിലെ മറ്റു സംസ്ഥാനങ്ങളില് നിന്നും മറ്റു രാജ്യങ്ങളില് നിന്നുമെല്ലാം ജോലി തേടി പ്രവാസികളായി വിദേശങ്ങളില് എത്തുന്നവരില് ഭൂരിഭാഗവും പുരുഷന്മാരാണ്. (അവരുകൂടെയോ അല്ലെങ്കില് ഫാമിലി വിസയിലോ എത്തുന്നവരാണ് സ്ത്രീകളില് കൂടുതലും.) സ്വന്തം നാട്ടില് അവദിക്കാലം മാത്രമേ താമസിക്കാന് പറ്റാറുള്ളൂ എങ്കിലും അവര്‍ക്കവിടെ കുടുംബമുണ്ട്. ഭാര്യയും മക്കളും അച്ഛനമ്മമാരുമെല്ലാം അടങ്ങുന്ന ഒരു കുടുംബം ഓരോ ഗള്‍ഫ്‌കാരനേയും കാത്ത് ജന്മനാട്ടില് കഴിഞ്ഞുകൂടുന്നുണ്ട് .അതില്, എല്ലാം സഹിക്കാനും ഭര്‍ത്താവിന്‍റെ സമീപ്യമില്ലാതിരുന്നിട്ടും ഒരു കുറവും വരുത്താതെ കുട്ടികളെ വളര്‍ത്തിവലുതാക്കി നല്ല വഴികളിലേക്ക് നയിക്കാനുമുള്ള ഭാര്യമാരുടെ കഴിവ് കുറച്ചു കാണിക്കാനാവില്ല. സാമ്പത്തിക സ്രോതസ്സായി പ്രവാസിയായ ഗൃഹനാഥനുണ്ടെങ്കിലും സ്ത്രീയാണവിടെ കുടുംബത്തിന്‍റെ നെടുംതൂണായി മാറുന്നത്.\nസ്വന്തം യൌവനവും സ്വപ്നങ്ങളുമെല്ലാം അവരും മാറ്റിനിര്‍ത്തുകയാണ്. പ്രവാസിയുടെ ദുഖങ്ങളിലും ദുരിതങ്ങളിലും പങ്കുചേരുമ്പോഴും, പക്ഷേ പലരും കാണാതെ പോകുന്നു ഈ 'ഗള്‍ഫ് വിധവ'കളുടെ ജീവിതം. അച്ഛനും അമ്മയും ഒത്തുചേര്‍ന്നു നയിക്കേണ്ടുന്ന ഒരു കുടുംബത്തെ ഒറ്റയ്ക്ക് നയിക്കേണ്ടി വരുന്നതിന്‍റെ റിസ്ക്. എത്രത്തോളം ത്യാഗം അവരേറ്റെടുക്കുന്നു എന്നതിനെപ്പറ്റിയൊന്നും ആരും ചിന്തിക്കാറില്ല. ഈ ഒരവസ്ഥ മറിച്ച് ചിന്തിച്ചാല് എങ്ങിനെയിരിക്കും? ഭാര്യ വിദേശത്ത് ജോലിക്ക് പോകുകയും ഭര്‍ത്താവ് കുട്ടികളെയും നോക്കി നാട്ടില് നില്‍ക്കുകയും ചെയ്യുന്ന ഒരവസ്ഥ എത്രത്തോളം പ്രായോഗികമാവും. അതിന്‍റെ ഉദാഹരണമാണ് അല്ലെങ്കില് ബാലിയാടുകളാണ് ഫിലിപ്പിന് പെണ്‍കുട്ടികളുടെ ജീവിതം എന്ന് വേണമെങ്കില് പറയാം.\nരണ്ടു വ൪ഷം കൂടുമ്പോള് ഒന്നോ രണ്ടോ മാസം മാത്രം നാട്ടിലുണ്ടാവുന്ന ഒരു പെണ്‍കുട്ടിയെ കല്യാണം കഴിച്ചു സ്വന്തം ജീവിതം ബലി കൊടുക്കാന് ഏതു പുരുഷന്മാരാണ് മുന്നിട്ടിറങ്ങുക. അതുകൊണ്ട് തന്നെ അവര് കൂടുതല്‍പേരും അവിവാഹിതകളാണ്. അച്ഛനമ്മമാരുടെയും സ്വയം നിലനില്‍പ്പിന്റെയും അനിവാര്യഘടകമായ ജോലി തേടി ചെറുപ്രായത്തിലെ കടല് കടന്ന അവര്‍ക്ക് പിന്നെ ഒരു തിരിച്ചുപോക്ക് അസാധ്യമാവുന്നു. ചിലര്‍ക്ക് കുടുംബമില്ലെങ്കിലും തങ്ങള്‍ക്കു സ്വന്തമായൊരു കുഞ്ഞെങ്കിലും വേണമെന്ന ആഗ്രഹമുണ്ട്.വിദേശത്ത് വെച്ച് തന്നെ ഇഷ്ടമുള്ള ബോയ് ഫ്രണ്ട്നോടോത്ത് അവര് ആ ആഗ്രഹം സാധ്യമാക്കുന്നു. രണ്ടു മാസത്തെ ലീവിന് നാട്ടില് പോകുമ്പോള് പ്രസവവും കഴിഞ്ഞു കുഞ്ഞിനെ നാട്ടില് അച്ഛനമ്മമാരേയോ മുത്തശ്ശിമാരേയോ ഏല്‍പ്പിച്ചു അവര് തിരിച്ചു വരുന്നു. പിന്നെയും രണ്ടു വര്‍ഷത്തെ കാത്തിരിപ്പിനൊടുവില് എത്തുന്ന ലീവുദിനങ്ങള്...മക്കളെ ഓമനിച്ചു കൊതിതീരാതെയുള്ള പിന്മടക്കം, അവിടെ അച്ഛന്റെയോ അമ്മയുടെയോ സ്നേഹമോ സാമീപ്യമോ കിട്ടാതെ വളരുന്ന കുട്ടികള് ....ഒന്നാലോചിച്ചാല് എത്രയേറെ ക്ലേശഭരിതമാമാണ് അവരുടെയൊക്കെ ജീവിതങ്ങള് ....\nസാമൂഹിക ജീവിത സാഹചര്യങ്ങള് കൊണ്ടാവാം ഒരു പക്ഷേ അവരുടെ സ്വകാര്യജീവിതവും മിക്കതും കുത്തഴിഞ്ഞത് തന്നെ. വാരാന്ത്യ ഒഴിവുദിനങ്ങളില് ജീവിത സുഖം തേടിയെത്തുന്ന വിദേശികള്‍ക്കും സ്വദേശികള്‍ക്കുമെല്ലാം അവരെ കൂട്ടിക്കൊണ്ടു പോവാം. ശരീരവും മനസ്സും ആരുമായും പങ്കുവേക്കപ്പെടുന്നതില് അവര്‍ക്ക് കുറ്റബോധമോ പാശ്ചാത്തപമോ ഇല്ല. കിട്ടുന്ന പണത്തില് മാത്രമല്ല അതിനു വേണ്ടി പങ്കുവെക്കപ്പെടുന്ന നിമിഷങ്ങളിലും അവര് ആനന്ദം കണ്ടെത്തുന്നു. അതില് രണ്ടു കൂട്ടരും തുല്യരായത് കൊണ്ടാവുമോ എന്നറിയില്ല, വേശ്യയെന്ന ഒരു വാക്കിനിവിടെ പ്രസക്തിയില്ല. ജോലി കഴിഞ്ഞാല് പിന്നെയുള്ള സമയം ബോയ്ഫ്രണ്ടിന്‍റെ കൂടെ കറങ്ങാന് പോവുക. പരമാവധി ജീവിതം ആസ്വദിക്കുക. എല്ലാ തരത്തിലും. ഇതൊക്കെ ആണവരുടെ ജീവിതം. മാറി മാറി വരുന്ന ബോയ്ഫ്രണ്ട്, ഗേള്‍ഫ്രണ്ട് ബന്ധങ്ങളിലും ആര്‍ക്കും പരാതികളില്ല. ഫിലിപ്പിനി പെണ്‍കുട്ടികളെ സ്നേഹിച്ചു കല്യാണം കഴിച്ചു ജീവിതത്തില് ഒപ്പം കൂട്ടുന്ന പ്രവാസികളെയും കാണാം. അതില് മലയാളികളുമുണ്ട്. എണ്ണത്തില് കുറവാണെങ്കിലും ചിലര് അങ്ങനെയും നന്നായി ജീവിക്കുന്നു.\nഇനി ഫിലിപ്പിന്‍സിന്‍റെ ഭൂപ്രകൃതിയിലേക്കൊന്നു പോകാം. പസഫിക് സമുദ്രത്തില് വ്യാപിച്ചു കിടക്കുന്ന ഒരു കൂട്ടം ദ്വീപുകള് ചേര്‍ന്ന്, ഏഷ്യാ ഭൂഖണ്ഡത്തിന്‍റെ തെക്കുകിഴക്കായി നിലകൊള്ളുന്ന രാജ്യമാണ് ഫിലിപ്പീന്‍സ്. കൂടുതലും തീരപ്രദേശമാണ്. ചുഴലിക്കാറ്റിനും വെള്ളപ്പൊക്കത്തിനും ഭൂകമ്പത്തിനുമെല്ലാം സാധ്യതയേറെയുള്ള പ്രദേശം കൂടിയാണിത്. അതുകൊണ്ട് തന്നെ പ്രകൃതിദുരന്തങ്ങളുണ്ടായാലും വലിയ നഷ്ടങ്ങള് വരാന് സാധ്യതയില്ലാത്ത രീതിയിലുള്ള കൊച്ചുവീടുകളാണ് മിക്കതും. കടല്‍തീരങ്ങളിലെ മരം കൊണ്ടും ബാംബൂകൊണ്ടും ഉണ്ടാക്കിയെടുത്ത വീടുകളാണ് കൂടുതലും. കുടുംബത്തിലെ എല്ലാവര്‍ക്കും തന്നെ ഒരേ സമയം കിടന്നുറങ്ങാന് പോലും അവിടെ സൌകര്യമില്ല. മീന്‍പിടുത്തവും മറ്റുമാണ് സാധാരണക്കാരുടെ പ്രധാന വരുമാനമാര്‍ഗം. ആണ്‍കുട്ടികള് പലരും പകല് കിടന്നുറങ്ങി രാത്രി വീടൊഴിഞ്ഞു പോകുന്നു. രാത്രിയിലാണ് പെണ്മക്കള്‍ക്കും അച്ഛനമ്മമാര്‍ക്കും കിടന്നുറങ്ങാനുള്ള ഊഴം. അങ്ങനെ എത്രയെത്ര വിചിത്രജീവിതങ്ങളാണ് നാമറിയുന്നതും അതിലേറെ അറിയാത്തതുമായി നമുക്ക് ചുറ്റിലുമുള്ളത്.\nഭൂതവും ഭാവിയുമില്ലാത്തവര്‍ക്ക് ജീവിക്കാന് ഈ വര്‍ത്തമാനകാലം മാത്രം . ഇന്നുകളില് ജീവിക്കുകയെന്ന ജീവിതകല ഇവരുടെ ജീവിതത്തില് എത്രമാത്രം പ്രായോഗികമാണെന്ന് നമുക്ക് കണ്ടറിയാന് പറ്റും. അതിന്‍റെ ആനന്ദം അവരുടെ മുഖങ്ങളില് വായിച്ചറിയാം. ടെന്‍ഷനുകള് ഉള്ളിലൊതുക്കി വെച്ചതാണോ അതോ വലിച്ചു പറിച്ചെറിഞ്ഞുകളഞ്ഞതാണോ എന്നറിയില്ല. ഇന്നിന്‍റെ നിമിഷങ്ങളില് ചിരിച്ചുകളിക്കുന്ന ഒരു ഡാന്‍സിംഗ് ഡോളുപോലെ ഓരോ ഫിലിപ്പിന്‍പെണ്‍കുട്ടിയും, നമ്മളിലും ആഹ്ലാദവും കൌതുകവുമുണര്‍ത്തുന്നു .


പാക്കേജിംഗ് ടെക്നോളജി പഠിക്കാം. - NowNext\nപാക്കേജിംഗ് ടെക്നോളജി പഠിക്കാം.\nഷോപ്പിങ്ങിനായി ഒരു സൂപ്പര് മാര്‍ക്കറ്റില് പോയാല് ആദ്യം നമ്മുടെ കണ്ണില് പെടുന്നത് മനോഹരമായ പാക്കിംഗില് ഡിസ്പ്ലേ ചെയ്തിട്ടുള്ള ഉത്പന്നങ്ങളാണ്. നമുക്കാവശ്യമുള്ള ഉത്പന്നം തെരഞ്ഞെടുക്കുമ്പോള് അതിന്‍റെ തീരുമാനത്തെ ഏറ്റവും പ്രഥമമായി സ്വാധീനിക്കുന്നതും അതിന്‍റെ ആകര്‍ഷണീയമായ കവര് തന്നെയാണെന്നതാണ് സത്യം. പറഞ്ഞു വരുന്നത് വിപണന മേഖലയിലെ ഏറ്റവും നിര്‍ണ്ണായകമായ ഒരു ഘടകമാണ് പാക്കേജിംഗ് എന്നത്. ഉത്പന്നങ്ങളുടെ വലിപ്പവും സ്വഭാവവും മാറുന്നതിനനുസരിച്ച് പാക്കേജിംഗും മാറുന്നു. ഒരു പ്രൊഡക്ട് നിര്‍മ്മാണ കേന്ദ്രത്തില് നിന്നും പൊതിഞ്ഞു എളുപ്പത്തില് കൈകാര്യം ചെയ്യാനും കേടുപാടുകള് കൂടാതെ ഉപഭോക്താവിന്‍റെ കയ്യില് എത്തുന്നത് വരെയുള്ള പ്രക്രിയയാണ് പാക്കേജിംഗ് എന്നത്. സാങ്കേതിക വിദ്യയുടെ വളര്‍ച്ച ഈ രംഗത്ത് കൊണ്ടുവന്നിട്ടുള്ള മാറ്റങ്ങള് ചില്ലറയല്ല. ഒരു ഉത്പന്നത്തെ സംരക്ഷിക്കല്, കേടുപാട് കൂടാതെ ഉപഭോക്താവിന് എത്തിച്ചു കൊടുക്കുക, ആകര്‍ഷണം ജനിപ്പിക്കുക, തിരിച്ചറിയുക, അതിന്‍റെ ഗുണനിലവാരവും പ്രത്യേകതകളും മനസ്സിലാക്കി കൊടുക്കുക തുടങ്ങി ഒട്ടേറെ ധര്‍മ്മങ്ങള് പാക്കേജിംഗ് മേഘലയ്ക്ക് നിര്‍വ്വഹിക്കാനുണ്ട്.\nവലിയ പേപ്പര് കാര്‍ട്ടനുകളില് തുടങ്ങി സാങ്കേതിക വിദ്യയും പാരിസ്ഥിക മൂല്യങ്ങളും സമന്വയിപ്പിച്ചുള്ള പാക്കേജിംഗ് രീതികള് വരെ നിലവിലുണ്ട്. അനുദിനം മാറിക്കൊണ്ടിരിക്കുന്ന വിപണിയുടെ സ്വഭാവവും സാഹചര്യങ്ങളും ഉള്‍ക്കൊള്ളുന്ന രീതിയില് മികച്ച ഗവേഷണങ്ങള് നടന്നു വരുന്ന ഈ രംഗത്ത് തൊഴിലവസരങ്ങള് അനേകമാണ്.\nനിരവധി ഘടകങ്ങള് പാക്കേജിംഗ് രംഗത്തെ സ്വാധീനിക്കുന്നുണ്ട്. ഉത്പന്നങ്ങളുടെ വില നിര്‍ണ്ണയിക്കുന്നതില് പ്രധാന പങ്കാണ് അവയുടെ പാക്കേജിംഗ് എന്നത്. എത്രത്തോളം പാക്കേജിംഗ് ചെലവ് കുറയുന്നുവോ അത്രയും ഉത്പന്നത്തിന്‍റെയും വില കുറയ്ക്കാന് സാധിക്കുമെന്നത് പല കമ്പനികളെയും ഫ്ലെക്സിബിള് പാക്കിംഗ് പോലുള്ള രീതികളിലേക്ക് ആകര്‍ഷിക്കാറുണ്ട്. ആദ്യം സൂചിപ്പിച്ചത് പോലെ, ഒരു ഉപഭോക്താവിനെ ആദ്യം ആകര്‍ഷിക്കുന്നത് ഉത്പന്നത്തിന്‍റെ പാക്കിംഗ് ആണ്. അത് മാത്രമല്ല ഉത്പന്നം കൈകാര്യം ചെയ്യുന്നതിനും അത് സൂക്ഷിച്ചു വയ്ക്കുന്നതിനുമുളള എളുപ്പവും ഉപഭോക്താവിനെ അതിലേക്ക് കൂടുതല് അടുപ്പിക്കുമെന്ന വസ്തുതകള് പാക്കേജിംഗിനെ സ്വാധീനിക്കുന്നുണ്ട്. പാക്കിംഗ് മെറ്റീരിയലുകള്‍ക്ക് കനം കൂടുന്നതിനനുസരിച്ച് ട്രാന്‍സ്പോര്‍ട്ടേഷന് ചാര്‍ജ്ജുകളും വര്‍ദ്ധിക്കും. കമ്പനികള് ഈ വിഷയം ഗൌരവകരമായി ശ്രദ്ധിക്കുന്ന കാര്യമാണ്.\nവിപണിയില് കമ്പനികളുടെ മത്സരങ്ങളുടെ കാലമാണ്. വ്യത്യസ്തവും നൂതനവും ഒപ്പം ആകര്‍ഷകവുമായ ഒട്ടേറെ രീതികള് പാക്കിംഗ് രംഗത്ത് പരീക്ഷിക്കപ്പെടുന്നുണ്ട്. പെട്ടെന്ന് കസ്റ്റമറുടെ ശ്രദ്ധ കിട്ടുന്ന രീതിയിലുള്ള ഹോളോഗ്രാഫിക് ഇഫക്റ്റ്, ചൂട് / തണുപ്പ് നഷ്ടപ്പെടാതെ സൂക്ഷിക്കുന്ന തരത്തിലുള്ള പാക്കിംഗ്, ഉത്പന്നത്തിന്‍റെ ഗുണനിലവാരം നഷ്ട്ടപ്പെടാതെ ഷെല്‍ഫ് ലൈഫ് വര്‍ധിപ്പിക്കുന്ന പാക്കിംഗ്, കെമിക്കലുകള് ഉപയോഗിച്ചുള്ള പ്രിന്റിംഗ് ഒഴിവാക്കി പൂര്‍ണ്ണമായും പരിസ്ഥിതി സൗഹൃദ പാക്കിംഗ് ഇങ്ങനെ തുടങ്ങി സ്മാര്‍ട്ട് ആയ നിരവധി രീതികള് അവലംബിച്ചാണ് പാക്കേജിംഗ് രംഗം കടന്നു പോകുന്നത്.\nഅനുയോജ്യമായ ആവരണങ്ങള്‍ക്കുള്ളില് ഉല്‍പ്പന്നങ്ങള് കേടുകൂടാതെ സൂക്ഷിക്കു വാനും നാശനഷ്ടം സംഭവിക്കാതെ വിതരണം ചെയ്യുവാനും അനുയോജ്യമായ ആവരണങ്ങള് രൂപകല്‍പ്പന ചെയ്യുവാനും അവ ഉല്‍പ്പാദിപ്പിക്കാനും പാക്കേജിംഗ് കോഴ്സ് പരിശീലനം നല്‍കുന്നു. ഫുഡ് സയന്‍സ്, ഇഞ്ചിനീയറിംഗ്, മൈക്രോബയോളജി, കെമിസ്ട്രി എന്നീ വിഷയങ്ങളിലെ ബിരുദധാരികള്‍ക്ക് പാക്കേജിംഗ് പഠനം പ്രയോജനം ചെയ്യും. പാക്കേജിംഗില് ബിരുദാനന്തര ഡിപ്ലോമ കോഴ്സുകളാണുള്ളത്. സര്‍ട്ടിഫിക്കറ്റ് പ്രോഗ്രാമും ഉണ്ട്. ശാസ്ത്ര-സാങ്കേതിക വിഷയങ്ങളില് ബിരുദമുള്ളവര്‍ക്ക് ഈ കോഴ്സുകളില് ചേരാം. മുംബൈ ആസ്ഥാനമായും ദില്ലി, ചെന്നൈ, കൊല്ക്കത്ത, ഹൈദരാബാദ് എന്നിവിടങ്ങളില് ശാഖകളുമുള്ള ഇന്‍ഡ്യന് ഇൻസ്റ്റിറ്റ്യൂട്ട് ഓഫ് പാക്കേജിംഗ് ആണ് പാക്കേജിംഗ് പഠന-ഗവേഷണ പ്രവര്‍ത്തനങ്ങള്‍ക്ക് നേതൃത്വം നല്‍കുന്ന സ്ഥാപനം. ബി.എസ്.സി / ബിടെക് ബിരുദധാരികള്‍ക്കായുള്ള രണ്ടു വര്‍ഷത്തെ ഫുള് ടൈം പോസ്റ്റ് ഗ്രാജുവേറ്റ് ഡിപ്ലോമയാണ് ഇവിടുത്തെ പ്രധാന കോഴ്സ്. മിന്‍സ്ട്രി ഓഫ് കൊമേഴ്സ് ആന്‍ഡ് ഇന്‍ഡസ്ട്രിയുടെ കീഴില് പ്രവര്‍ത്തിക്കുന്ന സ്ഥാപനമാണ് ഇത്. അതുകൊണ്ട് തന്നെ താരതമ്യേന ഫീസ് കുറവാണിവിടെ. ബി.എസ്.സി / ബിടെക് ബിരുദമുള്ളവര്‍ക്ക്3മാസത്തെ സര്‍ട്ടിഫിക്കറ്റ് കോഴ്സും 18 മാസത്തെ വിദൂര വിദ്യാഭ്യാസ കോഴ്സും ഇവിടെ ലഭ്യമാണ്.\nഭക്ഷണ പദാര്‍ഥങ്ങള്, ഫാര്‍മസി, എന്‍ജിനീയറിങ്, മുഖ്യ വ്യവസായ മേഖലകള് എന്നിവയില് ഉപയോഗിച്ചു വരുന്ന അടിസ്ഥാന പാക്കേജിങ് വസ്തുക്കളായ പേപ്പര്, പേപ്പര് ബോര്‍ഡ്, പ്ലാസ്റ്റിക്, ഗ്ലാസ്, മെറ്റല് കണ്ടെയ്നര്, ഫിലിം, ലാമിനേറ്റുകള്, കുഷനിങ്, അനുബന്ധ മെറ്റീരിയലുകള്, പരമ്പരാഗതവും ആധുനികവുമായ പാക്കേജിങ് രീതികള്, പ്രക്രിയകള്, സ്റ്റാന്‍ഡേഡൈസേഷന്, പാക്കേജിങ് ചെലവ്, അതിന്റെ സാമ്പത്തിക വശം, ഗുണനിലവാര പരിശോധന തുടങ്ങിയ വിഷയങ്ങള് പാഠ്യപദ്ധതിയില് പെടുന്നു. (വിശദവിരങ്ങള്‍ക്ക് http://www.iip-in.com സന്ദര്‍ശിക്കുക.)\nമഹാരാഷ്ട്രയിലെ നവി മുംബൈയിലുള്ള SIES സ്കൂള് ഓഫ് പാക്കേജിംഗ് (പാക്കേജിംഗ് ടെക്നോളജി സെന്‍റര്) ഈ രംഗത്തെ മറ്റൊരു പ്രമുഖ സ്ഥാപനമാണ്. രണ്ടു പാക്കേജിംഗ് സയന്‍സ് ആന്‍ഡ് ടെക്നോളജിയില് വര്‍ഷത്തെ ഫുള് ടൈം പോസ്റ്റ് ഗ്രാജുവേറ്റ് കോഴ്സ്, ഒരു വര്‍ഷത്തെ ഗ്രാജുവേറ്റ് ഡിപ്ലോമ കോഴ്സും വിദൂര വിദ്യാഭ്യാസ കോഴ്സും ഇവിടെ ലഭ്യമാണ്. (വിശദവിരങ്ങള്‍ക്ക് http://www.siessop.edu.in/)\nഐടിഐ ഡ്രാഫ്റ്റ്സ്മാന് നിയമനം\nഹോമിയോ മെഡിക്കല് ഓഫീസര് ഒഴിവ്\nപഞ്ചായത്ത് സെക്രട്ടറി നിയമനം


പയ്യന് ടൈംസ്: ബയോഡിസ്കും അക്ഷയതൃതീയയും പിന്നെ ഞമ്മളും...\nPosted by പയ്യന് / Payyan at 3:52 AM\nപൊട്ടന് കളിപ്പിക്കുന്ന ജ്യൂവലറിക്കാരും പൊട്ടന് കളിക്കുന്ന ‘പ്രബുദ്ധ’രായ മലയാളികളും......\n“(വെച്ച വാള് തിരിച്ചെടുക്കാന് പറ്റില്ലല്ലോ.)“\nഅക്ഷയതൃതീയ എന്ന ഏര്‍പ്പാട് ഈ അടുത്തകാലത്ത് കണ്ടുതുടങ്ങിയതാണ്. വിദ്യാഭ്യാസം കൂടി എന്നു പറയുന്നതു ശരിയാണ്. മുന്‍പില്ലായിരുന്ന ഇത്തരം “ശാസ്ത്രങ്ങള്” ഒക്കെ ഇപ്പോഴല്ലെ വെളിച്ചം കണ്ടത്.\nവിദ്യ വെറും അഭ്യാസവും, വിവരമില്ലായ്മയുമായിപ്പോയി. പ്രബുദ്ധരാണത്രേ!!\nഅക്ഷയത്രിതീയ ഇപ്പോഴെങ്കിലും കേരളത്തിൽ എത്തിയില്ലായിരുന്നുവെങ്കിൽ ഈ ഐശ്വര്യമെല്ലാം വേറെ എവിടെയെങ്കിലും എത്തിയേനെ\nബയോഡിസ്കും അക്ഷയ തൃതീയയും കണക്ട് ചെയ്ത രീതി ഇഷ്ടമായി.\nനാട്ടില് എത്തിയതിന്റെ ഗുണം എഴുത്തില് കാണാനുണ്ട്- വാള്, ഫുള്ള്.\nഇനിയുള്ള ഒന്നാം തീയതികലെങ്കിലും വേസ്റ്റ് ആകാതിരിക്കട്ടെ എന്ന് ആശംസിക്കുന്നു :P\nജനത്തെ മണ്ടന്മാരാക്കുന്ന ഒരോതരം വിശ്വാസങ്ങൾ.ഇതിന്റെ പുറകെ പോകുന്നവരെയാണ് ആദ്യം തല്ലെണ്ടത്\nകമന്റിട്ട എല്ലാവര്‍ക്കും നന്ദി.\n@ഇന്ദുലേഖ: നാട്ടിലെത്തിയിട്ടും കാര്യമില്ല. നാട്ടിലെ കൂട്ടുകാരെല്ലാം ഇപ്പൊ നാട് വിട്ട് പ്രവാസികളായി. അതുകൊണ്ട് എന്നെ മനപ്പൂര്‍വ്വം കരിവാരിതേക്കാന് നടത്തുന്ന ദുഷ്പ്രചരണങ്ങളില് ഞാന് പ്രതിഷേധിക്കുന്നു. :P\nപയ്യന്, നല്ല പോസ്റ്റ്. അക്ഷയത്രിദീയ എന്ന വിഡ്ഡദിനം എത്ര പെട്ടന്നാണ് വളരെ പോപ്പുലറായതെന്ന് നോക്കൂ. എന്ത് തരം ഉഡായിപ്പുകള്‍ക്കും പിന്നാലെ പണവുമായി ഒലിപ്പിച്ചു നടക്കാന് മരമണ്ടന്മാര് ഉള്ളിടത്തോളം കാലം ഇത്തരം തട്ടിപ്പുകള്‍ക്ക് അന്തമില്ല. പയ്യന് പറഞ്ഞപോലെ പത്ത് കിലോ അരി വാങ്ങി സൂക്ഷിക്കുകയോ ഒരു വാഴവിത്ത് വാങ്ങി കുഴിച്ചു വെക്കുകയോ ചെയ്താല് ക്ടാങ്ങള് പട്ടിണി കിടക്കാതിരിക്കും. അതിന് അച്ചയത്രിദീയ ദിനം വരെ കാക്കുകയും വേണ്ട. :)\nകമന്‍റ് ബോക്സിന്‍റെ ലിങ്ക് കണ്ടെത്താന് ഇത്തിരി ഉഷ്ണിച്ചൂട്ടോ. ഒടുവില് പയ്യന്‍റെ കമന്‍റിനൊപ്പമുള്ള പ്രൊഫൈല് ഫോട്ടൊയുടെ പിന്നില്‍നിന്നാണ് കക്ഷിയെ പൊക്കിയെടുത്തത്. Some thing's wrong\nഓഹോ, റെയ്കി, ബയോ ഡിസ്ക്, വെള്ളത്തില് വരുന്ന കോപ്പ് എന്നൊന്നും കേട്ടിട്ട് മനസ്സിലാകാത്ത നീ എത്ര സേര്‍ച്ചീട്ടും കാര്യമില്ല. അല്ല, ഐ.ഐ.ടി.യില് ശരിക്കും നിങ്ങളെ എന്താ പഠിപ്പിക്കുന്നത്? നമ്മുടെ ഇപ്പോഴത്തെ ഐ.എസ്.ആര് .ഓ. ചെയര്‍മാനോ അല്ലെങ്കില് ഗോക്രി സാറോ മറ്റോ ആണോ അവിടെ ഇപ്പൊ ക്ലാസ്സ് എടുക്കുന്നത്?\nഎപ്പോഴാടേ ഈ "അച്ചായ തിരുതീയ"?? നീ പറഞ്ഞ പോലെ അന്ന് രണ്ടു ഫുള് മേടിച്ചിട്ട് തന്നെ കാര്യം... എന്താടാ ഈ ബുദ്ധി നമുക്ക് നേരത്തെ തോന്നാഞ്ഞത്?\nഇനി ശരിക്കും ബിരിയാണി കൊടുക്കുന്നുണ്ടെങ്കിലോ ല്ലേ :)\n@ബിനോയ്: പട്ടിണി എന്നത് ഇന്നത്തെ കാലത്ത് ഒരു വിഷയമാണോ? പട്ടിണിയെക്കുറിച്ചൊക്കെ സംസാരിക്കാന് പാടുണ്ടോ? ആ സമയത്തു നമുക്ക് ബൌദ്ധികമായ എന്തെങ്കിലും ചര്‍ച്ചകള് ആകാം. (കമന്റ് ബോക്സിന്റെ ലിങ്ക തീമിന്‍റെ പ്രശ്നം ആണ്. HTML- ഇല് കളിക്കാനുള്ള മടി കാരണം അതങ്ങനെ കിടക്കുന്നു.)\n@ശാശ്വത്: ഈ മാസം 16നു ആണെന്നു തോന്നുന്നു ഈ മഹാസംഭവം. ഏറ്റവും വേണ്ടപ്പെട്ട സാധനം വാങ്ങിച്ചോ... ഇല്ലെങ്കില് പിന്നെ ദുഖിക്കും.\nBiodisc, miniature pyramids, lucky bamboo on office desks, donkey pictures as dhrishti, some eye shaped things to ward off evil, akshaya tritiya, pratyankara devis, god(wo)men, too much vaasthu, feng shui, numerology, etc.\noh damn! I m posting this comment at an inauspicious time! :P\nകടയില് ഇരിക്കുന്ന സാധനം വിറ്റ് പോകാന് ഒരു കാരണം...അതാണ് അക്ഷയതൃതീയ


4malayalees - കേക്കിന്റെ മുകളില് കംഗാരുവിന്റെ രൂപം കണ്ടതോടെ രഹാനെ കേക്കു മുറിക്കാന് തയ്യാറായില്ല ; കൈയ്യടിച്ച് സോഷ്യല്‍മീഡിയ\nഓസീസ് മണ്ണില് നടന്ന ബോര്‍ഡര് ഗവാസ്‌കര് ട്രോഫിയില് വിജയകിരീടം ചൂടി തിരിച്ചെത്തിയ ടീം നായകന് അജിങ്ക്യ രഹാനെയുടെ പ്രവര്‍ത്തിയാണ് ഇപ്പോള് സോഷ്യല്‍മീഡിയയില് ഹിറ്റായിരിക്കുന്നത്. കിരീട നേട്ടത്തിനു ശേഷം നാട്ടിലെത്തിയ താരത്തിന് ഉഗ്രന് സ്വീകരണമാണ് നാട്ടുകാര് നല്‍കിയത്. എന്നാല് സ്വീകരണത്തിനിടെ താരം സ്വീകരിച്ച നിലപാടിനാണ് സോഷ്യല്‍മീഡിയ ഇപ്പോള് കൈയ്യടിക്കുന്നത്. രഹാനെ നാട്ടിലെത്തിയപ്പോള് ഭാര്യയും മകളും അടക്കം താരത്തെ സ്വീകരിക്കാന് എത്തിയിരുന്നു. പൂച്ചെണ്ടുകള് നല്‍കി ആരാധകരും അയല്‍ക്കാരും ക്യാപ്റ്റന് രഹാനെയെ വരവേറ്റു.\nമുംബൈയിലെ വീട്ടിലേക്കു താരമെത്തിയപ്പോള് ഗംഭീര സ്വീകരണമാണ് അയല്‍ക്കാര് ഒരുക്കിയത്. എന്നാല് അയല്‍ക്കാര് കൊണ്ടുവന്ന കേക്ക് മുറിക്കാനൊരുങ്ങിയ താരം പിന്‍വാങ്ങുകയായിരുന്നു. കേക്കിന് മുകളില് ഒരു കംഗാരുവിന്റെ രൂപം ഉണ്ടായതിനാലാണത്രേ രഹാനെ കേക്ക് കട്ട് ചെയ്യാന് വിസമ്മതിച്ചത്. കത്തിയെടുത്ത് കേക്കിന്റെ മുകളില്‍വച്ച ശേഷമായിരുന്നു കംഗാരുവിന്റെ രൂപം രഹാനെയുടെ ശ്രദ്ധയില്‍പെട്ടത്. ഇതോടെ താരം പിന്‍വാങ്ങുകയായിരുന്നു.\nഈ സംഭവത്തിന്റെ ദൃശ്യങ്ങള് മാധ്യമങ്ങളില് വ്യാപക ചര്‍ച്ചയാണ് ഉയര്‍ത്തിയത്. ഓസീസ് ക്രിക്കറ്റ് ടീമിനെ വിശേഷിപ്പിക്കുന്ന് തന്നെ കംഗാരുക്കള് എന്നാണ്. ഓസ്‌ട്രേലിയയുടെ ദേശീയ മൃഗം കൂടിയാണ് കംഗാരു. ഇതിനാലാണ് കേക്ക് കട്ട് ചെയ്യാന് രഹാനെ വിസമ്മതിച്ചതെന്നാണു വിവരം. എന്തായാലും ഓസ്‌ട്രേലിയയെ അപമാനിക്കുന്ന ഒന്നും ചെയ്യേണ്ടതില്ലെന്നു തീരുമാനിച്ച താരത്തെ പിന്തുണച്ചു നിരവധി ആരാധകരാണ് സമൂഹമാധ്യമങ്ങളില് രംഗത്തുവന്നത്.\nപരമ്പര പിടിച്ചെടുത്ത് അജിങ്ക്യ രഹാനെ തന്റെ നായകത്വ മികവ് തെളിയിച്ചു. മത്സര ശേഷം ആഘോഷങ്ങളില് രഹാനെ കാട്ടിയ പക്വതയും ഏറെ കയ്യടി നേടി. നൂറാം മത്സരം കളിച്ച ഓസീസ് താരം നേഥന് ലയണ് ഇന്ത്യന് താരങ്ങള് എല്ലാവരും ഒപ്പിട്ട ജഴ്‌സി സമ്മാനിച്ചാണ് രഹാനെയും സംഘവും ഓസ്‌ട്രേലിയ വിട്ടത്.


കാണാതായ ജര്‍മ്മന് യുവതിയെ അന്വേഷിക്കാന് പൊലീസ് പ്രത്യേക സംഘം – Truevision News\nകാണാതായ ജര്‍മ്മന് യുവതിയെ അന്വേഷിക്കാന് പൊലീസ് പ്രത്യേക സംഘം\nകേരളം സന്ദര്‍ശിക്കാനെത്തിയ ജര്‍മ്മന് യുവതിയെ കാണാതായ സംഭവം അന്വേഷിക്കാന് പൊലീസ് പ്രത്യേക സംഘത്തെ നിയോഗിക്കും. ബ്രിട്ടീഷ് പൗരനായ സുഹൃത്തുമൊത്താണ് ലിസ വെയ്സ് മാർച്ച് 10ന് തിരുവനന്തപുരത്തെത്തിയത് എന്ന് പ്രാഥമിക റിപ്പോർട്ടുകൾ സൂചിപ്പിക്കുന്നു. സുഹൃത്ത് മാർച്ച് 15ന് തിരികെ പോകുകയും ചെയ്തു. മെയ് 5ന് വിസ കാലാവധി തീർന്നിട്ടും ലിസ മടങ്ങിയെത്താത്തതിനെ തുടർന്നാണ് അമ്മ ജർമ്മൻ കോൺസുലേറ്റില് പരാതി നല്‍കിയത്. ഇതേ തുടർന്ന് പോലീസ് അന്വേക്ഷണം ശക്തമായി .\nരാജ്യത്തെ എല്ലാ വിമാനത്താവളങ്ങളിലെയും രേഖകൾ പൊലീസ് പരിശോധിച്ചു. യുവതിയുടെ കുടുംബത്തിന്റെ മൊഴിയെടുക്കാനും ശ്രമം തുടങ്ങിയിട്ടുണ്ട്.അന്വേഷണത്തില് എന്തെങ്കിലും തുമ്പ് കണ്ടെത്താന് പൊലീസിന് ഇതുവരെ കഴിഞ്ഞിട്ടില്ല. ഈ സാഹചര്യത്തിലാണ് ശംഖുമുഖം അസിസന്റ് കമ്മീഷണറുടെ നേതൃത്വത്തില് പ്രത്യേകസംഘത്തെ അന്വേഷണത്തിന് നിയോഗിക്കാനുള്ള തീരുമാനം ഉണ്ടായിരിക്കുന്നത്.\nയുവതിയുടെ അമ്മയുമായി വീഡിയോകോൺഫറൻസ് നടത്താനാണ് പൊലീസിന്റെ ശ്രമം. ഇതിനായി ജർമ്മൻ കോൺസുലേറ്റിന്റെ സഹായം തേടി. മതംമാറുന്നതുമായി ബന്ധപ്പെട്ട് ലിസ അമ്മയ്ക്ക് സന്ദേശം അയച്ചിരുന്നതായാണ് വിവരം. ഇത്തരം കാര്യങ്ങള് സംബന്ധിച്ച് സ്ഥിരീകരണം വരുത്തുന്നതിന് വേണ്ടിയാണ് വീഡിയോ കോണ്‍ഫറന്‍സിംഗ് നടത്തുന്നത്.\nരാജ്യത്തെ ഒരു വിമാനത്താവളം വഴിയും ലിസ തിരിച്ചുപോയിട്ടില്ലെന്നാണ് വിമാനത്താവള രേഖകൾ പരിശോധിച്ചതിൽ നിന്ന് പൊലീസിന് വ്യക്തമായത്. അമൃതാനന്ദമയി മഠം സന്ദർശിക്കാനാണ് എത്തിയതെന്നായിരുന്നു യുവതി കുടുംബത്തെ അറിയിച്ചിരുന്നത്. എന്നാൽ ലിസ എത്തിയിട്ടില്ലെന്ന് മഠം അധികൃതർ വ്യക്തമാക്കിയിട്ടുണ്ട്. അമൃതാനന്ദമയി മഠവും വിനോദസഞ്ചാരമേഖലകളും കേന്ദ്രീകരിച്ചും പൊലീസ് അന്വേഷണം ഊര്‍ജിതമാക്കിയിട്ടുണ്ട്. അതിനിടെ,ലിസയെ കണ്ടെത്താന് സഹായം തേടി കോവളത്ത് കൊല്ലപ്പെട്ട വിദേശ വനിതയുടെ സഹോദരിയും ഫേസ്ബുക്കിലൂടെ രംഗത്തെത്തി.\ndiya fathima missing new story, IDEA SHOROOM LEADY MISSING\nജര്‍മ്മന് യുവതിയുടെ തിരോധാനം;മലപ്പുറത്തെ മത കേന്ദ്രങ്ങളിലേക്കും അന്വേഷണം


നിപയില് കൂടുതല് ആശ്വാസം ; 15 പേരുടെ ഫലം കൂടി നെഗറ്റീവ് - Samakalika Malayalam\nനിപയില് കൂടുതല് ആശ്വാസം ; 15 പേരുടെ ഫലം കൂടി നെഗറ്റീവ്\nBy സമകാലിക മലയാളം ഡെസ്‌ക് | Published: 09th September 2021 08:17 AM |\nLast Updated: 09th September 2021 08:17 AM | A+A A- |\nകോഴിക്കോട് : നിപ ബാധിച്ച് മരിച്ച കുട്ടിയുടെ സമ്പര്‍ക്കപ്പട്ടികയിലുള്‍പ്പെട്ട 15 പേരുടെ പരിശോധനാഫലം നെഗറ്റീവ് ആണെന്ന് കണ്ടെത്തി. കോഴിക്കോട് മെഡിക്കല് കോളജില് നടത്തിയ പരിശോധനയിലാണ് ഫലം നെഗറ്റീവ് ആണെന്ന് കണ്ടെത്തിയത്.\nഇതോടെ നെഗറ്റീവ് ആയവരുടെ എണ്ണം 61 ആയി. നിപ ബാധിച്ച് മരിച്ച കുട്ടിയുമായി അടുത്ത സമ്പര്‍ക്കമുണ്ടായിരുന്നവരെല്ലാം നെഗറ്റീവ് ആയി എന്നത് ഏറെ ആശ്വാസകരമാണ്. കൂടുതല് സാംപിളുകള് ഇന്ന് പരിശോധിക്കും.\n64 പേരാണ് കോഴിക്കോട് മെഡിക്കല് കോളേജില് നിരീക്ഷണത്തിലുള്ളത്. ഇവര് ആരും തന്നെ കുട്ടിയുമായി നേരിട്ട് സമ്പര്‍ക്കത്തിലേര്‍പ്പെട്ടിരുന്നില്ലെന്നാണ് റിപ്പോര്‍ട്ട്. ഇവര്‍ക്ക് കാര്യമായ രോഗലക്ഷണങ്ങളില്ലെന്നുമാണ് വിവരം.\nഎങ്കിലും ജില്ലയില് ആരോഗ്യവകുപ്പ് ജാഗ്രത തുടരുകയാണ്. ആരോഗ്യവകുപ്പിന്റെ വീടുകള് കയറിയുള്ള സര്‍വേ ഇന്ന് പൂര്‍ത്തിയാകും. കണ്ടെയ്ന്‍മെന്റ് സോണില് ഇതുവരെ മൊത്തം 4995 വീടുകളില് സര്‍വേ നടത്തി. 27,506 പേരെയാണ് സര്‍വേ നടത്തിയത്. രോഗം സ്ഥിരീകരിച്ച ചാത്തമംഗലം പഞ്ചായത്തില് കടുത്ത നിയന്ത്രണങ്ങള് തുടരുകയാണ്.\nവൈറസിന്റെ ഉറവിടം കണ്ടെത്താനുള്ള പരിശോധനകള് ഇന്നും തുടരും. മൃഗസംരക്ഷണവകുപ്പ് വീണ്ടും ചാത്തമംഗലത്തെത്തി പരിശോധന നടത്തും. കഴിഞ്ഞ ദിവസം കേന്ദ്രസംഘവും മൃഗസംരക്ഷണവകുപ്പും ശേഖരിച്ച റമ്പൂട്ടാന്റേയും പേരയ്ക്കയുടേയും സാംപിളുകള് പരിശോധനയ്ക്കായി അയച്ചിരിക്കുകയാണ്.\nഎന്‍ഐവി ഭോപ്പാലില് നിന്നുള്ള സംഘം കോഴിക്കോടെത്തിയിട്ടുണ്ട്. ഇവര് വവ്വാലിനെ പിടികൂടി സ്രവം ശേഖരിക്കും. നിപ രോഗബാധയുടെ പശ്ചാത്തലത്തില് കോഴിക്കോട് താലൂക്കില് നിര്‍ത്തിവച്ചിരുന്ന കോവിഡ് വാക്‌സിനേഷന് ഇന്ന് പുനരാരംഭിക്കും. നിപ കണ്ടെയ്ന്‍മെന്റ് സോണില് വാക്‌സിനേഷന് ഉണ്ടായിരിക്കില്ല.\nnipah kozhikode നിപ സമ്പര്‍ക്കപ്പട്ടിക പരിശോധനാഫലം നെഗറ്റീവ് സാംപിളുകള് ആരോഗ്യവകുപ്പ് കടുത്ത നിയന്ത്രണങ്ങള് latest news varthakal Kerala Kerala latest news Latest Kerala സമകാലിക മലയാളം


news | കർണ്ണാടക വനത്തിൽ കയറിയ ജോർജ്ജിന്റെ മരണം നായാട്ടു സംഘത്തിന്റെ കുടിപ്പകയെന്ന നിഗമനത്തിൽ പൊലീസ്; ജോർജ്ജിന്റെ ശരീരത്തിൽ തറച്ച വെടിയുണ്ടകൾ നാടൻ തോക്കിലേത് തന്നെ; കൊലപാതകം കുടിപ്പകയെന്ന് തെളിയുന്നത് കർണ്ണാടക വനം വകുപ്പ് വെടിവെച്ചിട്ടില്ലെന്ന് ഉറപ്പിച്ചതോടെ - MarunadanMalayali.com\nDecember 13, 2018 | 01:41 PM IST | Permalink\nകാസർഗോഡ്: കർണ്ണാടക വനത്തിൽ മലയാളി നായാട്ടു സംഘങ്ങൾ തമ്മിലുള്ള കുടിപ്പക മൂത്താണ് ഈസ്റ്റ് എളേരിയിലെ താനിക്കൽ ജോർജ്ജ് കൊല്ലപ്പെട്ടതെന്ന് സൂചന. കേരളത്തിലെ കണ്ണൂർ, കാസർഗോഡ് ജില്ലകളിലെ ഈസ്റ്റ് എളേരി , ചിറ്റാരിക്കാൽ, പുളിങ്ങോം എന്നിവിടങ്ങളിൽ നിന്നും കർണ്ണാടകത്തിലെ മുണ്ടറോട്ട് വനത്തിൽ കയറി നായാട്ട് നടത്തുന്നത് പതിവാണ്. കഴിഞ്ഞ ഒരു ദശ വർഷകാലത്തിനിടയിൽ ദുരൂഹ സാഹചര്യത്തിലും കർണ്ണാടക വനം വകുപ്പുകാരുടെ വെടിയേറ്റും കൊല്ലപ്പെട്ടിരുന്നു. പശ്ചിമഘട്ട മേഖലയിൽ കർണ്ണാടകത്തിന്റെ ഗ്രീൻ ബൽറ്റ് എന്ന് വിശേഷിപ്പിക്കുന്ന നിബിഡ വനമാണ് മുണ്ടറോട്ട്. ഇവിടെയെത്തുന്ന മലയാളി നായാട്ടു സംഘങ്ങൾ നായാട്ടിന്റെ മറവിൽ വ്യാജവാറ്റും വിൽപ്പനയുമെല്ലാം നടത്തി വരുന്നുണ്ടെന്ന് ' മറുനാടൻ മലയാളിയുടെ ' അന്വേഷണത്തിൽ വിവരം ലഭിച്ചിട്ടുണ്ട്.\nജോർജ്ജ് താനിക്കലിന്റെ മരണം നാടൻ തോക്കുകൊണ്ടാണെന്ന് ബാഗമണ്ഡലം പൊലീസ് വ്യക്തമാക്കി കഴിഞ്ഞു. കർണ്ണാടക വനം വകുപ്പ് അധികൃതരല്ല ജോർജ്ജിന് നേരെ വെടിയുതിർത്തതെന്ന് അറിയുന്നു. ജോർജ്ജിന്റെ ശരീരത്തിലെ മുറിവുകളുടെ ലക്ഷണം വനം വകുപ്പിന്റെ തോക്കിലെ നിറയല്ലെന്നും സ്ഥലത്തെത്തിയ ഉന്നത പൊലീസ് സംഘത്തിന്റെ പരിശോധനയിൽ തിരിച്ചറിഞ്ഞിട്ടുണ്ട്. കൊല്ലപ്പെട്ട ജോർജ്ജിന്റെ കൂട്ടാളിയായ ചന്ദ്രനേയും അശോകനേയും ബാഗമണ്ഡലം പൊലീസ് ചോദ്യം ചെയ്ത് മൊഴി രേഖപ്പെടുത്തിയിട്ടുണ്ട്. വനാതിർത്തിയിലുള്ള സി.സി.ടി.വി. ദൃശ്യങ്ങൾ പൊലീസ് ശേഖരിച്ചു വരികയാണ്.\nചൊവ്വാഴ്ച ഉച്ചയോടെ സുഹൃത്തുക്കളായ അശോകൻ, ചന്ദ്രൻ എന്നിവർക്കൊപ്പമായിരുന്നു ജോർജ്ജ് കർണാടക മുണ്ടറോട്ട് വനമേഖലയിൽ പോയത്. വൈകീട്ട് 4.30 ഓടെയാണ് ഇവർക്ക് നേരെ അജ്ഞാതരെന്ന് പറയുന്നവർ വെടിയുതിർത്തത്. ജോർജ്ജായിരുന്നു ഈ സംഘത്തിന്റെ മുന്നിൽ. പൊടുന്നനെ മൂന്ന് വെടി ഇവർക്കു നേരെ പാഞ്ഞു വന്നു. മുന്നിലായിരുന്ന ജോർജ്ജിന്റെ ശരീരത്തിൽ മൂന്നും തുളച്ചു കയറി. വലതുവശത്തെ നെഞ്ചിലും കൈയിലുമാണ് ജോർജ്ജിന് വെടിയേറ്റത്. കാട്ടു പന്നിയേയും മ്ലാവിനേയുമൊക്കെ വെടിവെക്കുന്ന നാടൻ തോക്കിലെ തിരയാണിതെന്ന് ബാഗമണ്ഡലം പൊലീസ് പറയുന്നു.\nഒരു തവണ കാഞ്ചി വലിച്ചാൽ മൂന്ന് തിരവരെ ഒരേ സമയം തൊടുത്തുവിടാവുന്ന തോക്കായിരുന്നു അത്. ജോർജ്ജ് നിലം പതിച്ചതോടെ കൂട്ടാളികളായ ചന്ദ്രനും അശോകനും വനത്തിൽ നിന്നും ഓടി ചിറ്റാരിക്കലെത്തി നാട്ടുകാരെ വിവരമറിയിക്കുകയായിരുന്നു. നാട്ടുകാർ ഉടൻ തന്നെ കർണ്ണാടക വനം വകുപ്പുമായും ബാഗമണ്ഡലം പൊലീസുമായും ബന്ധപ്പെട്ടു. ആദ്യം കർണ്ണാടക വനം വകുപ്പുകാരാണ് തങ്ങൾക്കു നേരെ വെടിയുതിർത്തതെന്ന് രക്ഷപ്പെട്ടവർ ധരിപ്പിച്ചിരുന്നു. എന്നാൽ നിബിഢ വനത്തിൽ രാത്രി പ്രവേശിക്കാൻ കർണ്ണാടക വനം വകുപ്പ് അധികാരികൾ അനുവദിച്ചില്ല. തുടർന്ന് ഇന്നലെ രാവിലെ ചന്ദ്രനേയും അശോകനേയും കൂട്ടി നിബിഢ വനത്തിലെത്തിയപ്പോൾ ജോർജ്ജിന്റെ മൃതദേഹം കണ്ടെത്തുകയായിരുന്നു.


പാറുക്കുട്ടിയുടെ ചിത്രവുമായി മുടിയന് - Malayalam Filmibeat\nപാറുക്കുട്ടിയുടെ തല മാത്രമേ കാണാനുള്ളു! മുടിയന്റെ മുടി ബാക്കി എല്ലാം മറച്ചു, ചിത്രങ്ങള് കാണാം\n| Published: Tuesday, July 23, 2019, 14:05 [IST]\nഉപ്പും മുളകും താരങ്ങളെല്ലാം പ്രേക്ഷകര്‍ക്ക് പ്രിയപ്പെട്ടവരാണ്. പാറുക്കുട്ടിയുടെ വരവോട് കൂടിയാണ് ഉപ്പും മുളകിനും ആരാധകര് കൂടിയത്. ഇന്ന് കേരളത്തില് ഏറ്റവുമധികം ആരാധക പിന്‍ബലമുള്ള ബാലതാരമാണ് പാറുക്കുട്ടി. അടുത്തിടെ പൊതുവേദിയില് നിന്നും ഡാന്‍സ് കളിക്കുന്ന പാറുവിന്റെ വീഡിയോ പുറത്ത് വന്നിരുന്നു. ഇപ്പോഴിതാ പാറുവിന്റെ ചിത്രവുമായി എത്തിയിരിക്കുകയാണ് മുടിയന്.\nപാറുവിനെ ചുമലിലേറ്റി നില്‍ക്കുന്ന ചിത്രമായിരുന്നു ഇന്‍സ്റ്റാഗ്രാം പേജിലൂടെ മുടിയന് പുറത്ത് വിട്ടത്. രസകമരായ കാര്യം മുടിയന്റെ മുടി കാരണം പാറുവിനെ കാണാന് പറ്റുന്നില്ലെന്നുള്ളതായിരുന്നു. പാവം എന്റെ പാറുന്റെ തല മാത്രം കാണാന് പറ്റുന്നുള്ളു. ബാക്കിയെല്ലാം എന്റെ മുടി കൊണ്ടു പോയി. എന്നും പറഞ്ഞാണ് ഋഷി ഫോട്ടോ പങ്കുവെച്ചിരിക്കുന്നത്.\nPaavam ente paarunte thalla mathram kaanaan pattunullu...bhaagiyellaaam ente mudi kondipooyi 😂😂😂❤ ❤❤...love you paarrutty mwaaah @jithin_jon @v_i_c_h_u_\nA post shared by Rishi S Kumar (@rishi_skumar) on Jul 22, 2019 at 11:54pm PDT\nപാറുക്കുട്ടിയ്ക്ക് സ്‌നേഹാശംസകള്‍അറിയിച്ച് നിരവധി ആളുകളാണ് എത്തുന്നത്. പാറുവിന്റെ തല എങ്കിലും കാണുന്നുണ്ടല്ലോ അത് തന്നെ വലിയ ഭാഗ്യമാണെന്നാണ് പോസ്റ്റിന് താഴെ ആരാധകരുടെ അഭിപ്രായം. ഋഷിയുടെ മുടിയെ കുറിച്ചുള്ള കമന്റുകളും ധാരളമായി വന്ന് കൊണ്ടിരിക്കുകയാണ്. ഉപ്പും മുളകിലും പാറുക്കുട്ടി ആദ്യമെത്തിയപ്പോള് ഏറ്റവും കൂടുതല് നോക്കിയത് മുടിയനായിരുന്നു. ഇടയ്ക്ക് പാറുവിനെ ഡാന്‍സ് കളിപ്പിക്കുന്ന മുടിയന്റെ വീഡിയോ വലിയ തരംഗം സൃഷ്ടിച്ചിരുന്നു.\nUppum Mulakum: Parukutty's New Photo With Mudiyan\nStory first published: Tuesday, July 23, 2019, 14:05 [IST]


രാജ്യത്ത് 24 മണിക്കൂറിനിടെ 34,457 പേര്‍ക്ക് കോവിഡ് സ്ഥിരീകരിച്ചു\nഇന്ത്യയില് 24 മണിക്കൂറിനിടെ 34,457 പേര്‍ക്ക് കോവിഡ് സ്ഥിരീകരിച്ചു. കഴിഞ്ഞ ദിവസം 36,347 പേര് രോഗമുക്തരായി. 375 പേരാണ് ഇന്നലെ കോവിഡ് ബാധിച്ച് മരിച്ചതെന്ന് കേന്ദ്ര ആരോഗ്യമന്ത്രാലയം അറിയിച്ചു. രാജ്യത്ത് നിലവില് ചികില്‍സയിലുള്ളത് 3,61,340 പേരാണ്. 151 ദിവസത്തിലെ ഏറ്റവും താഴ്ന്ന കണക്കാണിത്. 97.54 ശതമാനമാണ് രോഗമുക്തി നിരക്ക്.\nരാജ്യത്തെ ആകെ മരണസംഖ്യ 4.33 ലക്ഷമാണ്. മഹാരാഷ്ട്രയിലാണ് വെള്ളിയാഴ്ച കൂടുതല് പേര് (105) മാഹാമാരി ബാധിച്ച് മരിച്ചത്. കേരളത്തില് 99 മരണവും രേഖപ്പെടുത്തി. 1.71 ലക്ഷം സജീവ കേസുകളുള്ള കേരളത്തില് രോഗവ്യാപനം രൂക്ഷമായി തന്നെ തുടരുകയാണ്. കേരളത്തില് 20,224 പേര്‍ക്കാണ് ഇന്നലെ കോവിഡ് സ്ഥിരീകരിച്ചത്.\nഅതേസമയം, വിവിധ സംസ്ഥാനങ്ങള്‍ക്കും കേന്ദ്ര ഭരണ പ്രദേശങ്ങള്‍ക്കുമായി ഇന്നലെ 36.36 ലക്ഷം വാക്‌സിന് ഡോസുകള് വിതരണം ചെയ്തതായി കേന്ദ്ര ആരോഗ്യ മന്ത്രാലയം അറിയിച്ചു. ഇതുവരെ ആകെ നല്‍കിയ ഡോസുകളുടെ എണ്ണം 57 കോടി കവിഞ്ഞു.


1.2 കോടിയുടെ ഇന്‍ഷുറന്‍സ് തുകയ്ക്ക് വേണ്ടി എന്.ആര്.ഐ ദമ്പതികള് വളര്‍ത്തുമകനെ കൊലപ്പെടുത്തി\nWednesday 15th February 2017 11:03am\nചെന്നൈ: തന്നെ പാര്‍ട്ടിയില് നിന്നും അകറ്റാന് ആര്‍ക്കും കഴിയില്ലെന്ന് അണ്ണാ ഡി.എം.കെ ജനറല് സെക്രട്ടറി വി.കെ ശശികല. ഞാന് എവിടെയാണെന്നത് വിഷയമല്ല, എന്റെ മനസില് എപ്പോഴും പാര്‍ട്ടിയെ കുറിച്ചുള്ള ചിന്തകള് മാത്രമായിരിക്കുമെന്നും ശശികല പറയുന്നു.\nഅവര്‍ക്ക് എന്നെ ജയിലിലാക്കാം. എന്നാല് ജനങ്ങളോടും പാര്‍ട്ടിയോടുമുള്ള എന്റെ സ്‌നേഹം ഇല്ലാതാക്കാനാവില്ല. ഞാന് ജയിലില് കിടക്കുകയാണെങ്കില് പോലും എന്റെ ചിന്ത എപ്പോഴും പാര്‍ട്ടിയേയും ജനങ്ങളേയും കുറിച്ചായിരുന്നു.\nചൊവ്വാഴ്ച്ച വൈകീട്ട് ഗോള്‍ഡന് ബേ റിസോര്‍ട്ടില് കഴിയുന്ന പാര്‍ട്ടി എംഎല്‍എമാരെ സന്ദര്‍ശിച്ച ശേഷമായിരുന്നു ശശികലയുടെ വാര്‍ത്താ സമ്മേളനം.\nതനിക്കെതിരായ സ്വത്തുസമ്പാദന കേസിനു പിന്നില് ഡി.എം.കെയാണെന്നും ശശികല ആരോപിച്ചു. തമിഴ് ജനതയ്ക്കിടയില്‍നിന്ന് ഡിഎംകെയെ തൂത്തെറിയുന്ന കാര്യത്തില് എംഎല്‍എമാര് എല്ലാവരും ഒറ്റക്കെട്ടായി നില്‍ക്കണമെന്നും ശശികല ആവശ്യപ്പെട്ടു\nഒരുപാടു പ്രശ്‌നങ്ങള്‍ക്കിടയിലാണെങ്കിലും ഇപ്പോഴും എം.എല്.എമാര് തന്നെ പിന്തുണയ്ക്കുന്നതില് സംതൃപ്തിയുണ്ടെന്നും അവര് പറഞ്ഞു.\nജയലളിത ഇപ്പോഴും തന്റെ ഹൃദയത്തോട് ചേര്‍ന്ന് നില്‍ക്കുന്നുണ്ടെന്നും ശശികല പറഞ്ഞു. ‘ഞാന് ഇവിടെ വന്നപ്പോള്(റിസോര്‍ട്ടില്) അണികള് എന്നെ ഒരു കുടിലേക്ക് വിളിച്ചു.\nഅവിടെ അമ്മയുടെ ഫോട്ടോ ആണ് എന്നെ എതിരേറ്റത്. ജനങ്ങളുടെ മനസിലാണ് അമ്മ ജീവിക്കുന്നത്.’- ശശികല കൂട്ടിചേര്‍ത്തു.\nതമിഴ്‌നാട്ടില് രാഷ്ട്രീയ അനിശ്ചിതത്വം തുടരുന്നതിനിടെ ശശികല ഇന്ന് കോടതിയില് കീഴടങ്ങിയേക്കും. ഉച്ചയോടെ ബംഗളൂരു കോടതിയിലെത്തി കീഴടങ്ങാനാണ് സാധ്യത. രണ്ട് ദിവസമായി എം.എല്.എമാരെ പാര്‍പ്പിച്ചിട്ടുള്ള കൂവത്തൂരിലെ റിസോര്‍ട്ടില് തുടര്‍ന്ന ശശികല ഇന്നലെ രാത്രിയോടെയാണ് പോയസ് ഗാര്‍ഡനില് തിരിച്ചെത്തിയത്.\nഅതിനിടെ പാര്‍ട്ടിക്കുള്ളിലെ രാഷ്ട്രീയ പോരാട്ടത്തിനു തുടക്കംകുറിച്ച മറീന ബീച്ചിലെ ജയാ സ്മാമാരകത്തില് തമിഴ്‌നാട് കാവല് മുഖ്യമന്ത്രി ഒ.പനീര്‍സെല്‍വം വീണ്ടുമെത്തി. തന്നെ അനുകൂലിക്കുന്ന നേതാക്കള്‍ക്കും ജയലളിതയുടെ സഹോദരപുത്രി ദീപയ്ക്കുമൊപ്പമായിരുന്നു സന്ദര്‍ശനം. സ്മാരകത്തില് പുഷ്പാര്‍ച്ചന നടത്തിയശേഷം തന്റെ രാഷ്ട്രീയപ്രവര്‍ത്തനം തുടങ്ങിയതായി ദീപ പ്രഖ്യാപിച്ചു.


റുസ്സോ ബ്രദേഴ്സിനു ശേഷം ജോൺ ഫാവ്രൌവ് റോബർട്ട് ഡൗനി ജൂനിയർക്ക് അവൻജേർസ് എൻഡ്ഗിനുള്ള ഓസ്കാർ പുരസ്കാരം നേടിക്കൊടുക്കുന്നു. – Malayalam Daily Press\nറുസ്സോ ബ്രദേഴ്സിനു ശേഷം ജോൺ ഫാവ്രൌവ് റോബർട്ട് ഡൗനി ജൂനിയർക്ക് അവൻജേർസ് എൻഡ്ഗിനുള്ള ഓസ്കാർ പുരസ്കാരം നേടിക്കൊടുക്കുന്നു.\nമാവേൽ സ്റ്റുഡിയോ പുറത്തുവിട്ട ഈ ചിത്രം റോബർട്ട് ഡൗൺ ജോണിനെ അയേർൺ മാൻ എന്ന പേരിൽ “അവൻജേർസ്: ഇൻഫിനിറ്റി വാർ” എന്ന ചിത്രത്തിൽ കാണിക്കുന്നു. (ചിത്രം: AP)\n2008 ൽ ആരംഭിച്ചതിനു ശേഷം റോബർട്ട് ഡൗനി ജൂനിയർ മാവേൽ സിനിമാറ്റിക് യൂണിവേസിന്റെ (എം.യു.യു.) നട്ടെല്ലായിരുന്നുവെന്ന വസ്തുത നിഷേധിക്കുന്നില്ല. ചലച്ചിത്രങ്ങൾ മാത്രമല്ല, അയാളുടെ പ്രേക്ഷകരെ സ്ക്രീനിൽ പ്രദർശിപ്പിക്കുകയും ചെയ്തു. അക്കാര്യത്തിൽ അദ്ദേഹത്തെ ഏറ്റവും ശക്തമായ ഒരു സൂപ്പർഹീറോ ആയി മാറ്റുന്നു.\nമാർവെൽ അവസാനമായി പുറത്തുകടന്നപ്പോൾ അവൻജേർസ്: എൻഡ് ഗെയിം , അയേൺ മാൻ തന്റെ ജീവിതത്തെ യുദ്ധക്കളത്തിൽ തന്റെ ജീവൻ ബലികഴിക്കാനായി, താനൊസിനെയും അദ്ദേഹത്തിന്റെ സേനകളെയും ഇൻഫിനിറ്റി സ്റ്റോണുകൾ ഉപയോഗിച്ച് പരാജയപ്പെടുത്തി. ഫ്രാഞ്ചൈസിയിലെ എല്ലാ സൂപ്പർ ഹീറോകളിലും, പ്രതിഭയേയും, ശതകോടീശ്വരൻമാരുടെയും, പ്ലേബോബിനേയും, പരോപകാരിയും, എം.സി.യുയിൽ തന്റെ പ്രത്യേക സ്ഥാനം അലങ്കരിച്ചിട്ടുണ്ട്.\nആൻജേഴ്സ്: എൻഡ് ഗെയിം സ്റ്റാർ റോബർട്ട് ഡൗനി ജൂനിയർ ചിത്രത്തിലെ അഭിനയത്തിന് അർഹനായിട്ടുണ്ട്. ടോണി സ്റ്റാർക്കിന്റെ സുഹൃത്ത് ഹാപ്പി ഹോഗൻ എന്ന കഥാപാത്രത്തെ അവതരിപ്പിക്കുന്ന നടൻ സംവിധായകൻ ജൊൺ ഫാവ്രൗ. 52 കാരനായ സംവിധായകനും 54 കാരനായ നടനുമെല്ലാം 2008 ൽ ‘അയൺ മാൻ’ എന്ന പേരിൽ ‘മാവേൽ സിനിമാറ്റിക്ക് യൂണിവേയ്സ്’ എന്ന പേരിൽ കിരീടത്തിന് അർഹനായിട്ടുണ്ട്.\nഒരു അഭിമുഖത്തിൽ ഇനം , ഫവ്രെഔ ഡൌനീ ജൂനിയർ അടുത്ത വർഷം ഓസ്കാർ മികച്ച നടൻ വിഭാഗത്തിൽ നാമനിർദ്ദേശം എങ്കിൽ, അവൻ തീർച്ചയായും അവനെ വോട്ട് പറഞ്ഞു.\nതന്റെ വോട്ട് ഉറപ്പുവരുത്തുമെന്നും പല കഥാപാത്രങ്ങളിലൂടെയും സ്വന്തം കഥാപാത്രത്തെക്കുറിച്ച് ഒരു കഥാപാത്രത്തെക്കുറിച്ച് മനസ്സിലാക്കാൻ കഴിയുമെന്നും അദ്ദേഹം പറഞ്ഞു.\n“പക്ഷേ, നിങ്ങൾ നോക്കിയാൽ, പ്രത്യേകിച്ചും അത് എങ്ങനെ ആരംഭിച്ചു, എൻഡേജ് എന്ന സിനിമയുടെ പ്രകടനത്തിൽ അത് എങ്ങനെ അവസാനിച്ചു എന്നതിനെക്കുറിച്ച് ഞാൻ പറയണം, അദ്ദേഹത്തിന്റെ പ്രകടനത്തിൽ, ഒരുപാടു ചിന്തിച്ചുള്ള ആർക് സംവിധായകൻ ആ കഥാപാത്രത്തിന് സംഭാവന നൽകി, “അദ്ദേഹം കൂട്ടിച്ചേർത്തു.\nഫവ്രെഔ മുമ്പ്, തിരുക്കുടുംബം: എംദ്ഗമെ ന്റെ കോ-ഡയറക്ടർ ജോ റൂസ്സോ പറഞ്ഞു വാഷിംഗ്ടൺ പോസ്റ്റ് അദ്ദേഹം ഡൌനീ ജൂനിയർ 2008 മുതൽ അയൺ മാൻ വേഷത്തിലാണ് വേണ്ടി 2020 അക്കാദമി അവാർഡ് മികച്ച നടനുള്ള ഓസ്കർ നാമനിർദേശം ലഭിക്കാൻ കാണാൻ ആഗ്രഹിക്കുന്നു എന്നു.\n“ഈ ചിത്രങ്ങളിൽ നിന്നുള്ള അദ്ദേഹത്തിന്റെ മുഴുവൻ ചിത്രങ്ങളും അതിശയിപ്പിക്കുന്നതാണ്. അവസാനത്തെ (മാവേൽ) സിനിമകളിൽ മാത്രം പ്രവർത്തിച്ചാൽ, അത് അതിശയകരമാണ്. കഴിഞ്ഞ 40 വർഷത്തിനിടയിൽ ഒരാളേക്കാളും ഒരു ഓസ്കാർ അദ്ദേഹത്തിന് അർഹതയുണ്ട്, കാരണം ജനകീയ സംസ്കാരത്തിന് പ്രചോദനം ലഭിച്ചിരിക്കുന്നു, അത് ഹൃദയസ്പന്ദനമാണ്. അവൻ ഇപ്പോൾ കണ്ണുനീർ ലോകം ഉണ്ട്, “ജോ പറഞ്ഞു.\nഅതേസമയം, ഡെന്നീ ജൂനിയർ നാമനിർദ്ദേശം ചെയ്യപ്പെട്ടിട്ടുണ്ട്. എന്നാൽ ഇതുവരെ സ്വർണ പ്രതിമയിൽ ജയിക്കാനില്ല. ചാർളി ചാപ്ലിൻ ട്രോപ്പിക് തണ്ടർ തന്റെ തമാശരൂപത്തിൽ പങ്ക് വേണ്ടി 2009 ൽ വീണ്ടും ചാപ്ലിൻ ൽ കളിക്കുന്നത് വേണ്ടി 1992 ൽ നോമിനേറ്റ് ചെയ്തു.


ആഘോഷങ്ങളുടെ ഭാഗമായി പടക്കം പൊട്ടിക്കുന്നതിനു നിയന്ത്രണം – BHARATH NEWS\nആഘോഷങ്ങളുടെ ഭാഗമായി പടക്കം പൊട്ടിക്കുന്നതിനു നിയന്ത്രണം\nതിരുവനന്തപുരം: തിരുവനന്തപുരം ജില്ലയില് ആഘോഷങ്ങളുടെ ഭാഗമായി പടക്കങ്ങള് പൊട്ടിക്കുന്നതിന് നിയന്ത്രണം ഏര്‍പ്പെടുത്തി. ദീപാവലി, ക്രിസ്മസ്, ന്യൂഇയര് ആഘോഷങ്ങളുടെ ഭാഗമായുള്ള പടക്കം പൊട്ടിക്കുന്നതിനാണ് ജില്ലാ കളക്ടര് ഡോ. നവ്‌ജ്യോത് ഖോസ നിയന്ത്രണം ഏര്‍പ്പെടുത്തിയത്.\nസംസ്ഥാനത്ത് ഹരിത പടക്കങ്ങള് മാത്രമേ വില്‍ക്കാന് പാടുള്ളൂവെന്ന ആഭ്യന്തര വകുപ്പിന്റെ നിര്‍ദേശാനുസരണമാണ് നിയന്ത്രണം കര്‍ശനമായി നടപ്പാക്കുന്നതെന്ന് കളക്ടര് അറിയിച്ചു. അന്തരീക്ഷ മലിനീകരണം കുറയ്ക്കുന്നതിന്റെ ഭാഗമായി ഹരിത പടക്കങ്ങള് (ഗ്രീന് ക്രാക്കേഴ്‌സ്) മാത്രമേ ജില്ലയില് വില്‍ക്കാന് പാടുള്ളൂവെന്നും കളക്ടര് നിര്‍ദേശിച്ചു.\nദീപാവലിക്ക് രാത്രി എട്ടിനും പത്തിനും ഇടയില് മാത്രമേ പടക്കം പൊട്ടിക്കാന് പാടുള്ളൂ. ക്രിസ്മസ്, ന്യൂഇയര് ദിനങ്ങളില് രാത്രി 11.55 മുതല് പുലര്‍ച്ചെ 12.30 വരെയുള്ള 35 മിനിറ്റാണ് പടക്കം പൊട്ടിക്കുന്നതിന് അനുവദിച്ചിരിക്കുന്നത്.\nPrevious പൊലീസ് ഡ്രൈവര് സ്റ്റേഷനില് തൂങ്ങി മരിച്ചു\nNext കോടിയേരി മാറി എ വിജയരാഘവന് ചുമതല\n53 mins ago International Desk


സര്‍ക്കാര് ജോലി രാജി വെച്ച മുന് പഞ്ചായത്ത് പ്രസിഡന്റ് തെരുവില് അലയുന്നു … | Boolokam\nസര്‍ക്കാര് ജോലി രാജി വെച്ച മുന് പഞ്ചായത്ത് പ്രസിഡന്റ് തെരുവില് അലയുന്നു …\nസര്‍ക്കാര് ജോലി രാജി വെച്ച മുന് പഞ്ചായത്ത് പ്രസിഡന്റ് തെരുവില് അലയുന്നു ...\nArt Entertainment Featured Interviews Movie Reviews\nഷിബു ഇഛംമഠത്തിന്റെ 'ഒറ്റയാൻ' പരീക്ഷണങ്ങൾ, പിന്നെ 'സ്കെച്ച് 'വിശേഷങ്ങളും\nEntertainment Featured Interviews Movie Reviews\nപതിനാലു വര്‍ഷം മുമ്പ് കോളയാട് പഞ്ചായത്ത് പ്രസിഡന്റ് ആയിരുന്ന തെനിയാടന് ശാന്തയുടെ ജീവിതമാണ് തെരുവില് ആരോരുമില്ലാതെ അലയുന്നത്.\nപതിനാലു വര്‍ഷം മുമ്പ് കോളയാട് പഞ്ചായത്ത് പ്രസിഡന്റ് ആയിരുന്ന തെനിയാടന് ശാന്തയുടെ ജീവിതമാണ് തെരുവില് ആരോരുമില്ലാതെ അലയുന്നത്. ജില്ലയില് പട്ടികവര്‍ഗത്തില് നിന്നുള്ള ആദ്യ പഞ്ചായത്ത് പ്രസിഡന്റാണ് തെനിയാടന് ശാന്ത. ജില്ലയില് ഏറ്റവുമധികം ആദിവാസികളുള്ള കോളയാട് പഞ്ചായത്തില് 1995 ല് നടന്ന തിരഞ്ഞെടുപ്പില് പ്രസിഡന്റ് പദവി പട്ടിക വര്‍ഗ സ്ത്രീ സംവരണമായിരുന്നു. തുടര്‍ന്ന് ഈ സ്ഥാനത്തേക്കാണ് ശാന്തയെ സി.പി.എം മത്സരിപ്പിക്കുകയും ചെയ്തു. കശുവണ്ടി ഫാക്ടറി തൊഴിലാളിയായിരുന്ന ശാന്ത സര്‍ക്കാര് ജോലി രാജിവെച്ചാണ് മത്സരരംഗത്ത് ഇറങ്ങിയത്. തെരഞ്ഞെടുപ്പില് വിജയിച്ച ശാന്ത പഞ്ചായത്ത് പ്രസിഡന്റുമായി.\n1995 മുതല് 2000 വരെ കോളയാട് പഞ്ചായത്ത് പ്രസിഡന്റായി. എന്നാല് തുടര്‍ന്ന് നടന്ന തെരഞ്ഞെടുപ്പില് ശാന്തയെ മത്സരിപ്പിച്ചില്ല. ഇതോടെ പ്രസിഡന്റ് സ്ഥാനവും സര്‍ക്കാര് ജോലിയും നഷ്ട്ട്ടപ്പെട്ട ശാന്തയ്ക്ക് മാനസികാസ്വാസ്ഥ്യം തുടങ്ങി. ഇതേതുടര്‍ന്ന് ബന്ധുക്കള് ശാന്തയെ കോഴിക്കോട് മാനസികാരോഗ്യ കേന്ദ്രത്തില് പ്രവേശിപ്പിച്ച് ഏറെ നാള് ചികിത്സിച്ചു. ഇതിനിടെ ശാന്തയുടെ അമ്മ ഉപ്പാട്ടി മരിച്ചു. ഭര്‍ത്താവ് ഉപേക്ഷിച്ചു പോയി.\nഎന്നാല് ഇപ്പോഴും ഓര്‍മകളില് പ്രസിഡന്റ് സ്ഥാനം വിട്ടെഴിയാത്ത ശാന്ത എല്ലാ ദിവസവും രാവിലെ കോളയാട് പഞ്ചായത്ത് ഓഫീസിനു മുന്നില് എത്തും. മണിക്കൂറോളം കാത്തു നില്‍ക്കും. ശാന്ത ഭരിച്ച സമയത്ത് ഉപയോഗിച്ചിരുന്ന പഴയ ഓഫീസ് ഇപ്പോള് പുട്ടിയിരിക്കുകയാണ്. ഇതിനു മുന്നിലാണ് ബാഗും തൂക്കി ശാന്തയെത്തുന്നത്. പഞ്ചായത്ത് ഓഫീസ് പുതിയ കെട്ടിടത്തിലേക്ക് മാറ്റിയതൊന്നും ശാന്തയുടെ മനസ്സിലില്ല. ഏറെ നേരം കാത്തിരുന്ന് ഓഫീസ് തുറക്കാതാകുമ്പോള് ടൗണിലും പരിസരങ്ങളിലും അലഞ്ഞു നടന്ന ശേഷം സന്ധ്യയോടെ വീട്ടിലേക്ക് മടങ്ങും.\nഒരു മകനുള്ളത് മയ്യിലിലെ ട്രൈബല് ഹേസ്റ്റലിലാണ്. ആരും ഇല്ലതായതോടെ ഇപ്പോള് ശാന്ത വീണ്ടും അസാധാരണമായി പെരുമാറിതുടങ്ങി. ഇപ്പോള് ഭരിക്കുന്നവരില് ചിലര്‍ക്ക് ശാന്തയെ അറിയാമെങ്കിലും കണ്ടഭാവം നടിക്കാറില്ല.ചില പാര്‍ട്ടി സുഹൃത്തുക്കള് ശാന്തയ്ക്ക് ഭക്ഷണം വാങ്ങി നല്‍കുന്നത് ഒഴിച്ചാല് അസാധാരണമായി പെരുമാറുന്ന ശാന്തയെ സഹായിക്കാനോ ആവശ്യമായ പരിചരണം നല്‍കാനോ ആരും തയ്യാറാവുന്നില്ല.\nമാനസികമായി താളം തെറ്റിയ ഇവര് ഇപ്പോഴും പഞ്ചായത്ത് പ്രസിഡന്റ് ആണെന്ന് സ്വയം വിചാരിക്കുന്നുണ്ടാകും. ജോലിയും പ്രസിഡന്റ് സ്ഥാനവും നഷ്ടമായത് തന്നെയാകും ഈ ദുര്‍വിധി തെനിയാടന് ശാന്തക്ക് വന്നു ചേര്‍ന്നത്.\nഅമേരിക്കന് സൈന്യത്തിന്റെ രഹസ്യ ഫോണ് സാധാരണക്കാര്‍ക്കായി ബ്ലാക്ക്‌ബെറി പുറത്തിറക്കുന്നു\nഐഎസ്ആര്‍ഒ ചാരകേസ് സിനിമയാകുന്നു. നമ്പി നാരായണനാകാന് മോഹന്‍ലാല്.


പഴയ ശ്യാമിലി അല്ല, തന്റെ പാഷന് തിരഞ്ഞെടുത്ത ശ്യാമിലി | Actress Shamili's Patings - Malayalam Filmibeat\n| Published: Monday, October 28, 2019, 15:56 [IST]\nതൊണ്ണൂറുകളില് ബാലതാരങ്ങളായി വന്ന് മലയാള സിനിമയെ ത്രസിപ്പിച്ച നായികമാരാണ് ബേബി ശാലിനിയും ബേബി ശ്യാമിലിയും. ശാലിനിയ്ക്ക് പിന്നാലെ ശ്യാമിലിയും ഒട്ടനവധി സിനിമകളില് അഭിനയിച്ചിരുന്നു. മലയാളത്തില് മാത്രമല്ല തമിഴ് സിനിമയിലും ഇരുവരും തിളങ്ങി നിന്നു. വര്‍ഷങ്ങള്‍ക്ക് ശേഷം നായികയായി ശാലിനി തിരിച്ച് വന്നെങ്കിലും വിവാഹത്തോടെ സിനിമാ ജീവിതം ഉപേക്ഷിച്ചു.\nചെറുപ്പത്തില് അഭിനയിച്ചതല്ലാതെ ശ്യാമിലി പിന്നെ സിനിമാലോകത്തേക്ക് തിരിഞ്ഞ് നോക്കിയിട്ടില്ല. എങ്കിലും കലാരംഗത്ത് തന്നെ സജീവമായി തുടരുകയാണ് നടിയിപ്പോള്. ചിത്രരചനയും പെയിന്റിംഗിലുമെല്ലാം അതീവ താല്‍പര്യം പുലര്‍ത്തുന്ന ആള് കൂടിയാണ് ശ്യാമിലി. പ്രശസ്തമായ പെയിന്റര് ആയ എവി എലന്‍ഗോയുടെ അടുത്ത് നിന്നും പെയിന്റിംഗില് പരിശീലനം നേടിയ ശ്യാമിലിയുടെ സൃഷ്ടി ബാംഗ്ലൂരില് പ്രദര്‍ശനം നടത്തിയിരുന്നു.\nകലയോടുള്ള എന്റെ അഭിനിവേശം കണ്ടെത്തിയത് മുതല് അത് തീവ്രമായി ഞാന് പിന്തുടരുകയാണ്. അഞ്ച് വര്‍ഷത്തോളമായി ഉണ്ടായിരുന്ന സ്‌കെച്ചിങ്, പഠനം, പരീക്ഷണങ്ങള്, പെയിന്റിങ്‌സ് അടക്കം എന്റെ സ്വപ്‌നങ്ങളെല്ലാം ഒരു വാതിലൂടെ തുറന്നിരിക്കുന്നു. എന്നാണ് ചിത്രപ്രദര്‍ശനത്തെ കുറിച്ച് അടുത്തിടെ ശ്യാമിലി തന്നെ പറഞ്ഞത്.\nഅഭിനയം തുടങ്ങി ആദ്യ കാലങ്ങളില് തന്നെ മികച്ച പ്രകടനം കാഴ്ച വെച്ച ശ്യാമിലിയെ തേടി ദേശീയ പുരസ്‌കാരം വരെ എത്തിയിരുന്നു. മണിരത്നം സംവിധാനം ചെയ്ത അഞ്ജലി എന്ന ചിത്രത്തിലെ അഭിനയത്തിനായിരുന്നു മികച്ച ബാലതാരത്തിനുള്ള ദേശീയ പുരസ്‌കാരം ശ്യാമിലിയ്ക്ക് ലഭിച്ചത്. ഇതേ ചിത്രത്തിലൂടെ തന്നെ മികച്ച ബാലതാരത്തിനുള്ള തമിഴ്നാട് സര്‍ക്കാരിന്റെ സംസ്ഥാന പുരസ്‌കാരവും ശ്യാമിലിയ്ക്ക് ലഭിച്ചിരുന്നു. ജയറാമിന്റെ മകളായി അഭിനയിച്ച മാളൂട്ടി എന്ന ചിത്രത്തിലൂടെയായിരുന്നു ബേബി ശ്യാമിലി മലയാളത്തില് ശ്രദ്ധിക്കപ്പെടുന്നത്.\nRead more about: shamili ശ്യാമിലി\nActress Shamili's Patings\nStory first published: Monday, October 28, 2019, 15:56 [IST]


ഗോവ ബി.ജെ.പിയിൽ കലാപക്കൊടി; അദ്ധ്യക്ഷന്റെ രാജിക്കായി പർസേക്കർ\nPublished on Saturday 10 November 2018 12:54 AM IST\nമഡ്ഗാവ്:മുഖ്യമന്ത്രി മനോഹർ പരീക്കറുടെ അനാരോഗ്യം ബി. ജെ. പിയെ വലയ്‌ക്കുന്നതിനിടെ പാർട്ടി സംസ്ഥാന അദ്ധ്യക്ഷൻ വിനയ് തെണ്ടുൽക്കറെ മാറ്റണമെന്നാവശ്യപ്പെട്ട് മുൻ മുഖ്യമന്ത്രി ലക്ഷ്‌മികാന്ത് പർസേക്കർ പരസ്യമായി രംഗത്തെത്തി. 'സ്വന്തമായി തീരുമാനമെടുക്കാൻ കഴിയാത്ത കാര്യപ്രാപ്തി ഇല്ലാത്ത അദ്ധ്യക്ഷൻ രാജിവയ്ക്കണം. അല്ലെങ്കിൽ കേന്ദ്ര നേതൃത്വം അദ്ദേഹത്തെ നീക്കണം. പാർട്ടി സംവിധാനം അഴിച്ചുപണിയണം'.\nമുൻ ഉപമുഖ്യമന്ത്രി ഫ്രാൻസിസ് ഡിസൂസയുടെ വസതിയിൽ ചേർന്ന യോഗത്തിന് ശേഷമാണ് പർസേക്കർ ഈ ആവശ്യം പരസ്യമായി ഉന്നയിച്ചത്.\nഅനാരോഗ്യം പറഞ്ഞ് തന്നെ ഒഴിവാക്കിയതിൽ ഗോവ ബി.ജെ.പിയിലെ ന്യൂനപക്ഷ മുഖമായിരുന്ന ഡിസൂസ നേതൃത്വത്തോട് നീരസത്തിലാണ്. സർക്കാരിനെതിരെ കോൺഗ്രസ് നീങ്ങുന്നതിനിടെ രണ്ട് കോൺഗ്രസ് എം.എൽ.എമാരെ വിശ്വജിത് റാണെയുടെ നേതൃത്വത്തിൽ രാജിവയ്പിച്ച് ബി.ജെ.പി പാളയത്തിലെത്തിച്ചിരുന്നു. ഇവരിൽ ദയാനന്ദ് സോപ്രയെ മാണ്ഡരിം മണ്ഡലത്തിൽ മത്സരിപ്പിക്കാനുള്ള ബി.ജെ.പി നീക്കമാണ് പർസേക്കറുടെ നേതൃത്വത്തിലുള്ളവരുടെ കലാപത്തിന് പിന്നിലെന്നാണ് സൂചന. കഴിഞ്ഞ ആഴ്ച ഗോവ പി.സി.സി പ്രസിഡന്റ് ഗിരീഷ് ചോഡങ്കറുമായി പർസേക്കർ കൂടിക്കാഴ്ച നടത്തിയത് രാഷ്ട്രീയ കേന്ദ്രങ്ങളിൽ ചർച്ചയായിരുന്നു. പർസേക്കറെ സ്ഥാനാർത്ഥിയാക്കാമെന്ന് കോൺഗ്രസ് വാഗ്ദാനം നൽകിയതായി റിപ്പോർട്ടുണ്ട്. മത്സരിക്കാൻ തയ്യാറല്ലെങ്കിൽ സോപ്രയെ പരാജയപ്പെടുത്താൻ കോൺഗ്രസ് അദ്ദേഹത്തിന്റെ സഹായം തേടിയതായും സൂചനയുണ്ട്.\nകഴിഞ്ഞ തിരഞ്ഞെടുപ്പിൽ മാണ്ഡരിം സീറ്റിൽ ദയാനന്ദ് സോപ്രയോടാണ് അന്ന് മുഖ്യമന്ത്രിയായിരുന്ന പർസേക്കർ പരാജയപ്പെട്ടത്. ഉപതിരഞ്ഞെടുപ്പ് പ്രഖ്യാപിച്ചാൽ നിലപാട് വ്യക്തമാക്കാമെന്നാണ് പർസേക്കർ പറയുന്നത്.


മന്ത്രി എ.കെ.ശശീന്ദ്രന് ക്വാറന്റീനിൽ - കണ്ണൂരാൻ വാർത്ത\nHome Unlabelled മന്ത്രി എ.കെ.ശശീന്ദ്രന് ക്വാറന്റീനിൽ\nമന്ത്രി എ.കെ.ശശീന്ദ്രന് ക്വാറന്റീനിൽ\nകോഴിക്കോട്: ഗതാഗതവകുപ്പ് മന്ത്രി എ.കെ.ശശീന്ദ്രന് സ്വയം നിരീക്ഷണത്തില് പ്രവേശിച്ചു. കഴിഞ്ഞ ദിവസം കൊവിഡ് സ്ഥിരീകരിച്ച കോഴിക്കോട് ജില്ലാ മെഡിക്കല് ഓഫീസര് ഡോ.വി ജയശ്രീയുമായി സമ്പര്‍ക്കത്തില് വന്നതിനെ തുടര്‍ന്നാണ് മന്ത്രി സ്വയം നിരീക്ഷണത്തില് പോയത്.\nഒക്ടോബര് രണ്ടിന് നടന്ന കൊവിഡ് അവലോകന യോഗത്തില് കോഴിക്കോട് ഡി.എം.ഒയും പങ്കെടുത്തിരുന്നു. ശാരീരികാസ്വാസ്ഥ്യം പ്രകടിപ്പിച്ച ഡി.എം.ഒയോട് കൊവിഡ് ടെസ്റ്റ് നടത്താന് ജില്ലാ കളക്ടര് നിര്‍ദ്ദേശിക്കുകയായിരുന്നു.\nതുടര്‍ന്ന് നടത്തിയ പരിശോധനയില് ഇവര്‍ക്ക് കൊവിഡ് സ്ഥിരീകരിച്ചിരുന്നു. ഇതേത്തുടര്‍ന്നാണ് മന്ത്രിയും സ്വയം നിരീക്ഷണത്തില് പോയത്.


നായികമാർ അങ്ങനെ ചെയ്താൽ അപ്പോൾ തന്നെ ഒഴിവാക്കും; എനിക്ക് അവസരം ലഭിച്ചത് അങ്ങനെയാണ്; ദുർഗ കൃഷ്ണ..!! - Online Malayali\nHome > Gossips > നായികമാർ അങ്ങനെ ചെയ്താൽ അപ്പോൾ തന്നെ ഒഴിവാക്കും; എനിക്ക് അവസരം ലഭിച്ചത് അങ്ങനെയാണ്; ദുർഗ കൃഷ്ണ..!!\nSusan Immanuel,2weeks ago 1 min read 56\nവിമാനം എന്ന 2017 ഇറങ്ങിയ പൃഥ്വിരാജ് നായകനായ ചിത്രത്തിൽ നായികയായി എത്തിയ താരം ആണ് ദുർഗ കൃഷ്ണ. തുടർന്ന് കഴിഞ്ഞ മൂന്നു വർഷത്തിൽ വളരെ കുറച്ചു അവസരങ്ങൾ മാത്രം ആണ് താരത്തെ തേടി എത്തിയത് എന്ന് വേണം പറയാൻ.. എന്നാൽ താരം ഏറെ ആഗ്രഹിച്ചത് പോലെ ജീത്തു ജോസഫ് ചിത്രം റാമിൽ മികച്ച ഒരു വേഷം കിട്ടി എങ്കിൽ കൂടിയും സിനിമ പാതി വഴിയിൽ നിന്ന് പോകുക ആയിരുന്നു. കൊറോണ എത്തിയതോടെ ഷൂട്ടിംഗ് നിലച്ചിരിക്കുകയാണ് ചിത്രത്തിന്റെ.\nകടുത്ത മോഹൻലാൽ ആരാധിക ആയ ദുർഗയുടെ വലിയ ആഗ്രഹമായിരുന്നു മോഹൻലാലിന് ഒപ്പം ഉള്ള ചിത്രം. ഇപ്പോൾ സിനിമ അവസരങ്ങൾ ലഭിക്കുന്നതും നഷ്ടം ആകുന്നതും ഇങ്ങനെ ഒക്കെ ആണെന്ന് ദുർഗ പറയുന്നു. ഒരു ചാനലിന് നൽകിയ അഭിമുഖത്തിൽ ആണ് വെളിപ്പെടുത്തൽ.\n‘സിനിമയിൽ പഴയ പോലെ നായികമാർ ഒരുപാട് വർഷം നിൽക്കാത്തത് ഇപ്പോൾ പുതിയ നായികമാർക്കാണ് മിക്ക സിനിമകളിലും പരിഗണന. സിനിമയിൽ ഒരു സ്ഥാനമൊക്കെ നേടി സ്വന്തമായി ഡിമാൻഡ് ചെയ്യുന്ന സമയമാവുമ്പോഴേക്കും അടുത്ത നായിക എത്തും. നായികമാർ എന്തെങ്കിലും ഡിമാൻഡ് ചോദിച്ചാൽ അവരെ ഒഴിവാക്കുകയാണ് പതിവ്. നായകന്മാരുടെ കാര്യം അങ്ങനെയല്ല.. ഒരു നായകൻ ഇല്ലായെങ്കിൽ അതേപോലെയുള്ള വേറെ ഒരു നായകന് അവസരം കൊടുക്കും.\nഒരുപാട് നായികമാർ വരുന്നതിനാൽ നമ്മൾ ശ്രദ്ധിച്ചില്ലെങ്കിൽ നമ്മുടെ സ്ഥാനം നഷ്ടപ്പെട്ടേക്കാം. സീനിയറായിട്ടുള്ള ആർട്ടിസ്റ്റുകൾ വരെ ഈ പ്രതിസന്ധി നേരിടുന്നുണ്ട്. എന്റെ ആദ്യ ചിത്രത്തിലും മറ്റൊരു നായികയെയാണ് ആദ്യം വിളിച്ചതെന്ന് പറഞ്ഞിട്ടുണ്ട്. അവരുടെ ഡേറ്റും പ്രതിഫലവും പ്രശ്‌നമായപ്പോൾ എന്നിലേക്ക് വന്നു. ഇങ്ങനെയാണ് പുതിയ നായികമാർ എത്തുന്നത്. ദൈവത്തിന്റെ അനുഗ്രഹം കൊണ്ട് ആദ്യ സിനിമയിൽ തന്നെ നല്ലയൊരു ശക്തമായ കഥാപാത്രം എനിക്ക് ലഭിച്ചു. ഒരു നടനെയും നടിയെയും നിലനിർത്തുന്നത് നല്ല അവസരങ്ങളാണ്.\nഒരുപാട് സിനിമകൾ ഒന്നും ഞാൻ ചെയ്തിട്ടില്ല പക്ഷേ ചില സിനിമകൾ തിരഞ്ഞെടുക്കുന്നതിൽ എനിക്ക് പാളിച്ചകൾ സംഭവിച്ചിട്ടുണ്ട്..’ ദുർഗ പറഞ്ഞു. നായകന്മാർക്ക് ഉള്ള ഡിമാന്റ് നായികമാർക്ക് ഇല്ലാത്ത അവസ്ഥ ആണ് സിനിമ മേഖലയിൽ.\nTags #durga krishna


സംസ്ഥാനത്തെ 90 കോടതികളിലായി 750 അഭിഭാഷകർ കോൺഗ്രസ് പ്രവർത്തകർക്കായി സജ്ജം: ഇനി പോരാട്ടത്തിൻ്റെ നാളുകളാണെന്ന് സുധാകരൻ | social media|k sudhakaran|kpcc president\nതിരുവനന്തപുരം: സംഘടനാ പ്രവര്‍ത്തനത്തിന്റെ ഭാഗമായി കേസില്‍പ്പെടുന്ന പ്രവര്‍ത്തകര്‍ക്കായി നിയമ സഹായ സമിതി രൂപീകരിച്ച് കെപിസിസി. അതിന്റെ ഭാഗമായി കേരള പ്രദേശ് കോണ്‍ഗ്രസ് നിയമ സഹായ സമിതി (KPC-LAC) ചെയര്‍മാനായി അഡ്വ. വിഎസ് ചന്ദ്രശേഖരനെ ചുമതലയേല്‍പിച്ചതായി കെപിസിസി പ്രസിഡന്റ് കെ സുധാകരന് വ്യക്തമാക്കി.\nസംസ്ഥാനത്തെ 90 കോടതികളിലായി 750 അഭിഭാഷകർ കോൺഗ്രസ് പ്രവർത്തകർക്കായി സജ്ജമാണെന്നും ഇനി പോരാട്ടത്തിൻ്റെ നാളുകളാണെന്നും സുധാകരൻ തന്റെ ഫേസ്ബുക്ക് പോസ്റ്റിൽ പറയുന്നു.\nസംസ്ഥാന സർക്കാർ അഴിമതികളിലും കെടുകാര്യസ്ഥതകളിലും മുങ്ങിക്കുളിച്ചു നിൽക്കുകയാണ്. ഭരണപക്ഷ തൊഴിലാളി സംഘടനകൾ പോലും പിണറായി വിജയൻ സർക്കാരിൻ്റെ കഴിവുകേടുകൾക്കെതിരെ സമരം ചെയ്യുന്ന കാഴ്ച രാഷ്ട്രീയ കേരളം കാണുകയാണ്. കെ- റയിൽ കമ്മീഷൻ പദ്ധതിയിലടക്കം ജനങ്ങളുടെ ഭാഗത്ത് നിന്നും ശക്തമായ പ്രതിഷേധങ്ങളുയർന്ന് വരുന്ന ഈ ഘട്ടത്തിൽ ജനപക്ഷത്ത് നിൽക്കുന്ന പ്രതിപക്ഷം കൂടുതൽ കരുത്തോടെ സമര മുഖത്തേക്ക് ഇറങ്ങേണ്ട സാഹചര്യമാണ് നിലവിലുള്ളത്.\nമലപ്പുറത്ത് നിന്നും വന്ന വാഹനം അപകടത്തിൽപ്പെട്ടപ്പോൾ മാരകായുധങ്ങൾ പിടികൂടിയത് കേരളത്തിലെ സാഹചര്യം വ്യക്തമാക്കുന്നു\nഎന്നാൽ പ്രവർത്തകരെ തുടർച്ചയായി കള്ളക്കേസുകളിൽ കുടുക്കി പ്രക്ഷോഭങ്ങളെ ഇല്ലാതാക്കാൻ ഭരണകൂടം ശ്രമിക്കുകയാണ്. അതുകൊണ്ട് തന്നെ കെപിസിസി ഈ നാടിൻ്റെ ശബ്ദമായി സമരമുഖത്തേക്കിറങ്ങുന്ന പ്രിയപ്പെട്ട പ്രവർത്തകർക്ക് സൗജന്യ നിയമ സഹായം ലഭ്യമാക്കാൻ തീരുമാനിച്ചിരിക്കുന്നു. അതിൻ്റെ ഭാഗമായി കേരള പ്രദേശ് കോൺഗ്രസ് നിയമ സഹായ സമിതി (KPC-LAC) ചെയർമാനായി അഡ്വ.വി.എസ് ചന്ദ്രശേഖരനെ ചുമതലയേൽപിച്ചു.\nബ്രഹ്‌മോസ് ക്രൂയിസ് മിസൈല് പരീക്ഷണം വിജയകരം: 300 കിലോമീറ്റര് ചുറ്റളവിലുള്ള ശത്രുക്കളെ ഭസ്മമാക്കും\nകെപിസിസി ആസ്ഥാനത്ത് ഈ നിയമ സഹായ സമിതിയുടെ ഓഫീസ് പ്രവർത്തനം ആരംഭിച്ചു. ഡിസിസി ഓഫീസുകളിലും ഇതിൻ്റെ യൂണിറ്റുകൾ ഭാവിയിൽ തുടങ്ങും. സംസ്ഥാനത്തെ 90 കോടതികളിലായി 750 അഭിഭാഷകർ കോൺഗ്രസ് പ്രവർത്തകർക്കായി സജ്ജമായിരിക്കുന്നു. ഇനി പോരാട്ടത്തിൻ്റെ നാളുകളാണ്. പിണറായി വിജയൻ സർക്കാരിൻ്റെ നെറികേടുകൾക്കെതിരെ വിരൽ ചൂണ്ടാൻ, കൊള്ളരുതായ്മകളെ തച്ചുതകർക്കാൻ എൻ്റെ പ്രിയപ്പെട്ട പ്രവർത്തകർക്ക് കരുത്തായി ഈ നിയമ സഹായ സമിതി കൂടെയുണ്ടാകും.\nsocial media k sudhakaran kpcc president\nകൊലയാളി സംഘങ്ങള്‍ക്ക് നേതൃത്വം നല്‍കിയവരെ വിളിച്ച് ചോദ്യം ചെയ്യാന് പിണറായി വിജയന്റെ മുട്ടു വിറയ്ക്കും: വീട് സതീശൻ


ദയാവധം നിയമവിധേയമാക്കാൻ ന്യൂസിലൻഡ്; ഹിതപരിശോധനയിൽ ഭൂരിപക്ഷം പേരും അനുകൂലം\nThursday, January 21, 2021 13:36:22 PM\nPosted By: Nri Malayalee October 31, 2020\nദയാവധം നിയമവിധേയമാക്കാൻ ന്യൂസിലൻഡ്; ഹിതപരിശോധന അനുകൂലം\nസ്വന്തം ലേഖകൻ: ന്യൂസീലൻഡിൽ ദയാവധം നിയമവിധേയമാക്കുന്നതിനുള്ള തീരുമാനത്തിന് അഭിപ്രായവോട്ടെടുപ്പിൽ മുൻതൂക്കം. ‘എൻഡ് ഓഫ് ലൈഫ് ചോയിസ് ആക്ട്’ എന്നു പേരുനൽകിയിരിക്കുന്ന നിയമത്തെ വോട്ടെടുപ്പിൽ 65.2 ശതമാനം പേർ പിന്തുണച്ചതായി പ്രാഥമിക ഫലങ്ങൾ സൂചിപ്പിക്കുന്നു. സഹാനുഭൂതിയുടെയും ദയയുടെയും വിജയമെന്ന് അനുകൂലിക്കുന്നവർ വിശേഷിപ്പിച്ചു.\nആറുമാസത്തിൽ താഴെ ജീവിക്കാൻ സാധ്യതയുള്ള മാരകരോഗങ്ങൾ ബാധിച്ചവർക്ക് രണ്ടു ഡോക്ടർമാരുടെ അംഗീകാരമുണ്ടെങ്കിൽ ദയാവധം സാധ്യമാക്കുന്നതാണ് നിയമം. എന്നാൽ, കൃത്യമായ സുരക്ഷാ മാനദണ്ഡങ്ങളില്ലാത്തതാണ് നിയമമെന്ന് എതിരാളികൾ ആരോപിച്ചു.\nവിദേശ ബാലറ്റുകൾ ഉൾപ്പെടുന്ന 4.8 ലക്ഷം വോട്ടുകൾകൂടി പരിഗണിച്ചുള്ള അന്തിമഫലം നവംബർ ആറിനാകും പ്രഖ്യാപിക്കുക. എന്നാൽ, ഫലങ്ങളിൽ മാറ്റമുണ്ടാകില്ലെന്നാണ് വിലയിരുത്തൽ.\nഇതോടെ നെതർലൻഡ്സും കാനഡയും ഉൾപ്പെടെ ദയാവധം നിയമവിധേയമായ ചുരുക്കം രാജ്യങ്ങളുടെ പട്ടികയിലേക്ക് ന്യൂസീലൻഡുമെത്തും. മസ്തിഷ്ക അർബുദബാധിതയായി ചികിത്സയിലായിരുന്ന ലെക്രേഷ്യ സീൽസിന്റെ ജീവൻ വൈദ്യശാസ്ത്രത്തിന്റെ സഹായത്തോടെ അവസാനിപ്പിക്കണമെന്ന ആവശ്യവുമായി ഭർത്താവ് മാറ്റ് വിക്കേഴ്സ് നടത്തിയ പോരാട്ടമാണ് നിയമത്തിനു കാരണമായത്. രാജ്യത്ത് അടുത്തിടെനടന്ന പൊതുതിരഞ്ഞെടുപ്പിൽ പ്രധാനമന്ത്രി ജസിൻഡ ആർഡേണും പ്രതിപക്ഷനേതാവ് ജുടിത് കോളിൻസും നിയമത്തെ അനുകൂലിച്ചിരുന്നു.


4malayalees - ലോകത്തിലെ ഏറ്റവും പഴക്കമുളള പവിഴം കണ്ടെത്തി; അബുദാബിയില് കണ്ടെത്തിയ പവിഴത്തിന് 8000 വര്‍ഷം പഴക്കം\nലോകത്തിലെ ഏറ്റവും പഴക്കമുളള പവിഴം അബുദാബിയില് കണ്ടെത്തി. 8000 വര്‍ഷം പഴക്കമുള്ള പവിഴഴമാണിതെന്നാണ് പുരാവസ്തു ഗവേഷകര് പറയുന്നത്. മറാവ ദ്വീപില് നടത്തിയ ഖനനത്തിലാണ് പവിഴം കണ്ടെത്തിയത്.\nനവീന ശിലായുഗത്തില് ഉപയോഗിച്ചതെന്ന് കരുതുന്ന കല്ലിന്റെ രൂപങ്ങളും വിവിധ തരം മുത്തുകളും പിഞ്ഞാണങ്ങളും ഖനനത്തില് ലഭിച്ചിട്ടുണ്ട്. ഈ 'അബുദാബി പേള്' ഒക്ടോബര് 30ന് പ്രദര്‍ശനത്തിന് വെയ്ക്കുമെന്നും അധികൃതര് പറഞ്ഞു.


സ്‌റ്റാഫ് സെലക്ഷന് കമ്മിഷന് 8300 ഒഴിവുകളിലേക്ക് അപേക്ഷ ക്ഷണിച്ചു – Tip of India News\nസ്‌റ്റാഫ് സെലക്ഷന് കമ്മിഷന് 8300 ഒഴിവുകളിലേക്ക് അപേക്ഷ ക്ഷണിച്ചു\nകേന്ദ്ര സര്‍വീസില് മള്‍ട്ടി ടാസ്‌കിങ് സ്‌റ്റാഫ് (നോണ് ടെക്‌നിക്കല്) തസ്‌തികയിലെ ഒഴിവുകളിലേക്ക് സ്‌റ്റാഫ് സെലക്ഷന് കമ്മിഷന് അപേക്ഷ ക്ഷണിച്ചു. വിവിധ എസ്.എസ്.സി. റീജനുകളിലായാണ് ഒഴിവുകള്. കേരളത്തില് 284 ഒഴിവുകളുണ്ട്. ആകെ ഒഴിവുകള് 8300.\nഎസ്.എസ്.എല്.സി. ജയിച്ചവര്‍ക്കാണ് അവസരം. ഗ്രൂപ്പ് സി തസ്‌തികയാണ്. കേന്ദ്രസര്‍ക്കാരിന്‍റെ കീഴിലുള്ള വിവിധ മന്ത്രാലയങ്ങളിലും വകുപ്പുകളിലും ഓഫീസുകളിലുമാകും നിയമനം. ഓണ്‍ലൈനായി അപേക്ഷിക്കണം.\nഅപേക്ഷ സ്വീകരിക്കുന്ന അവസാന തീയതി: ജനുവരി 30. ശമ്പളം 5200-20200 രൂപ. ഗ്രേഡ്‌പേ 1800 രൂപ.\nയോഗ്യത: മെട്രിക്കുലേഷന് ജയം (എസ്.എസ്.എല്.സി.തത്തുല്യയോഗ്യത)\nപ്രായം: 18-25. 2017 ഓഗസ്‌റ്റ് ഒന്ന് അടിസ്‌ഥാനമാക്കി പ്രായം കണക്കാക്കും. ഉയര്‍ന്ന പ്രായപരിധിയില് എസ്.സി./എസ്.ടി. വിഭാഗക്കാര്‍ക്ക് അഞ്ചും ഒ.ബി.സിക്ക് മൂന്നും വികലാംഗര്‍ക്കും പത്തും വര്‍ഷം ഇളവുണ്ട്. വിവിധ സംസ്‌ഥാനങ്ങളിലെ ഒഴിവുകളിലേക്കു ഏപ്രില് 16, 30, മേയ്7തീയതികളില് എഴുത്തുപരീക്ഷ (ഒബ്‌ജെക്‌ടീവ് മാതൃകയില്) നടക്കും.\nഅപേക്ഷാഫീസ്: 100 രൂപ. പട്ടികജാതി/വര്‍ഗം/വികലാംഗര്/വനിതകള്/ വിമുക്‌തഭടന്മാര് എന്നിവര്‍ക്ക് ഫീസില്ല.\nഎസ്.ബി.ഐ. ചെലാന് സൗകര്യമുപയോഗിച്ചോ എസ്.ബി.ഐ. നെറ്റ് ബാങ്കിംഗ്/ ക്രെഡിറ്റ് /ഡെബിറ്റ് കാര്‍ഡ് മുഖേനയോ ഫീസടയ്‌ക്കാം. അപേക്ഷിക്കുന്ന വിധം: www.ssc.nic.in, www.sckkr.kar.nic.in എന്ന വെബ്‌സൈറ്റ് വഴി ഓണ്‍ലൈന് അപേക്ഷ സമര്‍പ്പിക്കാം.\nഐഐഎസ്ടിയില് ബിടെക് പ്രവേശനത്തിനുള്ള വിജ്ഞാപനം മെയില്\nസാംസങ് ഗ്യാലക്‌സി ഫോണുകളിലെ ബാറ്ററികള് പൊട്ടിത്തെറിക്കാനുള്ള കാരണം കണ്ടെത്തി